February | 2009 | ശ്രീവത്സം\nശബ്‌ദമിശ്രണത്തിനാണല്ലോ റസൂല് പൂക്കുട്ടി ഓസ്‌കര് നേടിയത് . ചരിത്രത്തില് ആദ്യമായാണ് ഒരു മലയാളി ഈ നേട്ടം കൈവരിക്കുന്നത് എന്നതില് നാമെല്ലാം സന്തുഷ്ഠരാണ്. ഇയാന് ടാപ്പ്, റിച്ചാര്‍ഡ് പ്രൈക് എന്നവര്‍ക്കൊപ്പമാണ് റസൂലിനും അവാര്‍ഡ് ലഭിച്ചത് .\nശബ്ദത്തിനെക്കുറിച്ചുള്ള ഗവേണമാണ്‍് ഞാന് പറഞ്ഞ് വരുന്നത്. പ്രൊഫസര് ട്റവെര് കോക്സ് ശബ്ദസമ്പന്ധമായിട്ടുള്ള ഗവേഷകനാണ്. അദ്ദേഹം ഈയിടേയായി ഒരു രസകരമായ പരീക്ഷണത്തില് ഏര്‍പ്പെട്ടിരിക്കുകയാണ്. അതെന്താണന്നോ? എറ്റവും പൊട്ടിച്ചിരിയുണ്ടാക്കുന്ന ഫ്ലാറ്റുലന്‍സ് ശബ്ദം ഏതെന്ന് കണ്ടു പിടിക്കുക! (ഫ്ലാറ്റുലന്‍സ് ശബ്ദം – ഇതിന് തൊട്ട് മുന്‍പുള്ള പോസ്റ്റ് കാണുക)\n‘വൂപീ കുഷിന്’ (whoopee cushion ) ഉപയോഗിച്ചാണ് പ്രൊഫസര് ഈ ഗവേഷണം ചെയ്യാന് പോകുന്നത്. വേണമെങ്കില് നിങ്ങള്‍ക്കും പങ്കെടുക്കാം!\nTechnorati Tags: whoopee\nകുടലില് ഗ്യാസ് കൂടുമ്പോഴുണ്ടാകുന്ന അവസ്ഥയേയാണ് ഫ്ളാറ്റുലന്‍സ് എന്ന് അല്ലോപ്പതി ഡോക്ടര്‍മാര് പറയുന്നത്. വായു ക്ഷോഭം എന്ന് നമ്മള് പറയുന്നതും ഇത് തന്നെ.\n“ വല്ലാത്ത ഗ്യാസ് ട്രബിള്” ഇത് കേള്‍ക്കാത്തവര് ഉണ്ടെന്ന് തോന്നുന്നില്ല. ഇന്‍ഡെയിന് ഗ്യാസ് കിട്ടാതെ വിഷമിക്കുന്ന വീട്ടമ്മയേക്കാളും വിഷമിക്കുവരാണ് വയറില് കൂടുതല് ഗ്യാസ് ഉള്ളവര്! ഇവന്‍മാരുടെ ഏമ്പക്കം വിടലും ഗര്‍ഭവതികളെപ്പോലെ വീര്‍ത്തുള്ള വയറും പല ഫലിതങ്ങള്‍ക്കും വഴി നല്‍കീട്ടുണ്ട്. ചിലപ്പോള് നിയത്രണം വിട്ട് പല തരത്തിലുള്ള ശബ്ദാവലികള്‍ക്ക് തുടക്കം കുറിച്ച് എത്ര സീരിയസ്സായ ആളുകളേയും പൊട്ടിച്ചിരിപ്പിച്ചെന്നു വരാം. എന്താണിതിന്റെ രാസഘഠന? ഇ ഗാസിന്റെ പ്രൈമറി കൊമ്പൊണെന്റ്സിന് യാതൊരു മണവുമില്ല. നൈട്രജന്, ഹൈഡ്രജന്, കാര്‍ബണ് ഡയോക്സൈഡ്, മീതൈന്, ഓക്സിജന് ഇവയൊക്കേയാണ് അവ. പിന്നെ എന്തുകൊണ്ടാണ് ചിലപ്പോള് ദുര്‍നാറ്റമുണ്ടാകുന്നത്?. അത് ഹൈഡ്രജന് സള്‍ഫൈഡ്, ഈഡൊള് അല്ലെങ്കില് കറ്റൊള് ഗ്യാസുകളുടെ സാനിദ്യമൂണ്ടാകുമ്പോഴാണ്.\nYou are currently browsing the ശ്രീവത്സം blog archives for February, 2009.


Why 15th August is Celebrated as Independence Day of India : എന്തുകൊണ്ട് ഓഗസ്റ്റ് 15 സ്വാതന്ത്ര്യദിനമായി? - Malayalam BoldSky\n11 min ago വായ്‌നാറ്റത്തെ അല്‍പം സമയമെടുത്താണെങ്കിലും പൂര്‍ണമായും മാറ്റും ആയുര്‍വ്വേദം\n59 min ago ആര്‍ത്തവ ദിനങ്ങളില് ഈ അസാധാരണതകള് ശ്രദ്ധിക്കണം\n| Updated: Friday, August 14, 2020, 17:21 [IST]\nസ്വാതന്ത്ര്യദിനം ഇന്ത്യക്കാര്‍ക്ക് സാധാരണ ഒരു ദിവസം മാത്രമല്ല, അത് ദേശസ്നേഹത്തിന്റെയും സ്വാതന്ത്ര്യത്തിന്റെയും വികാരമാണ്. ബ്രിട്ടീഷ് ഭരണത്തില് നിന്നുള്ള പരമാധികാര ദിനമായാണ് ഇന്ത്യ ഇതിനെ കാണുന്നത്. എന്നാല് എന്തുകൊണ്ടാണ് ഓഗസ്റ്റ് 15ന് സ്വാതന്ത്ര്യ ദിനമായി അറിയപ്പെടുന്നത് എന്ന് പലര്‍ക്കും അറിയില്ല. അതിന് പിന്നില് ചരിത്രത്തോളം പ്രാധാന്യമുള്ള ഒരു ദിവസം തന്നെയുണ്ട് എന്നുള്ളതാണ് സത്യം. ഓരോ വര്‍ഷവും രാജ്യത്ത് ബ്രിട്ടീഷ് ഭരണത്തിന്റെ അന്ത്യം കുറിച്ച ദിനമായി സ്വാതന്ത്ര്യ ദിനം ആഘോഷിക്കപ്പെടുന്നുണ്ട്. നമ്മുടെ സ്വാതന്ത്ര്യസമരസേനാനികള് നടത്തിയ ത്യാഗത്തെക്കുറിച്ചും കൊളോണിയല് ഭരണത്തില് നിന്ന് സ്വാതന്ത്ര്യം നേടാനുള്ള അവരുടെ നിസ്വാര്‍ത്ഥ മനോഭാവത്തെക്കുറിച്ചും ഈ ദിവസം ഇന്ത്യയിലെ എല്ലാ പൗരന്മാരെയും ഓര്‍മ്മിപ്പിക്കുന്നു.\nഓഗസ്റ്റ് 15 ന് രാജ്യം മുഴുവന് ഐക്യം എന്ന ആശയം വിലമതിക്കുകയും ശക്തരായ ബ്രിട്ടീഷ് സാമ്രാജ്യത്തിനെതിരെ വിജയിക്കാന് സ്വാതന്ത്ര്യസമരസേനാനികള് നടത്തിയ എല്ലാ പോരാട്ടങ്ങളും ഓര്‍മ്മിക്കുകയും ചെയ്യുന്നു. ഈ ചരിത്രപരമായ സംഭവത്തിന്റെ ദിവസമായി എന്തുകൊണ്ടാണ് ഈ പ്രത്യേക തീയതി തിരഞ്ഞെടുത്തത് എന്നതിന്റെ പ്രസക്തി സൂചിപ്പിക്കുന്ന ചില പ്രധാനപ്പെട്ട സംഭവങ്ങള് ഇതെല്ലാമാണ്.\n1757-ല് ബ്രിട്ടീഷ് ഭരണം ഇന്ത്യയില് ആരംഭിച്ചു, പ്ലാസ്സി യുദ്ധത്തില് ഇംഗ്ലീഷ് ഈസ്റ്റ് ഇന്ത്യാ കമ്പനിയുടെ വിജയത്തിന് മുന്നോടിയായി രാജ്യത്തിന്റെ നിയന്ത്രണം ഈസ്റ്റ് ഇന്ത്യാ കമ്പനി ഏറ്റെടുത്തു. ഏകദേശം 100 വര്‍ഷക്കാലം ഈസ്റ്റ് ഇന്ത്യാ കമ്പനി ഇന്ത്യയില് ഭരണം നിലനിര്‍ത്തി. പിന്നീട് ബ്രിട്ടീഷ് ഭരണത്തിലുണ്ടായ അതൃപ്തിയും അസമത്വവും 1857-58 ല് ഇന്ത്യന് ലഹള അഥവാ ഒന്നാം സ്വാതന്ത്ര്യ സമര്ത്തിലേക്ക് വഴിമാറി. ഒന്നാം ലോകമഹായുദ്ധസമയത്താണ് ഇന്ത്യന് സ്വാതന്ത്ര്യസമരം ആരംഭിച്ചത്. മഹാത്മാഗാന്ധിയാണ് സ്വാതന്ത്ര്യസമരത്തിന് നേതൃത്വം നല്‍കിയത്.\nബ്രിട്ടീഷ് പ്രധാനമന്ത്രി ക്ലെമന്റ് അറ്റ്‌ലി 1947 ഫെബ്രുവരി 20 ന് ഇന്ത്യയിലെ ബ്രിട്ടീഷ് ഭരണം 1948 ജൂണ് 30 നകം അവസാനിക്കുമെന്ന് പ്രഖ്യാപിച്ചു. ഇത് കൂടാതെ ഇന്ത്യയിലെ എല്ലാ അധികാരങ്ങളും ഉത്തരവാദിത്തമുള്ള ഒരു ഇന്ത്യക്കാരന് കൈമാറ്റം ചെയ്യപ്പെടും എന്നും പ്രഖ്യാപിച്ചു. ഈ പ്രഖ്യാപനത്തില് ഉണ്ടായ മുസ്ലിം ലീഗിന്റെ പ്രക്ഷോഭത്തെ പിന്തുടര്‍ന്ന് രാജ്യം വിഭജിക്കണമെന്ന് ആവശ്യം ഉയര്‍ന്ന് വന്നു. ഇന്ത്യാവിഭജനത്തിന് വേണ്ടി അപ്പോഴേക്കും ഇന്ത്യയിലെ വൈസ്രോയി മൗണ്ട് ബാറ്റണ് പ്രഭു പദ്ധതി തയ്യാറാക്കി.\nകോണ്‍ഗ്രസും മുസ്ലീം ലീഗും ഈ നിര്‍ദ്ദേശം അംഗീകരിച്ചു. ഇന്ത്യന് സ്വാതന്ത്ര്യ നിയമം 1947 സ്ഥാപിക്കുമെന്ന പ്രതീക്ഷയിലായിരുന്നു ഈ നിര്‍ദ്ദേശം അംഗീകരിക്കപ്പെട്ടത്. 1947 ജൂലൈ5ന് ബ്രിട്ടീഷ് പാര്‍ലമെന്റ് ഇന്ത്യന് സ്വാതന്ത്ര്യ നിയമം പാസാക്കി. ഇന്ത്യ, പാകിസ്ഥാന് എന്നീ രണ്ട് പ്രദേശങ്ങള് ഉള്‍ക്കൊള്ളുന്നവക്ക് സ്വാതന്ത്ര്യം നല്‍കുന്നു എന്ന് ബ്രിട്ടീഷ് പാര്‍ലമെന്റ് നിയമംന പാസ്സാക്കി. എന്നാല് ഇന്ത്യാ വിഭജനം വളരെയധികം ബുദ്ധിമുട്ടായിരുന്നു. ഇതില് മതത്തിന്റെ അടിസ്ഥാനത്തില് പല വിധത്തിലുള്ള പ്രശ്‌നങ്ങള് ഉണ്ടാവുകയും ചെയ്തു.\nഎന്തുകൊണ്ട് ഓഗസ്റ്റ് 15?\nഎന്തുകൊണ്ട് ഓഗസ്റ്റ് 15 എന്ന ദിനം സ്വാതന്ത്ര്യ ദിനമായി തിരഞ്ഞെടുക്കപ്പെട്ടു എന്നുള്ളത് പലര്‍ക്കും അറിയാത്ത ഒന്നാണ്. ഓഗസ്റ്റ് 15 സ്വാതന്ത്ര്യദിനമായി തിരഞ്ഞെടുക്കുന്നതിന് പിന്നില് ഇന്ത്യയിലെ അവസാന വൈസ്രോയിയായ മൗണ്ട് ബാറ്റണാണ്. 1948 ജൂണ് 30 നകം അധികാരങ്ങള് ഇന്ത്യക്കാര്‍ക്ക് കൈമാറാന് ബ്രിട്ടീഷ് പാര്‍ലമെന്റ് അദ്ദേഹത്തിന് അധികാരവും നല്‍കിയിരുന്നു. എന്നിട്ടും, 1947 ഓഗസ്റ്റ് 15, ബ്രിട്ടീഷ് തത്ത്വത്തിന്റെ അവസാന ദിനമായി ബ്രിട്ടീഷുകാര് പ്രഖ്യാപിച്ചു. ഇതിനായി, കൂട്ടക്കൊലയോ കലാപമോ ഉണ്ടാവില്ലെന്ന് ഉറപ്പ് നല്‍കുകയാണെന്ന് മൗണ്ട് ബാറ്റണ് പറഞ്ഞിരുന്നു. എന്നിരുന്നാലും, 1947 ഓഗസ്റ്റില് സംഭവിച്ചത് ഒരു രേഖാമൂലമുള്ള ചരിത്രമാണ് എന്നുള്ളത് തന്നെയാണ് സത്യം.\nമറ്റൊരു നിര്‍ണായക സംഭവം ഇന്ത്യന് സ്വാതന്ത്ര്യത്തിനായി മൗണ്ട് ബാറ്റണ് തിരഞ്ഞെടുത്ത തീയതിയുമായി ബന്ധപ്പെട്ടിരിക്കുന്നു. ഓഗസ്റ്റ് 15 എന്തുകൊണ്ട് എന്നുള്ളതിന് മൗണ്ട് ബാറ്റന്റെ ഉത്തരം ഇപ്രകാരം ആയിരുന്നു. ഇത് ജപ്പാന്റെ കീഴടങ്ങലിന്റെ രണ്ടാം വാര്‍ഷികമായിരുന്നു, ''അര്‍ദ്ധരാത്രിയിലെ സ്വാതന്ത്ര്യത്തില് പറഞ്ഞതു പോലെ എന്നായിരുന്നു മൗണ്ട് ബാറ്റണ് പറഞ്ഞത്.\nഓഗസ്റ്റ് 14-15 അര്‍ദ്ധരാത്രിയില് ബ്രിട്ടീഷ് ഭരണം ഇന്ത്യയില് അവസാനിച്ചു. അങ്ങനെ, ഇന്ത്യയിലെയും പാകിസ്ഥാനിലെയും രണ്ട് പുതിയ സ്വയംഭരണാധികാരികളായ ഡൊമീനിയനുകള്‍ക്ക് അധികാരം വീണ്ടും നല്‍കി. ഇന്ത്യയുടെ പുതിയ ആധിപത്യത്തിന്റെ ഗവര്‍ണര് ജനറലായി ആദ്യമായി മാറിയത് മൗണ്ട് ബാറ്റണ് പ്രഭുവായിരുന്നു. ജവഹര്‍ലാല് നെഹ്റു സ്വതന്ത്ര ഇന്ത്യയുടെ ആദ്യത്തെ പ്രധാനമന്ത്രിയായി പ്രഖ്യാപിക്കപ്പെട്ടു.\nRead more about: independence day freedom fighters the freedom fight independence day 2020 സ്വാതന്ത്ര്യ ദിനം 2020 സ്വാതന്ത്ര്യദിനം ഇന്‍ഡിപെന്‍ഡന്‍സ് ഡേ\nWhy 15th August is Celebrated as Independence Day of India?\nHere in this article we are discussing about Why 15th August is celebrated as Independence Day of India? | Why did Mountbatten choose the day August 15? Read on.


Deepika.com Nri News :ഐഎപിസി: ആഷ്മിത യോഗിരാജ് നാഷണൽ കമ്മിറ്റി പ്രസിഡന്‍റ്, സി.ജി. ഡാനിയല് ജനറല് സെക്രട്ടറി.......\nപുതിയ ഭാരവാഹികളായി ആഷ്മിത യോഗിരാജ് (ന്യൂയോര്‍ക്ക് ചാപ്റ്റര്) പ്രസിഡന്‍റ് ആയും ആസാദ് ജയന് (നയാഗ്ര ചാപ്റ്റര്) എക്സിക്യൂട്ടീവ് വൈസ് പ്രസിഡന്‍റ് ആയും ആനി ചന്ദ്രന് (അറ്റ്ലാന്‍റ ചാപ്റ്റര്), ഷിബി റോയ് (ഹൂസ്റ്റണ് ചാപ്റ്റര്), മില്ലി ഫിലിപ്പ് (ഫിലഡല്‍ഫിയ ചാപ്റ്റര്), ഡോ. നീതു തോമസ് (ഓഹായോ) എന്നിവരെ വൈസ് പ്രസിഡന്‍റുമാരായും സി.ജി. ഡാനിയല് (ഹൂസ്റ്റണ് ചാപ്റ്റര്) ജനറല് സെക്രട്ടറി ആയും പ്രഫ. ജോയ് പള്ളാട്ടുമഠം (ഡാളസ് ചാപ്റ്റര്), അനിത നവീന് (വാന്‍കൂവര് ചാപ്റ്റര്), രൂപ്സി നരുല (എന്‍ജെ ചാപ്റ്റര്), ഷാന് ജസ്റ്റസ് (സാന് അന്‍റോണിയോ) എന്നിവരെ സെക്രട്ടറിമാരായും ജോജി കാവനാല് ( ന്യൂയോര്‍ക്ക് ചാപ്റ്റര് ) ട്രഷററും ബിന്‍സ് മണ്ഡപം (ടൊറന്‍റോ ചാപ്റ്റര്) ജോയിന്‍റ് ട്രഷററും എക്സ് ഓഫിഷ്യോ ആയി\nഡോ. എസ്.എസ്. ലാൽ (ഡിസി), ദേശീയ കോഓര്‍ഡിനേറ്റര്‍മാരായി ബൈജു പാക്കലോമറ്റം (കാനഡ), തോമസ് മാത്യു (അനില്) (ന്യൂയോര്‍ക്ക് ചാപ്റ്റര് ) എന്നിവരെയും പിആര്‍ഒമാരായി സുനില് മഞ്ഞനിക്കര (ന്യൂയോര്‍ക്ക്), ഹേമ വിരാനി(ന്യൂയോര്‍ക്ക്), ഡോ. ആന് എബ്രഹാം (ആല്‍ബെര്‍ട്ട ചാപ്റ്റര്) എന്നിവരെയും തെരഞ്ഞെടുത്തു.\nഇന്‍ഫര്‍മേഷന് സയന്‍സ്, പൊളിറ്റിക്കല് സയന്‍സ്, ജേര്‍ണലിസം എന്നിവയില് ബഹുമുഖ പശ്ചാത്തലമുള്ള ആഷ്മീത യോഗിരാജ്, ജസ് ബ്രോഡ്കാസ്റ്റിംഗ് കോര്‍പ്പറേഷന്‍റെ പ്രോഗ്രാമിംഗ് ആൻഡ് മാര്‍ക്കറ്റിംഗ് ഡയറക്ടര് എന്ന നിലയില് പരമ്പരാഗത പ്രക്ഷേപണ രീതികള്‍ക്ക് മേലേ ഡിജിറ്റല് സാക്ഷരത കൊണ്ടുവരാന് ശ്രമിച്ച പ്രതിഭയാണ്. ജസ് പഞ്ചാബി ടിവിക്കും ജസ് ഹിന്ദി ടിവിക്കുവേണ്ടിയുള്ള പ്രവര്‍ത്തനങ്ങളാണ് ഇപ്പോള് നടത്തുന്നത്. ഗൂഗിള് യുഗത്തില് വളര്‍ന്ന്, വിവിധ സോഷ്യല് മീഡിയ പ്ലാറ്റ്‌ഫോമുകള്, എസ്ഇഒ സമ്പ്രദായങ്ങള്, ഡാറ്റാ അനലിറ്റിക്‌സ് എന്നിവയെക്കുറിച്ച് ആഴത്തില് മനസിലാക്കിയിട്ടുള്ള യോഗിരാജ് ജസ് ബ്രാന്‍ഡിന്‍റെ മികച്ച വിപണനത്തില് മികച്ച സംഭാവനകളാണ് നല്‍കുന്നത്. നിലവിലെ പ്രേക്ഷകരെ നിലനിര്‍ത്താനും പുതിയ കാഴ്ചക്കാരെ നേടിയെടുക്കാനുമുള്ള പ്രവര്‍ത്തനങ്ങള് ക്രോഡികരിക്കാനുള്ള മിടുക്ക് അവര്‍ക്കുണ്ട്. യോഗിരാജ് SUNY സ്റ്റോണി ബ്രൂക്കില് നിന്ന് ബിരുദവും സിറാക്കൂസ് യൂണിവേഴ്‌സിറ്റിയില് നിന്ന് ബിരുദാനന്തര ബിരുദം നേടിയിട്ടുണ്ട്.\n2006ല് ടിവി ജേര്‍ണലിസം ആരംഭിച്ച ആസാദ് ജയന്6വര്‍ഷം മനോരമ ന്യൂസില് തിരുവനന്തപുരം, ഡല്‍ഹി എന്നീ ബ്യുറോകളില് റിപ്പോര്‍ട്ടറായും മെയിന് ഡെസ്‌കില് പ്രൊഡ്യൂസറും ആയി സേവനം അനുഷ്ടിച്ചു. സുപ്രീം കോടതി വാര്‍ത്തകള്, വലതു രാഷ്ട്രീയം, സിനിമ എന്നീ ബീറ്റുകള് ആയിരുന്നു പ്രധാനമായും കൈകാര്യം ചെയ്തിരുന്നത്. ധാരാളം ഹ്യൂമന് ഇന്ററെസ്റ് വാര്‍ത്തകള് റിപ്പോര്‍ട്ട് ചെയ്യുന്നതിനൊപ്പം നിരവധി പ്രമുഖരെയും ഇന്‍റർവ്യു ചെയ്തിട്ടുണ്ട്. നിരവധി ടെലിവിഷന് ലൈവ് ഷോകളും ഡോക്കുമെന്‍ററികളും സംവിധാനം ചെയ്തിട്ടുണ്ട്. ഇംഗ്ലീഷ് ബിരുദധാരിയാണ്. ഫിലിം മേക്കിങ്ങില് പോസ്റ്റ് ഗ്രാജുവേഷനും മാസ് കമ്മ്യൂണിക്കേഷന് ആന്‍ഡ് വീഡിയോ പ്രൊഡക്ഷനില് അഡ്വാന്‍സ് ഡിപ്ലോമയും സ്വന്തമാക്കിയിട്ടുണ്ട്.\nഅറ്റ്ലാന്‍റ ആസ്ഥാനമായി പ്രവര്‍ത്തിക്കുന്ന ആനി ചന്ദ്രന് ഏഷ്യന് ഈറ വീക്കിലി ന്യൂസ് പേപ്പറിന്‍റെ റസിഡന്‍റ് എഡിറ്ററാണ്. മനോരമ സ്‌കൂള് ഓഫ് കമ്മ്യൂണിക്കേഷനില് (മാസ്‌കോം) നിന്ന് ബിരുദാനന്തര പഠനം പൂര്‍ത്തിയാക്കിയ ആനി, ന്യൂ ഇന്ത്യന് എക്സ്പ്രസ്, ആര്‍ആര് ഡൊണല്ലിയുടെ പബ്ലിഷിംഗ് വിഭാഗം എന്നിവയില് പ്രവര്‍ത്തിച്ച ശേഷമാണ് അമേരിക്കയിലേക്ക് കുടിയേറുന്നത്.\n2018 നവംബര് മുതല് അറ്റ്ലാന്റ മെട്രോ മലയാളി അസോസിയേഷന് (എഎംഎംഎ) പ്രസിദ്ധീകരിക്കുന്ന പ്രതിമാസ വാര്‍ത്താക്കുറിപ്പായ 'നാട്ടുവിശേഷം' തുടങ്ങുന്നതിനു പിന്നില് പ്രവര്‍ത്തിച്ചത് ആനിയുടെ കരങ്ങളാണ്. നിലവില് നാട്ടുവിശേഷം ന്യൂസ് എഡിറ്ററാണ് ആനി. കൂടാതെ കമ്മ്യൂണിറ്റി പ്രവര്‍ത്തനങ്ങളിലും ജീവകാരുണ്യ പ്രവര്‍ത്തനങ്ങളിലും സജീവമാണ്.\nഐഎപിസി ഹൂസ്റ്റണ് ചാപ്റ്ററിന്‍റ് വൈസ് പ്രസിഡന്‍റായ ഷിബി റോയ് ആതുര സേവന രംഗത്തും മാധ്യമ രംഗത്തും ഒരു പോലെ മികവ് പ്രകടിപ്പിച്ച വ്യക്തിയാണ്. നഴ്സിംഗ് ജോലിക്കിടയിലും പാഷനായ റേഡിയോ ജോക്കിയുടെ വേഷം അണിയാനും വിജയത്തിലെത്തിക്കാനും ഷിബിക്ക് കഴിഞ്ഞു. മല്ലു കഫേ റേഡിയോയുടെ ഫൗണ്ടറും സി ഇ ഒയും റേഡിയോ പേഴ്‌സനാലിറ്റിയുമാണ്. റേഡിയോ എന്ന മാധ്യമത്തിലൂടെ നന്മയും സ്നേഹവും പ്രചരിപ്പിക്കാനുള്ള ശ്രമങ്ങളാണ് ഷിബിയെ ശ്രദ്ധേയയാക്കുന്നത്. ശാരീരിക മാനസിക ആരോഗ്യം പരിപാലിക്കുന്നതിനായുള്ള പരിപാടികളാണ് മല്ലു കഫേ റേഡിയോ മുന്നോട്ട് വയ്ക്കുന്നത്. മലയാളി അസോസിയേഷന് ഓഫ് ഗ്രേറ്റര് ഹൂസ്റ്റണിന്‍റെ 2020 2021 ലേക്കുള്ള തിരഞ്ഞെടുത്ത വനിതാ പ്രതിനിധിയായ ഷിബി റോയ് അമേരിക്കന് മലയാളി സംഘടനയായ ഫോമയുടെ വുമണ്‍സ് ഫോറം ചെയര്‍പേഴ്സനാണ്.\nഫിലഡല്‍ഫിയ ചാപ്റ്ററിന്റെ ഐഎപിസി പ്രസിഡന്‍റായ മില്ലി ഫിലിപ്പ്, വേള്‍ഡ് മലയാളി കൗണ്‍സില് വിമന്‍സ് ഫോറം അമേരിക്ക റീജണൽ ജനറല് സെക്രട്ടറിയും മലയാളി അസോസിയേഷന് ഓഫ് ഗ്രേറ്റര് ഫിലഡല്‍ഫിയയുടെ വിമന്‍സ് ഫോറം ചെയര്‍പേഴ്‌സണുമായി സേവനമനുഷ്ഠിക്കുന്നു. മാപ്പിന്‍റെ (മലയാളി അസോസിയേഷന് ഓഫ് ഗ്രേറ്റര് ഫിലഡല്‍ഫിയ) വിമന്‍സ് ഫോറം ചെയര്‍പേഴ്‌സണ്, ഡബ്ല്യുഎംസി പിഎ പ്രൊവിന്‍സ് വിമന്‍സ് ഫോറം ചെയര്‍പേഴ്‌സണ് തുടങ്ങി നിരവധി സ്ഥാനങ്ങളില് മില്ലി പ്രവര്‍ത്തിച്ചിട്ടുണ്ട്. നിലവില് ഓര്‍ത്തഡോക്സ് സണ്‍ഡേ സ്‌കൂളിന്‍റെ പ്രോഗ്രാം കോഓര്‍ഡിനേറ്റര് കൂടിയാണ്.\nനീതി നിര്‍വഹണത്തിനായും ജീവ കാരുണ്യ പ്രവര്‍ത്തനങ്ങള്‍ക്കുമായും അക്ഷരാര്‍ത്ഥത്തില് ഉഴിഞ്ഞുവച്ച ജീവിതമാണ് മില്ലി ഫിലിപ്പിന്‍റേത്. ചെറുപ്പം മുതലേ, പൊതു പ്രസംഗത്തിനും കലാലയ രാഷ്ട്രീയത്തിനും മറ്റും നിരവധി അവാര്‍ഡുകളും സ്ഥാനമാനങ്ങളും മില്ലിയെ നേടിയിട്ടുണ്ട്. 1995ല് എംജി യൂണിവേഴ്സിറ്റി യൂത്ത് ഫെസ്റ്റിവല് കോഓര്‍ഡിനേറ്ററായിരുന്നു. ഏഷ്യാനെറ്റ്, മനോരമ ന്യൂസ്, ദൂരദര്‍ശന്, ഗ്ലോബല് റിപ്പോര്‍ട്ടര് എന്നിവയെ പ്രതിനിധീകരിച്ച് അവതാരക/വാര്‍ത്ത റിപ്പോര്‍ട്ടറായി സേവനമനുഷ്ഠിച്ച മില്ലിക്ക് മാധ്യമ പാരമ്പര്യവുമുണ്ട്. തന്‍റെ കര്‍മ്മ രംഗം ഐടി മേഖലയിലായിരുന്നെങ്കിലും ഉള്ളിലെ സേവന മനോഭാവം സമൂഹത്തില് സജീവയാകാന് മില്ലിയെ ക്ഷണിച്ചു. കല്ലൂപ്പാറ സ്വദേശികളായ തോമസ് കോരുതിന്റെയും ലില്ലി തോമസിന്റെയും മകളായ മില്ലി ലേണിംഗ് സപ്പോര്‍ട്ട് അസിസ്റ്റന്റ് ടീച്ചറായി സേവനം ചെയ്യുന്നു. പെന്‍സില്‍വാനിയയിലെ ഡൗണിംഗ്ടൗണിലാണ് താമസം. ഫിലിപ്പ് ജോണാണ് ഭര്‍ത്താവ്. ശിശിര, നിവേദ് എന്നീ രണ്ട് മക്കളുണ്ട്.\n2016ല് യുഎസിലേക്ക് കുടിയേറുന്നതിനു മുന്‍പ് സി.ജി. ഡാനിയേല് സംരംഭക രംഗത്ത് വിജയം കൈവരിച്ചിരുന്നു. തെക്കുകിഴക്കന് ഏഷ്യയിലും മിഡില് ഈസ്റ്റിലും പല ആഫ്രിക്കന് രാജ്യങ്ങളിലും അദ്ദേഹത്തിന് ബിസിനസ് ബന്ധങ്ങളുണ്ടായിരുന്നു. സോഷ്യല് മീഡിയയിലും പുറത്തും നിരവധിയാളുകള് പിന്തുടരുന്ന ഒരു അറിയപ്പെടുന്ന എഴുത്തുകാരനും അമേച്വര് ഫോട്ടോഗ്രാഫറുമാണ് അദ്ദേഹം. ടെലിവിഷന് ചാനലുകളും സൂം പ്ലാറ്റ്‌ഫോമുകളിലും വിവിധ വിഷയങ്ങളെ സംബന്ധിച്ചുള്ള ചര്‍ച്ചകളിലെ സജീവ മുഖമാണ് അദേഹം. കൂടാതെ, പ്രാദേശിക കമ്മ്യൂണിറ്റി സംഘടനകളുമായും അസോസിയേഷനുകളുമായും ബന്ധം പുലര്‍ത്തിപോരുന്നു. ഐഎപിസിയില് ഹൂസ്റ്റണ് ചാപ്റ്റര് പ്രസിഡന്‍റ്, ഐഎംസി 2019 സുവനീര് കമ്മിറ്റി ചെയര്‍മാന്, ദേശീയ വൈസ് പ്രസിഡന്‍റ് എന്നിവ ഉള്‍പ്പെടെ നിരവധി സുപ്രധാന സ്ഥാനങ്ങള് വഹിച്ചിട്ടുള്ള വ്യക്തിയാണ് സി.ജി. ഡാനിയേല്. ലാഭേച്ഛയില്ലാതെ പ്രവര്‍ത്തിക്കുന്ന സ്ഥാപനമായ ദീപാലയയുടെ സ്ഥാപക പ്രസിഡന്‍റും സിഇഒയുമാണ്. സാമൂഹികമായും സാമ്പത്തികമായും പിന്നാക്കം നില്‍ക്കുന്ന ഡല്‍ഹിയിലുള്ള ശാരീരിക മാനസിക വെല്ലുവിളികള് നേരിടുന്ന കുട്ടികളുടെ പഠനത്തിനായി സ്ഥാപിച്ചിട്ടുള്ള സ്ഥാപനമാണ് ദീപാലയ.\nഐഎപിസി ഡാളസ് ചാപ്റ്ററിന്‍റെ ഉപദേശക സമിതി അംഗമായ പ്രഫ. ജോയ് പള്ളാട്ടുമഠം 20152019 കാലയളവില് ഈ സംഘടനയുടെ വൈസ് പ്രസിഡന്‍റായും സേവനമനുഷ്ഠിച്ചിട്ടുണ്ട്. സുവോളജിക്കല് സൊസൈറ്റി ഓഫ് കേരള പ്രസിദ്ധീകരിച്ച പ്രീഡിഗ്രി വിദ്യാര്‍ത്ഥികള്‍ക്കുള്ള സുവോളജി, ഡിഗ്രി വിദ്യാര്‍ഥികള്‍ക്കുള്ള അനിമല് ഡൈവേഴ്‌സിറ്റി എന്നീ2അക്കാഡമിക് പുസ്തകങ്ങളുടെ എഡിറ്ററും സഹരചയിതാവുമാണ് അദ്ദേഹം. ഇക്കോഫ്രറ്റേണിറ്റിയും കേരള സെന്‍റർ ഫോര് ക്രിസ്ത്യന് ഹയര് എഡ്യൂക്കേഷനും ചേര്‍ന്ന് പ്രസിദ്ധീകരിച്ച പരിസ്ഥിതി ദ്വൈമാസിക BULBUL ന്‍റെ സഹപത്രാധിപരായിരുന്നു (199098 കാലയളവില്). ദി ലാന്‍ഡ് യൂസ് ബോര്‍ഡ് ട്രിവാന്‍ഡ്രം, ഫ്രണ്ട്സ് ഓഫ് ട്രീസ് കോട്ടയം, ഇക്കോഫ്രറ്റേണിറ്റി എന്നിവ സംയുക്തമായി പ്രസിദ്ധീകരിച്ച ട്രീ ഇന്ത്യ ജേര്‍ണലിന്‍റെ എഡിറ്റോറിയല് ബോര്‍ഡിലും അദ്ദേഹം സേവനമനുഷ്ഠിച്ചു. പത്രങ്ങളിലും മാസികകളിലും അദ്ദേഹം ലേഖനങ്ങള് പ്രസിദ്ധീകരിച്ചിട്ടുണ്ട്.\nടെക്‌സസിലും മറ്റും മലയാളി കുട്ടികള്‍ക്കായി പ്രവാസി ശ്രേഷ്ഠ മലയാളം ഭാഷാ കോഴ്‌സ് നടത്തിക്കൊണ്ട് പ്രൊഫ. ജോയ് പള്ളാട്ടുമഠം അമേരിക്കയില് തന്റെ സാമൂഹിക സന്നദ്ധത തുടര്‍ന്നു. 2019ല്, ലോകമെമ്പാടുമുള്ള പ്രവാസി മലയാളി കുട്ടികള്‍ക്കായി സമര്‍പ്പിക്കപ്പെട്ട പ്രവാസി ശ്രേഷ്ഠ മലയാളം പുസ്തകങ്ങളുടെ2വാല്യങ്ങള് അദ്ദേഹം സമാഹരിക്കുകയും രചിക്കുകയും പ്രസിദ്ധീകരിക്കുകയും ചെയ്തു. ചിക്കാഗോ സീറോ മലബാര് കാത്തലിക് രൂപതയിലെ പാസ്റ്ററല് കൗണ്‍സില് അംഗമായ അദ്ദേഹം ക്നാനായ കാത്തലിക് അസോസിയേഷന് ഓഫ് നോര്‍ത്ത് അമേരിക്കയിലും (കെസിസിഎന്‍എ) കേരള അസോസിയേഷന് ഓഫ് ഡാളസിലും അംഗമാണ്. നിലവില് പ്രവാസി മലയാളി ഫെഡറേഷന്റെ (പിഎംഎഫ്) നോര്‍ത്ത് അമേരിക്ക റീജിയണിന്റെ പ്രസിഡന്റായി സേവനമനുഷ്ഠിക്കുന്നു.\nഅനിത നവീന് വാന്‍കൂവര് ചാപ്റ്ററിന്റെ 2020 2021 സെക്രട്ടറിയായിരുന്നു. മാധ്യമ അവതാരകനായി റിപ്പോര്‍ട്ടര് ചാനലിനെ സേവനമനുഷ്ഠിച്ചു. ടാക്സേഷന് നിയമങ്ങളില് പ്രഫണൽ ബിരുദവും ഫിനാന്‍ഷ്യല് എംജിടിയില് ഡിപ്ലോമയും നേടിയിട്ടുണ്ട്. ബിസിനസ് ഓപ്പറേഷന്‍സ്, ഹ്യൂമന് റിസോഴ്‌സ്, ഫിനാന്‍ഷ്യല് മാനേജ്‌മെന്‍റ് എന്നിവയില് തൊഴില് വൈദഗ്ധ്യമുണ്ട്. ബിസിയിലെ വാന്‍കൂവര് ഭക്ഷ്യമേഖലയില് ബിസിനസ് നടത്തുന്നു.\nഷാന് ജസ്റ്റസ് നിലവില് ടെക്സസിലെ സാന് അന്‍റോണിയയിൽ ഹെല്‍ത്ത് ആന്‍ഡ് വെല്‍നസ്/ഫാര്‍മസി ഇന്‍ഫര്‍മേഷന് ടെക്നോളജി ടീമില് സോഫ്‌റ്റ്‌വെയർ എൻജിനിയറിംഗ് മാനേജരായി ജോലി ചെയ്യുന്നു. ക്രിയേറ്റീവ് റൈറ്റന് എന്ന നിലയിലും പ്രശസ്തനാണ്. ഡിജിറ്റല് ടെക്‌നോളജിക്കാണ് ഷാന് എപ്പോഴും മുന്‍ഗണന നല്‍കുന്നത്.\nജോജി കാവനാല് ഐഎപിസി സ്ഥാപകാംഗമാണ്. ജയ്ഹിന്ദ് ടിവി യുഎസ്എ ഡയറക്ടര്, നോര്‍ത്ത് അമേരിക്കന് മലങ്കര മുന് ആര്‍ച്ച് ഡയോസിൻ കൗണ്‍സില് മെമ്പര് എന്നീ നിലകളിലും പ്രശസ്തനാണ്. മലങ്കര നോര്‍ത്ത് അമേരിക്കന് അതിരൂപതയുടെ പ്രസിദ്ധീകരണമായ മലങ്കര ദീപത്തിന്‍റെ ചീഫ് എഡിറ്ററാണ്. ന്യൂയോര്‍ക്ക് ടൗണ് ഹൈറ്റ്‌സ്, അപ്പര് വെസ്റ്റ്‌ചെയര് മലയാളി അസോസിയേഷന് കൗണ്‍സില് മെമ്പറുമാണ് ജോജി. കേരള ഹൈക്കോടതിയിലെ അഭിഭാഷകനായിരുന്ന ഇദ്ദേഹം കിംഗ് ഇൻഡസ്ട്രീസ് എന്ന പ്രമുഖ കമ്പനിയുടെ സൂപ്പര്‍വൈസറായും ടാക്‌സ് പ്രഫ‌ണൽ ആയും പ്രവര്‍ത്തിച്ചു വരുന്നു.\nതൊടുപുഴ സ്വദേശിയായ ബിന്‍സ് മണ്ഡപം നിലവില് ഐഎപിസി ടൊറന്‍റെ ചാപ്റ്ററിന്‍റെ പ്രസിഡന്‍റാണ്. ഐടി പ്രഫണലായി തൊഴില് ജീവിതം ആരംഭിച്ച ബിന്‍സ്, ഇന്ത്യ, മിഡില് ഈസ്റ്റ്, യൂറോപ്പ് എന്നിവിടങ്ങളില് ജോലി ചെയ്തിട്ടുണ്ട്. 2009ല് കാനഡയിലേക്ക് താമസം മാറിയ അദ്ദേഹം സന്നദ്ധപ്രവര്‍ത്തനങ്ങളിലും കമ്മ്യൂണിറ്റി പ്രവര്‍ത്തനങ്ങളിലും സജീവ സാന്നിധ്യമായിരുന്നു. ഹാള്‍ട്ടണ് മലയാളി അസോസിയേഷന്‍റെ സ്ഥാപക ഡയറക്ടറായ അദ്ദേഹം പ്രസിഡന്‍റായും മറ്റനേകം പദവികളിലും സേവനമനുഷ്ഠിച്ചിട്ടുണ്ട്.\nസാംസ്‌കാരിക രംഗങ്ങളില് തന്റെ മുഖമുദ്ര പതിപ്പിച്ച ബിന്‍സ് ഹാള്‍ട്ടണ് റീജിയണിലെ മലയാളി കമ്മ്യൂണിറ്റിക്ക് വേണ്ടി കേരളപ്പിറവി സാംസ്‌കാരിക പരിപാടി, സ്പോര്‍ട്സ് ക്ലബ്ബ്, ഒരു മലയാളം സ്‌കൂള് എന്നിവ സ്ഥാപിക്കുന്നതിന് മുന്‍കൈയെടുത്തു. മേഖലയിലെ മള്‍ട്ടികള്‍ച്ചറല് പ്രൊമോഷണല് പ്രവര്‍ത്തനങ്ങള്‍ക്കുള്ള അദ്ദേഹത്തിന്റെ സംഭാവനകള്‍ക്ക്, 2016ല് അദ്ദേഹത്തിന് ഹാള്‍ട്ടണ് ന്യൂകോമര് സ്ട്രാറ്റജി അവാര്‍ഡ് ലഭിച്ചു. മിസിസാഗയിലെ സെന്റ് അല്‍ഫോന്‍സ കത്തീഡ്രലില് സോഷ്യല് ആനിമേറ്റര്, പാരിഷ് കൗണ്‍സില് അംഗം എന്നീ നിലകളിലും അദ്ദേഹം സേവനമനുഷ്ഠിച്ചിട്ടുണ്ട്. നിലവില് ഫാര്‍മസിസ്റ്റായ ഭാര്യ റോസ്മിയ്ക്കും അവരുടെ രണ്ട് മക്കളായ ഡെന്നിസിനും ആഞ്ചെലയ്ക്കുമൊപ്പം ബര്‍ലിംഗ്ടണ് ഒന്റാറിയോയിലാണ് ബിന്‍സ് താമസിക്കുന്നത്.\nലോകപ്രശസ്ത പൊതുജനാരോഗ്യ വിദഗ്ധനും കോളമിസ്റ്റുമായ ഡോ. എസ്.എസ്. ലാലല് ഐഎപിസിയുടെ മുന്‍പ്രസിഡന്റാണ്. 2014 മുതല് 2016 വരെ ഐഎപിസി ഡയറക്ടറായിരുന്ന ഡോ. ലാല് ഇപ്പോള്, വാഷിംഗ്ടണ് ഡിസി ആസ്ഥാനമായുള്ള അമേരിക്കന് ഫാമിലി ഹെല്‍ത്ത് ഇന്റര്‍നാഷണല് എന്ന ഓര്‍ഗനൈസേഷനിലെ പകര്‍ച്ചവ്യാധി (ക്ഷയ രോഗം) വിഭാഗം ഡയറക്ടറാണ്. ലോകാരോഗ്യ സംഘടനയ്ക്കായി പല രാജ്യങ്ങളിലും പ്രവര്‍ത്തിച്ചിട്ടുള്ള ഡോ. ലാല്, ജനീവയിലെ ഗ്ലോബല് ഫണ്ടിന്റെ പ്രവര്‍ത്തനങ്ങളില് ഭാഗമായിരുന്നു. ലോകാരോഗ്യ സംഘടനയുടെ വിവിധ ഉപദേശക സമിതികളില് അംഗമാണ്. അന്താരാഷ്ട്ര ജേണലുകളില് ഡോ. ലാലിന്റേതായി നിരവധി ശാസ്ത്രീയ ലേഖനങ്ങള് പ്രസിദ്ധീകരിക്കുന്നുണ്ട്. ഇലക്ട്രോണിക്, അച്ചടി മാധ്യമങ്ങളില് ആരോഗ്യ കോളമിസ്റ്റുമാണ്. 1993ല് ഇന്ത്യയിലെ ആദ്യത്തെ ടെലിവിഷന് ഹെല്‍ത്ത് ഷോ (പള്‍സ്, ഏഷ്യാനെറ്റ്) യ്ക്കു തുടക്കം കുറിക്കുന്നത് ഡോ. ലാലാണ്. 2003 വരെ 500 പ്രതിവാര എപ്പിസോഡുകള്‍ക്ക് അദ്ദേഹം അവതാരകനായി. ഇപ്പോള് ലോകത്തെ മഹാവിപത്തിലേക്കു നയിച്ചുകൊണ്ടിരിക്കുന്ന കോവിഡ് 19 എന്ന മഹാമാരിയെപ്പറ്റിയുള്ള ശാസ്ത്രീയ സംവാദങ്ങളിലും ചാനല് ചര്‍ച്ചകളിലും തന്റെ ബൃഹത്തായ അറിവും അനുഭവസമ്പത്തും പകരുന്നതിലും ഡോ. ലാല് കര്‍മ്മോത്സുകനാണ്. നിരവധി ചെറുകഥകളും നോവലുകളും ലാലിന്റേതായി പ്രസിദ്ധീകരിച്ചിട്ടുണ്ട്. ലാലിന്റെ ചെറുകഥകളുടെ ശേഖരം 'ടിറ്റോണി' ഡിസി ബുക്സ് പ്രസിദ്ധീകരിച്ചു. എംബിബിഎസ്, എംപിഎച്ച്, എംബിഎ, പിഎച്ച്ഡി എന്നിവയാണ് ഡോ. ലാലിന്റെ അക്കാദമിക് യോഗ്യതകള്. ഭാര്യ ഡോ. സന്ധ്യയ്ക്കും രണ്ട് ആണ്‍മക്കള്‍ക്കുമൊപ്പം വിര്‍ജീനിയയിലെ വിയന്നയിലാണ് തിരുവനന്തപുരം സ്വദേശിയായ ഡോ. ലാല് താമസിക്കുന്നത്.\nനിലവില് ആല്‍ബര്‍ട്ട ഹെല്‍ത്തില് ജോലി ചെയ്യുന്ന ഡോ. ആന് എബ്രഹാം മുന്‍പ് ഒരു കനേഡിയന് മാസികയുടെ പ്രോജക്ട് കോര്‍ഡിനേറ്ററും അക്കാദമിക് ജേണല് റിവ്യൂവറും എഡ്യൂക്കേഷണല് റിസര്‍ച്ച്സ്പ്രിംഗറുമായിരുന്നു. സെന്റ് മദര് തെരേസ ചര്‍ച്ച് കാല്‍ഗറി പ്രസിദ്ധീകരിച്ച സുവനീറുകളുടെ അണിയറ ശില്പികളില് ഒരാളാണ് ഇവര്. കൂടാതെ വിവിധ പ്രവിശ്യകളിലെ സന്നദ്ധ പ്രവര്‍ത്തകരുടെ സഹായത്തോടെ നടത്തുന്ന 'നമ്മളുടെ പള്ളിക്കൂടം' എന്നറിയപ്പെടുന്ന സൗജന്യ മലയാളം ഓണ്‍ലൈന് ക്ലാസുകളുടെ കോര്‍ഡിനേറ്ററായും സേവനമനുഷ്ഠിക്കുന്നു. വിവിധ മാധ്യമ പ്രോജക്ടുകള്‍ക്കു വേണ്ടി 'NAMMAL'Dമായും ആന് എബ്രഹാം ബന്ധപ്പെട്ടിരിക്കുന്നു.


E P Jayarajan വ്യവസായങ്ങള് തുടങ്ങാന് ഇന്ത്യയില് ഏറ്റവും അനുകൂല സാഹചര്യങ്ങളുള്ള സംസ്ഥാനമായി കേരളം മാറിയെന്ന് വ്യവസായ മന്ത്രി ഇ.പി.ജയരാജന് പറഞ്ഞു. തിരുവനന്തപുരം മസ്ക്കറ്റ് ഹോട്ടലില് നടന്ന മെട്രോ ഫുഡ് അവാര്ഡ് ദാന ചടങ്ങ് ഉദ്ഘാടനം ചെയ്തു സംസാരിക്കുകയായിരുന്നു അദ്ദേഹം . സംരംഭകര്ക്ക് പ്രഥമ പരിഗണന നല്കിയുള്ള വ്യവസായ നയമാണ് കേരളം സ്വീകരിച്ചിരിക്കുന്നത്. ചെറുതും വലുതുമായ ആയിരക്കണക്കിനു വ്യവസായങ്ങളാണ് കേരളത്തിലുടനീളം കഴിഞ്ഞ വര്ഷങ്ങളില് ആരംഭിച്ചത്. സംരംഭകര്ക്കുള്ള പരിശീലനം, ധനലഭ്യത, വിപണി കണ്ടെത്തുന്നതിനുള്ള സാങ്കേതിക സഹായം തുടങ്ങിയവ ഉറപ്പുവരുത്തുന്നതിന് വ്യവസായ More\nBy Blive News Thu, 11 Feb 2021\nവ്യവസായങ്ങള് തുടങ്ങാന് ഇന്ത്യയില് ഏറ്റവും അനുകൂല സാഹചര്യങ്ങളുള്ള സംസ്ഥാനമായി കേരളം മാറിയെന്ന് വ്യവസായ മന്ത്രി ഇ.പി.ജയരാജന് പറഞ്ഞു. തിരുവനന്തപുരം മസ്ക്കറ്റ് ഹോട്ടലില് നടന്ന മെട്രോ ഫുഡ് അവാര്‍ഡ് ദാന ചടങ്ങ് ഉദ്ഘാടനം ചെയ്തു സംസാരിക്കുകയായിരുന്നു അദ്ദേഹം . സംരംഭകര്‍ക്ക് പ്രഥമ പരിഗണന നല്‍കിയുള്ള വ്യവസായ നയമാണ് കേരളം സ്വീകരിച്ചിരിക്കുന്നത്. ചെറുതും വലുതുമായ ആയിരക്കണക്കിനു വ്യവസായങ്ങളാണ് കേരളത്തിലുടനീളം കഴിഞ്ഞ വര്‍ഷങ്ങളില് ആരംഭിച്ചത്. സംരംഭകര്‍ക്കുള്ള പരിശീലനം, ധനലഭ്യത, വിപണി കണ്ടെത്തുന്നതിനുള്ള സാങ്കേതിക സഹായം തുടങ്ങിയവ ഉറപ്പുവരുത്തുന്നതിന് വ്യവസായ വകുപ്പ് മുന്‍ഗണന നല്‍കും. E P Jayarajan\nമെട്രോ ഫുഡ് സെമിനാറിന്‍റെ ഉദ്ഘാടനം ഭക്ഷ്യ വകുപ്പ് മന്ത്രി പി.തിലോത്തമന് നിര്‍വഹിച്ചു. ഭക്ഷ്യ സംസ്കരണ മേഖലയുടെ സാധ്യതകള് ഉള്‍ക്കൊണ്ട് കൂടുതല് സംരംഭകര് ഈ രംഗത്തേക്ക് കടന്നുവരണമെന്ന് അദ്ദേഹം ആവശ്യപ്പെട്ടു.\nസ്വാദിഷ്ടവും ആരോഗ്യകരവുമായ ഭക്ഷണം വിളമ്പുന്ന മികച്ച റെസ്റ്റോറന്‍റുകള്‍ക്ക് അര്‍ഹമായ അംഗീകാരം നല്‍കുക എന്ന ലക്ഷ്യത്തോടെ മെട്രോ മാര്‍ട്ടിന്‍റെ ആഭിമുഖ്യത്തില് കേരള ടൂറിസം, കേരള ടൂറിസം ഡെവലപ്പ്മെന്‍റ് കോര്‍പറേഷന്, സൗത്ത് കേരള ഹോട്ടലിയേഴ്സ് ഫോറം (എസ്.കെ.എച്ച്.എഫ്), സൗത്ത് ഇന്ത്യ ഹോട്ടല്‍സ് & റസ്റ്റോറന്‍റ്സ് അസോസിയേഷന് (ടകഒഞഅ) എന്നിവരുടെ സഹകരണത്തോടെയാണ് മെട്രോ ഫുഡ് അവാര്‍ഡ് സംഘടിപ്പിച്ചത്. ഭക്ഷ്യോല്പാദന സേവന രംഗത്തെ പ്രമുഖ സ്ഥാപനങ്ങളെയും ബ്രാന്‍ഡുകളെയും ഫിഷറീസ് വകുപ്പ് മന്ത്രി ജെ.മേഴ്സിക്കുട്ടി അമ്മ ചടങ്ങില് ആദരിച്ചു.\nവ്യവസായ വകുപ്പ് മന്ത്രി ഇ.പി. ജയരാജന് ഭക്ഷ്യ പൊതുവിതരണ വകുപ്പ് മന്ത്രി പി.തിലോത്തമന്, ഫിഷറീസ് വകുപ്പ് മന്ത്രി ജെ.മേഴ്സിക്കുട്ടി അമ്മ, എന്നിവര് വിജയികള്‍ക്കുള്ള അവാര്‍ഡുകള് വിതരണം ചെയ്തു. തിരുവനന്തപുരം ചേംബര് ഓഫ് കൊമേഴ്സ് ആന്‍റ് ഇന്‍ഡസ്ട്രീസ് പ്രസിഡന്‍റ് എസ്.എന്.രഘുചന്ദ്രന്‍നായര് അധ്യക്ഷനായി. കെ.ടി.ഡി.സി. ചെയര്‍മാന് എം.വിജയകുമാര്, തിരുവനന്തപുരം ജില്ലാ പഞ്ചായത്ത് പ്രസിഡന്‍റ് അഡ്വ. ഡി.സുരേഷ് കുമാര്, കിന്‍ഫ്ര മാനേജിംഗ് ഡയറക്ടര് സന്തോഷ് കോശി, മെട്രോ മാര്‍ട്ട് മാനേജിംഗ് ഡയറക്ടര് സിജി നായര്, അവാര്‍ഡ് കമ്മിറ്റി ചെയര്‍മാന് പ്രസാദ് മാഞ്ഞാലി എന്നിവര് പങ്കെടുത്തു.


വടയന്തൂർ കഴകം പെരുങ്കളിയാട്ടം; ആചാര്യസംഗമം ഇന്ന് | Neeleshwaram\nവടയന്തൂർ കഴകം പെരുങ്കളിയാട്ടം; ആചാര്യസംഗമം ഇന്ന്\nനീലേശ്വരം : തട്ടാച്ചേരി വടയന്തൂർ കഴകം പെരുങ്കളിയാട്ടത്തിന് മുന്നോടിയായി ശനിയാഴ്ച ആചാര്യസംഗമം നടക്കും. വൈകിട്ട് നാലിന് മന്ത്രി ഇ.ചന്ദ്രശേഖരൻ ഉദ്ഘാടനം ചെയ്യും. മലബാർ ദേവസ്വം ബോർഡ് ഏരിയാ ചെയർമാൻ ഡോ. സി.കെ.നാരായണ പണിക്കർ പ്രഭാഷണം നടത്തും. വിവിധ ദേവാലയങ്ങളിലെ ആചാരസ്ഥാനികർ സംഗമത്തിനെത്തും. 22 വർഷത്തെ ഇടവേളയ്ക്കുശേഷം ഫെബ്രുവരി നാലുമുതൽ 11 വരെയാണ് പെരുങ്കളിയാട്ടം.\nഹെഡ് പോസ്റ്റോഫീസ് മാർച്ച്\nകാസർകോട് : ബീഡിത്തൊഴിലാളികളുടെ കേന്ദ്ര വെൽഫെയർ ആനുകൂല്യങ്ങൾ യഥാസമയം വിതരണം ചെയ്യാത്ത കേന്ദ്രസർക്കാർ നടപടിയിൽ പ്രതിഷേധിച്ച് സംയുക്ത ബീഡി തൊഴിലാളി സംഘടനകളുടെ നേതൃത്വത്തിൽ ഹെഡ്‌പോസ്റ്റ് ഓഫീസിലേക്ക് മാർച്ചും ധർണയും നടത്തി. സി.ഐ.ടി.യു. ജില്ലാ വൈസ് പ്രസിഡന്റ് കെ.ഭാസ്കരൻ ഉദ്ഘാടനം ചെയ്തു. പി.എൻ.ആർ.അമ്മണ്ണായ അധ്യക്ഷനായി. ചന്ദ്രശേഖരഷെട്ടി, ഷെരീഫ് കൊടവഞ്ചി, എം.ലളിത, എം.സരോജിനി, ഗിരികൃഷ്ണൻ, ബി.കുഞ്ഞിക്കണ്ണൻ, സുബൈർ മാര, ടി.പി.ഹനീഫ, എ.നാരായണൻ തുടങ്ങിയവർ സംസാരിച്ചു.\nജില്ലാ ആസൂത്രണസമിതി യോഗം\nകാസർകോട് : ജില്ലാ ആസൂത്രണസമിതി യോഗം 20-ന് മണിക്ക് ജില്ലാ ആസൂത്രണസമിതി കോൺഫറൻസ് ഹാളിൽ നടക്കും.\nജില്ലാതല ഭാഷാ ഏകോപനസമിതി യോഗം\nകാസർകോട് : ജില്ലാതല ഔദ്യോഗിക ഭാഷാ ഏകോപനസമിതി യോഗം 28-ന് 11 മണിക്ക് കളക്ടറേറ്റ് മിനി കോൺഫറൻസ് ഹാളിൽ നടക്കും.\nഓൺലൈൻ സെമിനാർ ഇന്ന്\nകാസർകോട് : നാഷണൽ ഇൻസ്റ്റിറ്റ്യൂട്ട് ഓഫ് സ്പീച്ച് ആൻഡ് ഹെയറിങ്ങിന്റെയും (നിഷ്), സാമൂഹിക നീതി വകുപ്പിന്റെയും നേതൃത്വത്തിൽ പഠനപരിമിതിയുള്ള കുട്ടികളിൽ ഒക്കുപ്പേഷണൽ തെറാപ്പിയുടെ പങ്ക് എന്ന വിഷയത്തിൽ ശനിയാഴ്ച ഓൺലൈൻ സെമിനാർ നടത്തും. 10.30 മുതൽ കളക്ടറേറ്റിലെ ജില്ലാ ശിശുസംരക്ഷണ യൂണിറ്റ് ഓഫീസിൽ സെമിനാറിൽ പങ്കെടുക്കാനുള്ള അവസരമുണ്ടാകും. ഫോൺ: 04994 256990, 8547562024\nസൈക്കിൾ റാലി ഇന്ന്\nകാസർകോട് : ഫിറ്റ് ഇന്ത്യ കാമ്പയിനിന്റെ ഭാഗമായി നെഹ്രു യുവ കേന്ദ്ര ശനിയാഴ്ച ബ്ലോക്ക്തലത്തിൽ സൈക്കിൾറാലി നടത്തും. രാവിലെ എട്ടിന് നീലേശ്വരം ബ്ലോക്കിൽ തൃക്കരിപ്പൂർ ഐഡിയൽ കൾച്ചറൽ ചാരിറ്റബിൾ സെസൈറ്റി പരിസരം രാവിലെ 8.00. കാസർകോട് ബ്ലോക്കിൽ കോട്ടക്കുന്ന് കാസ്കോ ആർട്സ് ആൻഡ് സ്പോർട്സ് ക്ലബ് പരിസരത്തും മഞ്ചേശ്വരം ബ്ലോക്കിൽ അഡ്ക ബ്രദേഴ്സ് ആർട്സ് ആൻഡ് സ്പോർട്സ് ക്ലബ് പരിസരം- ഉച്ചയ്ക്ക് 3.00. കാറഡുക്ക ബ്ലോക്കിൽ മാനടുക്കം വിവേകാനന്ദ ആർട്സ് ആൻഡ് സ്പോർട്സ് ക്ലബ് പരിസരം 3.30.\nവി.എസ്.നമ്പൂതിരി നീലേശ്വരത്തിന്റെ തീരാനഷ്ടം


പിഡിപി വിവാദം:എന്‍ഡിഎഫിനെ സംരക്ഷിക്കാന്- പിണറായി | Pinarayi, PDP, Madhani, CPM, Congress, Thiruvananthapuram, പിണറായി, പിഡിപി, യുഡിഎഫ്, സിപിഎം, കോണ്‍ഗ്രസ്, മദനി, തിരുവനന്തപുരം - Malayalam Oneindia\nപിഡിപി വിവാദം:എന്‍ഡിഎഫിനെ സംരക്ഷിക്കാന്- പിണറായി\nPublished: December 13 2009, 17:10 [IST]\nതിരുവനന്തപുരം: മദനിയുടെ തീവ്രവാദബന്ധം പറഞ്ഞ് എന്‍ഡിഎഫിനെ വെള്ളപൂശാനാണെന്ന് യുഡിഎഫ് ശ്രമിയ്ക്കുന്നതെന്ന് സിപിഎം സംസ്ഥാന സെക്രട്ടറി പിണറായി വിജയന്. മദനി തീവ്രവാദനിലപാട് എടുത്തിരുന്ന കാലത്ത് യുഡിഎഫിന്റെ പിന്തുണയുണ്ടായിരുന്നു പിഡിപിയുമായി ഇടതുപക്ഷ ജനാധിപത്യ മുന്നണി ഒരിക്കലും സഖ്യമുണ്ടാക്കിയിട്ടില്ലെന്നും അദ്ദേഹം വിശദീകരിച്ചു.\nജയിലില്‍നിന്ന് പുറത്തിറങ്ങിയ മദനി തീവ്രവാദ നിലപാടുകള് തിരുത്തി. ലോക്‌സഭാ തിരഞ്ഞെടുപ്പു കാലത്ത് അവര് എല്‍ഡിഎഫിന് പിന്തുണ വാഗ്ദാനം ചെയ്തു. അതു പോലും ഗുണം ചെയ്തിട്ടില്ലെന്ന് പാര്‍ട്ടി കേന്ദ്ര കമ്മിറ്റി തന്നെ വിലയിരുത്തിയിട്ടുണ്ട്. തിരുവനന്തപുരത്ത് പാര്‍ട്ടി ആസ്ഥാനമായ എകെജി സെന്ററില് വാര്‍ത്താ സമ്മേളനം നടത്തുകയായിരുന്നു പിണറായി.\nപൊന്നാനിയില് പോലും എല്‍ഡിഫും പിഡിപിയും ധാരണ ഉണ്ടാക്കിയിരുന്നില്ല. എല്‍ഡിഎഫിന് പിന്തുണ പ്രഖ്യാപിച്ച പിഡിപി പൊന്നാനിയിലെ സ്ഥാനാര്‍ത്ഥിത്വം പിന്‍വലിക്കുകയായിരുന്നു. യുഡിഎഫ് സ്വീകരിച്ച സമീപനത്തില്‍നിന്നും തികച്ചും വ്യത്യസ്തമാണ് ഇത്. നേരത്തേ പിഡിപി തീവ്രനിലപാടുകള് സ്വീകരിച്ച സമയത്ത് യുഡിഎഫ് അവരുമായി സഹകരിച്ചിരുന്നു. പിഡിപിയും യുഡിഎഫു സീറ്റ് ധാരണ ഉണ്ടാക്കിയിരുന്നു. ഇപ്പോഴത്തെ യുഡിഎഫ് കണ്‍വീനര് പിപി തങ്കച്ചന് അടക്കമുള്ള നേതാക്കള് മദനിയുടെ ചിത്രം വെച്ചാണ് വോട്ടഭ്യര്‍ത്ഥിച്ചിരുന്നത്. അന്നത്തെ യുഡിഎഫ് കണ്‍വീനര് ഉമ്മന് ചാണ്ടിയും കോയമ്പത്തൂര് ജയിലില് ചെന്ന് മദനിയ്ക്ക് നന്ദി അറിയിച്ചിരുന്നു.\nമദനിയെ അറസ്റ്റുചെയ്തതിന്റെ പേരില് 2001 ല് വര്‍ഗീയ വികാരം ആളിക്കത്തിച്ച് വോട്ടുനേടിയതും നായനാര് വധശ്രമക്കേസ് അട്ടിമറിച്ചതും യുഡിഎഫാണെന്നും പിണറായി കുറപ്പെടുത്തി. മദനിയുടെ തീവ്രനിലപാട് പിന്നീട് തടിയന്റവിട നസീറും എന്‍ഡിഎഫും ഏറ്റെടുത്തപ്പോള് അവരെ പിന്തുണച്ചത് കോണ്‍ഗ്രസാണ്. കഴിഞ്ഞ നിയമസഭാ ഉപതിരഞ്ഞെടുപ്പിലും അവര് പിന്തുണ സ്വീകരിച്ചിരുന്നു.\nഎല്‍ഡിഎഫിനെ പിഡിപി പിന്തുണയ്ക്കുയാണെന്ന് ചിത്രീകരിക്കുന്ന അവസ്ഥ ഉണ്ടാവുകയായിരുന്നു. ഈ പ്രചരണം ശക്തമായി നടക്കുകയും ചെയ്തു. കൂട്ടുകെട്ട് ഇല്ലെങ്കിലും പിഡിപിയുടെ സഹായം മതേത്വര വിശ്വാസികള്‍ക്ക് ഉളള്‍ക്കൊള്ളാനായില്ല. പിഡിപിയുമായി ചിലയിടങ്ങളിലെങ്കിലും വേദി പങ്കിട്ടത് ശരിയല്ലെന്ന് പാര്‍ട്ടി കേന്ദ്രകമ്മറ്റി വിലയിരുത്തിയിരുന്നു.\nതീവ്രവാദികളുടെ സംരക്ഷകരാകാന് മുസ്‌ലീം ലീഗ് ശ്രമിക്കുകയാണെന്നും പിണറായി വിജയന് ആരോപിച്ചു. തീവ്രവാദിയെ തേടിപ്പോയ ഒരു അന്വേഷണ ഉദ്യോഗസ്ഥനെതിരെ ആക്ഷേപിക്കുന്നത് മറ്റു ചിലരെ സംരക്ഷിക്കാനാണ്. ഇക്കാര്യത്തില് ഉമ്മന്‍ചാണ്ടി അടക്കമുള്ളവരുടെ നിലപാട് ദുഷ്ടലാക്കാണെന്നും അദ്ദേഹം ചൂണ്ടിക്കാട്ടി.\nപിണറായി പിഡിപി യുഡിഎഫ് സിപിഎം കോണ്‍ഗ്രസ് മദനി തിരുവനന്തപുരം pinarayi pdp madhani cpm congress thiruvananthapuram\nStory first published: Sunday, December 13, 2009, 17:10 [IST]


താമരശ്ശേരി രൂപത മുന് ബിഷപ്പ് മാര് പോള് ചിറ്റിലപ്പിള്ളി കാലം ചെയ്തു\nHomeOBITUARYതാമരശ്ശേരി രൂപത മുന് ബിഷപ്പ് മാര് പോള് ചിറ്റിലപ്പിള്ളി കാലം ചെയ്തു\nകോഴിക്കോട്: താമരശ്ശേരി രൂപത മുൻ ബിഷപ്പ് മാർ പോൾ ചിറ്റിലപ്പിള്ളി (87)അന്തരിച്ചു. ഹൃദയാഘത്തെത്തുടർന്ന് കോഴിക്കോട്ടെ സ്വകാര്യ ആശുപത്രിയിലായിരുന്നു അന്ത്യം.ഇന്നലെ രാവിലെയാണ് അദ്ദേഹത്തെ ആശുപത്രിയിൽ പ്രവേശിപ്പിച്ചത്.\n13 വർഷത്തോളം താമരശ്ശേരി രൂപത അധ്യക്ഷനായിരുന്നു. 1997 ലാണ് താമരശ്ശേരി രൂപതയുടെ ബിഷപ്പായി ചുമതലയേൽക്കുന്നത്. 2010 ൽ സ്ഥാനം ഒഴിഞ്ഞു. കഴിഞ്ഞ 10 വർഷമായി വിശ്രമ ജീവിതം നയച്ചുവരുകയായിരുന്നു.\nതാമരശ്ശേരി രൂപതയുടെ വിദ്യാഭ്യാസ രംഗത്തും സാമൂഹ്യ രംഗത്തും വലിയ സംഭാവന നൽകിയ വ്യക്തിയായിരുന്നു മാർ പോൾ ചിറ്റിലപ്പിള്ളി. സിപിഎം എംഎൽഎയായ മത്തായി ചാക്കോ മരണത്തെത്തുടർന്നുണ്ടായ വിവാദങ്ങളിൽ ചിറ്റിലപ്പിള്ളിയെ പിണറായി വിജയൻ നികൃഷ്ട ജീവിയെന്ന് വിശേഷിപ്പിച്ചത് ഏറെ വിവാദങ്ങൾക്കിടയാക്കിയിരുന്നു.\nതൃശൂർ അതിരൂപതയിൽ മറ്റം ഇടവകയിൽ ചിറ്റിലപ്പിള്ളി ചുമ്മാർ-കുഞ്ഞായി ദമ്പതിമാരുടെ എട്ട് മക്കളിൽ ആറാമനായി 1934 ഫെബ്രുവരി 7നായിരുന്നു മാർ പോൾ ചിറ്റിലപ്പിള്ളിയുടെ ജനനം. 1951 ൽ മറ്റം സെന്റ് ഫ്രാൻസീസ് ഹൈസ്കൂളിൽ നിന്ന് എസ്.എസ്.എൽ.സി പാസ്സായി. തേവര എസ്.എച്ച് കോളേജിൽ നിന്ന് ഇന്റർമീഡിയറ്റ് പാസ്സായ ശേഷം 1953 ൽ സെമിനാരിയിൽ ചേർന്നു.1958 ൽ മംഗലപ്പുഴ മേജർ സെമിനാരിയിലെ പഠനത്തിനു ശേഷം തിയോളജി പഠനത്തിനായി റോമിലെ ഉർബൻ യൂണിവേഴ്സിറ്റിയിൽ ചേർന്നു.\n1961 ഒക്ടോബർ 18ന് മാർ മാത്യു കാവുകാട്ടിൽ നിന്നു റോമിൽ വച്ച് പൗരഹിത്യം സ്വീകരിച്ചു. തുടർന്ന് റോമിലെ ലാറ്ററൻ യൂണിവേഴ്സിറ്റിയിൽ നിന്ന് കാനൻ നിയമത്തിൽ ഡോക്ടറേറ്റ് നേടി. 1966 ൽ തിരിച്ചെത്തി ആളൂർ, വെള്ളാച്ചിറ എന്നീ ഇടവകകളിൽ അസി.വികാരിയായി. 1967-1971 കാലത്ത് വടവാതൂർ മേജർ സെമിനാരിയിൽ പ്രൊഫസറായി സേവനമനുഷ്ഠിച്ചു. 1971 ൽ കുണ്ടുകുളം പിതാവിന്റെ ചാൻസലറായി നിയമിക്കപ്പെട്ടു. 1978 മുതൽ 88 വരെ തൃശൂർ അതിരൂപതയുടെ വികാരി ജനറാൾ ആയിരുന്നു. 1988 ൽ സീറോ-മലബാർ വിശ്വാസികൾക്കുവേണ്ടി കല്യാൺ രൂപത സ്ഥാപിതമായപ്പോൾ ആ രൂപതയുടെ പ്രഥമ മെത്രാനായി നിയോഗിക്കപ്പെട്ടു. 10 വർഷത്തോളം അവിടെ ശുശ്രൂഷ ചെയ്തു. പിന്നീടാണ് താമരശ്ശേരി രൂപതയുടെ ബിഷപ്പായി സ്ഥാനമേറ്റത്.\nമാർ പോൾ ചിറ്റിലപ്പിള്ളി പിതാവിൻറെ ഭൗതിക ശരീരം 06-09-2020 ന് രാത്രി 9.30ന് താമരശ്ശേരി അൽഫോൻസാ ഭവനിൽ എത്തിച്ച്, 07-09-2020 ന് രാവിലെ 8.30 ന് താമരശ്ശേരി ബിഷപ്സ് ഹൗസിൽ വച്ചുള്ള പ്രാർത്ഥനക്ക് ശേഷം ഭൗതികശരീരം താമരശ്ശേരി കത്തീഡ്രൽ പള്ളിയിൽ പൊതു ദർശനത്തിന് വയ്ക്കും. ചൊവ്വാഴ്ച (08/09/2020) രാവിലെ 11 മണിക്ക് മേജർ ആർച്ച്ബിഷപ്പ് മാർ ജോർജ്ജ് ആലഞ്ചേരി പിതാവിന്റെ മുഖ്യ കാർമ്മികത്വത്തിൽ സംസ്കാര ശുശ്രൂഷകൾ ആരംഭിക്കും.


February 4, 2019 , പി.പി. ചെറിയാന്\nഒക്ക്‌ലിഫ് (ഡാളസ്): കാര്‍ബണ് മോണോക്സൈഡ് വിഷവാതകം ശ്വസിച്ചു ഒരു വീട്ടിലെ രണ്ടു മുതിര്‍ന്നവരും രണ്ടു കുട്ടികളും മരിച്ചു. ഫെബ്രവുരി3ഞായറാഴ്ച രാവിലെയാണ് ഒക്ക്‌ലിഫിലുള്ള പണിതീരാത്ത വീട്ടില് നാലുപേരുടെയും മൃതദ്ദേഹം കണ്ടെത്തിയത്.\nജനറേറ്റര് ഉപയോഗിച്ചു പ്രവര്‍ത്തിക്കുന്ന ഹീറ്ററില് നിന്നായിരിക്കാം വിഷവാതകം പുറത്തുവന്നതെന്ന് ഡാളസ് ഫയര് റസ്‌ക്യൂ സ്‌പോക്ക്മാന് ജോസണ് ഇവാന്‍സ് പറഞ്ഞു. മരിച്ച രണ്ടു ആണ്‍കുട്ടികളും2വയസ്സിന് താഴെയുള്ളവരാണെന്നും ജേസന് പറഞ്ഞു. ജേസന് പറഞ്ഞു.\nപകല് പുറത്തു വെക്കുന്ന ജനറേറ്റര് രാത്രി മോഷണം പോകാതിരിക്കുന്നതിന് വീടിനകത്തേക്ക് മാറ്റുകയാണ് പതിവെന്ന് വീടുപണി നടത്തികൊണ്ടിരിക്കുന്ന എന്.ആര് കണ്‍സ്ട്രക്ഷന് ഡയറക്ടര് ഹെക്ടര് അറിയിച്ചു.\nജനറേറ്റര് കൂടുതല് സമയം അകത്ത് പ്രവര്‍ത്തിച്ചതിനാലായിരിക്കും കാര്‍ബണ് മോണോക്‌സയ്ഡ് വാതകം മുറിയില് നിറയാന് കാരണമെന്നും ഹെക്ടര് പറഞ്ഞു.\nനിറമോ, മണമോ ഇല്ലാത്തതാണ് കാര്‍ബണ് മോണോക്‌സയ്ഡ് വാതകം. കാര്‍ബണ് മോണോക്‌സയ്ഡ് ഡിറ്റക്റ്ററിനു മാത്രമേ ഇത് കണ്ടെത്താനാകൂ.\nഡാളസ്സില് അതിശൈത്യം അനുഭവപ്പെട്ടതോടെ എല്ലാ വീടുകളിലും ഹീറ്റര് സദാസമയവും പ്രവര്‍ത്തിക്കുന്നുണ്ട്. എന്നാല് കാര്‍ബണ് മോണോക്‌സയ്ഡ് ഡിറ്റക്റ്റര് ഇല്ലാത്ത വീടുകളില് ഇതിന്റെ ഗുരുതരാവസ്ഥ തിരിച്ചറിയാന് വേറെമാര്‍ഗ്ഗമൊന്നുമില്ല. എല്ലാ വീടുകളിലും ഡിറ്റക്റ്റര് പ്രവര്‍ത്തന ക്ഷമമാണോ എന്ന് പരിശോധിച്ചു ഉറപ്പുവരുത്തുക മാത്രമാണ് ഇത്തരം സംഭവങ്ങള് ആവര്‍ത്തിക്കാതിരിക്കാന് മാര്‍ഗ്ഗമെന്ന് അധികൃതര് അറിയിച്ചു.


ശബരിമല സമരത്തില് ആദിവാസികളെ കരുവാക്കുന്നു: പട്ടികജാതി-വര്‍ഗ ഐക്യവേദി\nTue Mar 26 2019 05:32:08 GMT+0530 (IST)\nപത്തനംതിട്ട: അട്ടത്തോട്ടിലെ ആദിവാസികളെ കരുവാക്കിയാണ് ഒരുവിഭാഗം നിലയ്ക്കലും പമ്പയിലും സമരം നടത്തുന്നതെന്നു പട്ടികജാതി-വര്‍ഗ ഐക്യവേദി ഭാരവാഹികള്. നാമജപമെന്ന പേരില് അട്ടത്തോട് കോളനിയിലെ ആദിവാസി സ്ത്രീകളടക്കമുള്ളവരെ നിലയ്ക്കലില് പര്‍ണശാല കെട്ടി സമരത്തിനിറക്കിയിരുന്നു. കഴിഞ്ഞ ദിവസം റോഡിലിറങ്ങി വാഹനം തടയാനും നിര്‍ദേശമുണ്ടായി. ആത്മഹത്യ നടത്താന് പ്രേരിപ്പിച്ചതും സമരത്തിനു നേതൃത്വം നല്‍കിയവരാണ്.\nഎന്നാല്, സമരത്തിന്റെ പേരില് നടന്ന അക്രമങ്ങളുടെ ഉത്തരവാദിത്തം ഇപ്പോള് ആദിവാസികളുടെ തലയില് കെട്ടിവയ്ക്കാനും ഇവര് സമരസമിതിയുടെ ഭാഗമല്ലെന്നു പ്രചരിപ്പിക്കാനും ശ്രമിക്കുന്നു. കഴിഞ്ഞ ദിവസങ്ങളില് നിലയ്ക്കലും പമ്പയിലും ഉണ്ടായ അനിഷ്ടസംഭവങ്ങളുടെ പേരില് പ്രതിചേര്‍ക്കപ്പെട്ടവരേറെയും ആദിവാസികളാണ്. ഇവരെ വഞ്ചിക്കുന്ന സമീപനമാണ് സമരരംഗത്തുള്ളവരില് പലരും സ്വീകരിക്കുന്നത്. രോഗികളും ശാരീരിക പ്രശ്‌നങ്ങളുള്ളവരുമായ സ്ത്രീകളെ അടക്കം സമരരംഗത്തിറക്കിയിരിക്കുകയാണ്. ഇതിന്റെ ഭാഗമായി കോളനിയില് പന്തളം കൊട്ടാരത്തില് നിന്നുള്ളവരും രാഹുല് ഈശ്വറുമൊക്കെ എത്തി പ്രചാരണം നടത്തിയിരുന്നു.\nസമരക്കാരെ കരുവാക്കുന്ന പ്രവണത അവസാനിപ്പിച്ചില്ലെങ്കില് ശക്തമായി പ്രതികരിക്കുമെന്ന് ഐക്യവേദി ഭാരവാഹികള് വാര്‍ത്താ സമ്മേളനത്തില് പറഞ്ഞു. ആദിവാസികള്‍ക്കു പരമ്പരാഗതമായി ഉണ്ടായിരുന്ന അവകാശങ്ങള് കവര്‍ന്നെടുത്തവര് ഇപ്പോള് ആചാരത്തിന്റെ പേരില് സമരം നടത്തുന്നത് പ്രഹസനമാണെന്നും ഐക്യവേദി കുറ്റപ്പെടുത്തി. സതീഷ് അട്ടത്തോട്, രാജമ്മ സദാനന്ദന്, സുജാത നടരാജന്, കേശവദേവ്, തെക്കുംമല സദാനന്ദന് പങ്കെടുത്തു.


കനേഡിയന് നെഹ്‌റു ട്രോഫി വള്ളംകളി ശനിയാഴ്ച - India News 24\nബ്രാംപ്ടന്: ആറാമത് കനേഡിയന് നെഹ്‌റു ട്രോഫി വള്ളംകളി ശനിയാഴ്ച നടക്കും. ബ്രാംപ്ടനിലെ പ്രൊഫസേഴ്സ് തടാകത്തിലാണ് ഇത്തവണ മത്സരം. ഫൊക്കാനയുടെ സഹകരണത്തോടെ നടക്കുന്ന വള്ളംകളിയുടെ മുഖ്യ സംഘാടകര് ബ്രാംപ്ടന് മലയാളി സമാജമാണ്. ഇന്ത്യന് സ്വാതന്ത്ര്യദിന ആഘോഷപരിപാടികളും ഇതിനൊപ്പം നടക്കും.\nവള്ളംകളിക്ക് മുന്നോടിയായുള്ള ബീച്ച് വോളി ബോള് ടൂര്‍ണമെന്റ് രാവിലെ 10 മണിക്ക് ആരംഭിക്കും. 11നാണ് വള്ളംകളി തുടങ്ങുക. വിവിധ കലാരൂപങ്ങളും അരങ്ങേറും.\nവള്ളംകളിയില് പങ്കെടുക്കാന് ആഗ്രഹിക്കുന്ന ടീമുകള് രാവിലെതന്നെ രജിസ്ട്രെഷന് നടപടികള് പൂര്‍ത്തിയാക്കണമെന്ന് സംഘാടകര് അറിയിച്ചു. കാനഡയ്ക്ക് പുറമേ അമേരിക്കയില് നിന്നുള്ള ടീമുകളും വള്ളംകളിയില് പങ്കെടുക്കും.\nഒന്നാംസ്ഥാനക്കാര്‍ക്ക് ട്രോഫിയും 1000 ഡോളറുമാണ് സമ്മാനം. പ്രമുഖ വ്യാപാരിയായ മനോജ് കാരാത്തയാണ് ഒന്നാംസ്ഥാനക്കാര്‍ക്കുള്ള സമ്മാനത്തുക സ്പോണ്‍സര് ചെയ്യുന്നത്.\nപരിപാടി വന്‍വിജയമാക്കാന് എല്ലാവരും സഹകരിക്കണമെന്ന് സമാജം പ്രസിഡന്റ് കുര്യന് പ്രക്കാനവും ഫൊക്കാനയുടെ പ്രസിഡന്റ് ജോണ് പി ജോണും അഭ്യര്‍ഥിച്ചു.


US unemployment rising again now racing to 10 lakh - Malayalam Goodreturns\n» അമേരിക്കയില് പത്ത് ലക്ഷത്തിലേക്ക് തൊഴിലില്ലായ്മ, അപേക്ഷിക്കുന്നവരും വര്‍ധിക്കുന്നു!!\nPublished: Thursday, January 14, 2021, 22:07 [IST]\nവാഷിംഗ്ടണ്: അമേരിക്കയില് തൊഴിലില്ലായ്മ സര്‍വകാല റെക്കോര്‍ഡിലേക്ക്. പത്ത് ലക്ഷത്തിലേക്ക് തൊഴിലില്ലാത്തവരുടെ എണ്ണം കുതിച്ച് കൊണ്ടിരിക്കുകയാണ്. 9,65000 പേരാണ് ഇത് വരെയുള്ള തൊഴിലില്ലായ്മ ആനുകൂല്യം കൈപ്പറ്റുന്നവരുടെ എണ്ണം. കൊവിഡിന്റെ രണ്ടാം തരംഗം കാരണം ഓഗസ്റ്റിന് ശേഷമുള്ള ഏറ്റവും വലിയ കുതിപ്പാണ് ഇത്. ഇനിയും ഇത് ഉയരങ്ങളിലേക്ക് എത്തുമെന്നാണ് സൂചന. ചരിത്രത്തിലെ ഏറ്റവും ഉയര്‍ന്ന നിലയിലാണ് ഇപ്പോള് തൊഴിലില്ലായ്മ ഉള്ളത്.\nകൊവിഡിന് മുമ്പ് രണ്ടരലക്ഷത്തില് താഴെയായിരുന്നു തൊഴിലില്ലായ്മ ആനുകൂല്യം പറ്റുന്നവരുടെ എണ്ണം. കൊവിഡിന് ശേഷം ആനുകൂല്യങ്ങള്‍ക്കായുള്ള അപേക്ഷകള് ഏഴ് മില്യണിലെത്തി. മുമ്പുണ്ടായിരുന്നതിനേക്കാള് പത്തിരട്ടിയായിട്ടായിരുന്നു വര്‍ധന. പിന്നീട് സെപ്റ്റംബര് മുതല് ഓരോ ആഴ്ച്ചയും ഇത് വര്‍ധിക്കുകയായിരുന്നു. ചൊവ്വാഴ്ച്ച മാത്രം 4300 മരണങ്ങളാണ് അമേരിക്കയില് റിപ്പോര്‍ട്ട് ചെയ്തത്. ജനങ്ങള് പുറത്തേക്ക് ഇറങ്ങാന് മടിക്കുകയാണ്. ഈ സാഹചര്യത്തില് റെസ്റ്റോറന്റുകളും ബാറുകളും അടച്ച് പൂട്ടിയിരിക്കുകയാണ്.\nകാലിഫോര്‍ണിയയും ന്യൂയോര്‍ക്കും അടച്ച് പൂട്ടിയ അവസ്ഥയിലാണ്. ചില സംസ്ഥാനങ്ങളും നഗരങ്ങളും ഭാഗമായി തുറന്നിട്ടുണ്ട്. മിനസോട്ടയില് റെസ്‌റ്റോറന്റുകളില് ഭക്ഷണം കഴിക്കാന് അനുവാദം നല്‍കിയിട്ടുണ്ട്. കന്‍സസ് നഗരത്തില് ബാറുകളും റെസ്‌റ്റോറന്റുകളും അധികം സമയം പ്രവര്‍ത്തിക്കുന്നുണ്ട്. 5.3 മില്യണ് പേരാണ് പുതിയതായി തൊഴിലില്ലായ്മ ആനുകൂല്യങ്ങള്‍ക്കായി അപേക്ഷിച്ചിരിക്കുന്നത്. നേരത്തെ ഇത് 5.1 മില്യണായിരുന്നു. രണ്ട് പദ്ധതികള് പ്രകാരമാണ് ഇപ്പോള് ആനുകൂല്യങ്ങള് തൊഴിലില്ലാത്തവര്‍ക്ക് ലഭിക്കുന്നത്. ട്രംപ് പലതും വൈകിപ്പിച്ചു എന്നാണ് പരാതി.\nഡിസംബറിലെ തൊഴില് റിപ്പോര്‍ട്ടില് യുഎസ് വിപണി കടുത്ത ദൗര്‍ബല്യമാണ് നേരിടുന്നതെന്ന് പറയുന്നുണ്ട്. പലരും തൊഴിലാളികളെ കൂട്ടത്തോടെ പിരിച്ചുവിടുകയാണ്. വലിയ തൊഴില് മേഖലയില് തൊഴില് നഷ്ടം കുറവാണെന്ന് റിപ്പോര്‍ട്ട് പറയുന്നു. ഒരുപാട് ജോലിക്കാരെ പിരിച്ചുവിടാതിരിക്കാന് പലരും ശ്രമിച്ചിട്ടുണ്ട്. നിര്‍മാണ മേഖലയിലും എഞ്ചിനീയറിംഗ് ആര്‍ക്കിടെക്ച്ചര് മേഖലയിലും അത്രത്തോളം തൊഴില് നഷ്ടമുണ്ടായിട്ടില്ല. ഡിസംബറില് കൂടുതല് പേര്‍ക്ക് ഈ മേഖല തൊഴില് നല്‍കുകയും ചെയ്തു. പല കമ്പനികളും പുതിയ ആളുകളെ ജോലിക്കെടുക്കാനും താല്‍പര്യപ്പെടുന്നില്ല.\nRead more about: america job unemployment അമേരിക്ക തൊഴിലില്ലായ്മ\nUS unemployment rising again now racing to 10 lakh\nStory first published: Thursday, January 14, 2021, 22:07 [IST]


ബൂലോകകവിത: കഥ, കവിത, തിരക്കഥ-2009\nശാരീരികമായ വേദനകളെ മാറ്റി നിര്‍ത്തി കവിതയുടെ ആത്മഭാവത്തില് ലയിച്ച ഒരു മനസ്സായിരുന്നു കെ. എം. സുധീഷിന്റേത്. കടുത്ത രോഗപീഢയില് പിടയുമ്പോഴും സുധീഷിന് ആശ്വാസം പകര്‍ന്നത് അക്ഷരങ്ങളുടെ രസധ്വനികളായിരുന്നു. വാക്കിന്റെ അര്‍ത്ഥസാഗരത്തിലൂടെ ഭാവനയുടെ വഞ്ചി തുഴയുമ്പോഴും സുധീഷിന്റെ രചനകള് പൊള്ളുന്ന വര്‍ത്തമാനകാലത്തിന്റെ ദുരന്തഭൂമികയും ജീവിതത്തിന്റെ പ്രതിസന്ധികളും കണ്ടെടുക്കുകയായിരുന്നു. വേദന പറയാതെ, ഭ്രഷ്‌ടിന്റെ നിറം, കല്ലുപ്പ് തുടങ്ങിയ സുധീഷിന്റെ കാവ്യസമാഹാരങ്ങള് വായനക്കാരോട് സംവദിക്കുന്നതും മറ്റൊന്നല്ല.കാലത്തിന്റെ പ്രതിരോധത്തെ അതിവര്‍ത്തിക്കാന് ഈ ചെറുപ്പക്കാരന് അധികകാലം സാധിച്ചില്ല. കെ. എം. സുധീഷും മരണത്തിന് കീഴടങ്ങി. ചിതയെരിയുന്ന വാക്കുകളില് സര്‍ഗ്ഗാത്മകതയുടെ വസന്തം നെയ്‌തിട്ടുകൊണ്ടാണ് സുധീഷ് ഭൂമിവിട്ടുപോയത്. വായനക്കാരുടെ മനസ്സില് കാലത്തിന് ഇളക്കിമാറ്റാന് സാധിക്കാത്ത കൂടൊരുക്കിക്കൊണ്ടു തന്നെ.\nപുതിയ കവികളില് കവിതയുടെ അകത്തളത്തിലേക്ക് പ്രവേശിക്കാന് ശ്രമിക്കുന്ന എഴുത്തുകാര നാണ് ജിനേഷ് മടപ്പള്ളി. കച്ചിത്തുരുമ്പ് എന്നാണ് ജിനേഷ് ആദ്യകവിതാ സമാഹാരത്തിന് പേരിട്ടത്. ഈ പേരില് തന്നെ കവിയുടെ ജീവിതനിരീക്ഷണവും ജീവിതത്തില് തന്നെ എവിടെയാണ് അടയാളപ്പെടുത്തേണ്ടത് എന്ന കാഴ്‌ചപ്പാടും നിറഞ്ഞുനില്‍ക്കുന്നു. എഴുത്തുകാരന് ധിക്കാരവും ദാര്‍ഢ്യവും ആവാം. പക്ഷേ, അനുയോജ്യമായ രീതിയിലായിരിക്കണമെന്ന് ജിനേഷിന് നിര്‍ബന്ധമുണ്ട്. കച്ചിത്തുരുമ്പില് ഒറ്റപ്പെടുന്നവന്റെ മര്‍മ്മരങ്ങളുണ്ട്. അതിജീവനത്തിന്റെ ത്വരയും. പുറപ്പെട്ടുപോകുന്നതിന്റെ ഉത്‌കണ്‌ഠയും എതിര്‍ക്കാഴ്‌ചകളുടെ ഉത്തരവാദിത്വവും ജിനേഷ് ഉപേക്ഷിക്കുന്നില്ല. ഉറക്കം വരാത്ത/ രാത്രികളില് നിന്നും/ ഇറങ്ങിനടന്ന സ്വപ്‌നങ്ങള്- എന്നാണ് ജിനേഷ് തന്റെ കവിതയെ നിര്‍വ്വചിക്കുന്നത്. കവിത എങ്ങനെ എഴുതണമെന്ന് ആരും പറഞ്ഞുതരാത്ത കാലത്തോളം എഴുത്ത് സ്വാതന്ത്ര്യപ്രഖ്യാപനമാണെന്ന് ഈ എഴുത്തുകാരന് വിശ്വസിക്കുന്നു.-(കളേഴ്‌സ് ബുക്‌സ്).\nഒറ്റവരിയില് കഥാലോകം പണിയുകയാണ് ശിഹാബ് പറാട്ടി. നല്ല കഥ എന്തിന് വലിച്ചുനീട്ടണം. കുറഞ്ഞ വാക്കുകളില് വലിയ കഥാലോകം തീര്‍ക്കാന് സാ ധിക്കുമോ എന്നാണ് എഴുത്തുകാരന് സ്വയം ചോദിക്കുന്നത്. അതിനുള്ള ഉത്തരമാണ് ശിഹാബിന്റെ ഈ കഥാപുസ്‌തകം- ഒരു മിനിട്ട് ഞാനെന്റെ മൊബൈലെടുത്തില്ല. ആഗ്രഹങ്ങള് അതിരുകടന്നപ്പോള് ജീവിതം കണ്ണീര്‍ക്കയത്തില് മുങ്ങി.- (അതിര് എന്ന കഥ). ചെറിയ വാക്കുകളില് വടവൃക്ഷം പോലുള്ള കഥകളാണ് രചനയുടെ രസതന്ത്രത്തിലൂടെ ശിഹാബ് പറാട്ടി വളര്‍ത്തിയെടുക്കുന്നത്.-(ലിപി).\nഞാന് അദ്ധ്യാപകന് മാത്രമായി ജീവിച്ചൊരാളാണ്- എന്നിങ്ങനെ സ്വയം നിര്‍വ്വചിച്ചാണ് ഡോ. സുകുമാര് അഴീക്കോടിന്റെ ജനാലക്കാഴ്‌ചകള് തുടങ്ങുന്നത്. അദ്ദേഹത്തിന്റെ ജീവിതത്തില്‍നിന്നും സാംസ്‌കാരിക ഇടപെടലിന്റെ മേഖലകളി ല് നിന്നും തെരഞ്ഞെടുത്ത ഏതാനും ലേഖനങ്ങളാണ് ഈ പുസ്‌തകം. വിദ്യാഭ്യാസവും സംസ്‌കാരവും മുതല് വീടുമാറ്റം വരെ. നമ്മുടെ ചിന്തയെ ചൊടിപ്പിച്ചുണര്‍ത്തുന്ന അഴീക്കോടന് ശൈലിയുടെ കരുത്തും ആര്‍ദ്രതയും ഈ പുസ്‌തകത്തിലുണ്ട്. ഇടംകണ്ണുകൊണ്ടുള്ള ഒരു നോട്ടം എപ്പോഴും ഈ വീടിനുണ്ട് എന്ന വിശ്വാസം ഈ എഴുത്തിന്റെ ഉള്ളിലുള്ള ഭാവനയല്ല, സത്യമാണ് എന്നു പറഞ്ഞ് ഈ എഴുത്ത് ചുരുക്കുന്നു- എന്നാണ് ജനാലക്കാഴ്‌ചകളിലെ വീടുമാറ്റം എന്ന ലേഖനത്തിന്റെ അവസാനഭാഗത്ത് സുകുമാര് അഴീക്കോട് എഴുതിയത്-(ലിപി).\nഅധികാരത്തിന്റെ സമസ്‌ത മേഖലകള്‍ക്കുമെതിരെ വെള്ളിത്തിരയിലൂടെ കലാപം സൃ ഷ്‌ടിച്ച ലൂയിബുനുവലിന്റെ വിറിഡിയാന എന്ന തിരക്കഥ കാഴ്‌ചയിലെന്നപോലെ, വായനയിലും വേറിട്ടൊരു അനുഭവമാണ്. ചലച്ചിത്രകലയുടെ ബഹുവിധമാനങ്ങളിലൂടെ നോട്ടസംസ്‌കാരത്തെ അട്ടിമറിച്ച ബുനുവല് സമീപനം ശക്തമായി പതിഞ്ഞുനില്‍ക്കുന്ന പുസ്‌തകമാണ് വിറിഡിയാന. പരിഭാഷ നിര്‍വ്വഹിച്ചത് എം. ഡി. മനോജ് ആണ്. മൂലകഥയും കഥാപാത്രങ്ങളും സന്ദര്‍ഭങ്ങളും അനുധാവനം ചെയ്യുന്നതോടൊപ്പം പരിഭാഷകന്റെ ഔചിത്യപൂര്‍വ്വമുള്ള ഇടപെടലും ഈ പുസ്‌തകത്തിലുണ്ട്.- (അടയാളം ബുക്‌സ്).\nപരിഭാഷയുടെ കരവിരുത് അനുഭവപ്പെടുത്തുന്ന പുസ്‌തകമാണ് ഡോ. ടി. എം. രഘുറാമിന്റെ ദേശാടന ശലഭങ്ങള്. സമകാലിക തമിഴ് കവിതകളുടെ വിവര്‍ത്തനം ഭംഗിയായി അവതരിപ്പിക്കുന്ന പുസ്‌തകം. മുത്തുക്കുമാര്, കനിമൊഴി, മുരുകേഷ്, സല്‍മ, വെണ്ണില, ഇളയഭാരതി, കൃഷാംഗിനി, കരികാലന്, പല്ലവികുമാര് എന്നിവരുടെ കവിതകളാണ് ഈ കൃതിയില് ഡോ. രഘുറാം അവതരിപ്പിക്കുന്നത്. തമിഴ് കവിതയുടെ പുതിയമുഖം ശക്തമായി പ്രതിഫലിപ്പിക്കാന് രഘുറാമിന്റെ വരമൊഴിവഴക്കത്തിന് കഴിഞ്ഞിട്ടുണ്ട്.-(വോയ്‌സ് ബുക്‌സ്).\nരക്തം കുടിച്ചന്ധമൂര്‍ച്ഛയില്‍വീണ്ടും കുളമ്പടിച്ചില്ലേ\nവിഷം ചേര്‍ത്ത്‌നീ ഉരുക്കില്\nഇറച്ചിക്കാരനെ കശാപ്പ് ചെയ്യാന് ഒരുക്കം കൂട്ടുന്നു.\nകോഴി, കൊത്തിനുറുക്കിയവന്റെ കുടലില്\nദഹനക്കേട് വരുത്താന് വയറില് തപ്പുന്നു.\nഒരു കവിത ഒന്നുമല്ല\nപക്ഷേ, ആളുകള് നിരാലംബരാകുന്നു\nബൂലോക കവിതയില് പ്രസിദ്ധീകരിക്കുന്നത് കുഞ്ഞിക്കണ്ണന് വാണിമേല് നേരം- 12/24/2009 01:55:00 PM\nവിഭാഗം കഥ, കവിത, തിരക്കഥ-2009- നിബ്ബ്\n2009, ഡിസംബർ 24 10:16 PM\nസുധീഷിന്റെ പുസ്തകം പരിചയപ്പെടുത്തിയത് വളരെ നന്നായി.\n2009, ഡിസംബർ 26 11:14 AM\n2009, ഡിസംബർ 26 12:08 PM\nബിലാത്തിപ്പട്ടണം, അനിലന്, നന്ദന എന്നിവരുടെ വായനയ്‌ക്ക് നന്ദി. കുപ്പായം ശ്രദ്ധിക്കുന്നതില് സന്തോഷം. എളിയ ശ്രമത്തിന്റെ ഭാഗം മാത്രമായി കുപ്പായം കാണുക.\n2009, ഡിസംബർ 28 10:28 AM


എള്ളുകൊയ്യാന് ഓണാട്ടുകര : Deepika.com Karshakan News | deepika karshakan\nഎള്ളുകൃഷിക്കു പര്യായമായി ഓണാട്ടുകര അറിയപ്പെട്ടിരുന്നൊരു കാലമുണ്ടായിരുന്നു. കാലം മാറിയപ്പോള് ഓണാട്ടുകരയില് നിന്ന് എള്ളും മാറാന്‍തുടങ്ങി. ആലപ്പുഴ ജില്ലയുടെ മാവേലിക്കര ഭാഗവും കൊല്ലം ജില്ലയുടെ ചിലഭാഗങ്ങളുമാണ് 'ഓണാട്ടുകര' എന്ന ഓമനപ്പേരില് അറയപ്പെടുന്നത്. ഭാരിച്ച കൂലിച്ചെലവും, എള്ളുകൃഷി ചെയ്യാനറിയാവുന്ന കര്‍ഷക തൊഴിലാളികളുടെ ദൗര്‍ലഭ്യവുമെല്ലാം ഓണാട്ടുകരയില് നിന്ന് എള്ളുകൃഷി അകലുന്നതിനു കാരണമായി. ഓണാട്ടുകരക്കാരുടെ ഒരു സ്വകാര്യദുഃഖം കൂടിയാണിത്. അകന്നുപോകുന്ന എള്ളുകൃഷിപ്പെരുമ തിരിച്ചു കൊണ്ടുവരാനുള്ള ശ്രമത്തിലാണു കറ്റാനം നെല്ലുത്പാദക സംഘം. മുന് കാലങ്ങളില് രണ്ടു നെല്ലും ഒരെള്ളും എന്നതായിരുന്നു കൃഷിരീതി. എന്നാലിപ്പോള് ഒരെള്ളും ഒരു നെല്ലും കൃഷി ചെയ്യാനുള്ള തയാറെടുപ്പിലാണിവര്. ആലപ്പുഴ കൃഷി വിജ്ഞാന കേന്ദ്രത്തിന്റെ സഹായത്തോടെ മകരക്കൊയ്ത്തു കഴിഞ്ഞ് നിലമൊരുക്കി എള്ളുകൃഷിക്ക് തുടക്കം കുറിച്ചിരിക്കുകയാണിവിടെ. ഓണാട്ടുകരയിലെ പതിമൂ ന്നു കരയുടെ കുടുംബകൃഷി കൂടിയാണ് എള്ള്. കേരളത്തിലെ ആചാരാനുഷ്ഠാന ങ്ങള്‍ക്ക് ധാരാളമായി ഉപയോഗിക്കുന്ന എളള് കേരളത്തിലെ ഒരു പ്രധാന എണ്ണക്കുരു വിളകൂടിയാണ്.\nഓണാട്ടുകര പ്രദേശത്ത് എള്ളിനൊപ്പം ധാന്യവിളകളും കിഴങ്ങുവര്‍ഗങ്ങളും കൃഷിചെയ്യുന്നുണ്ട്. 'സെസാമം ഇന്‍ഡിക' എന്ന ശാസ്ത്ര നാമമുള്ള എള്ള് ഓണാട്ടുകര കൂടാതെ മലപ്പുറം, പാലക്കാട് ജില്ലകളിലും കൃഷി ചെയ്യുന്നു.\nഓണാട്ടുകരയിലെ എള്ളുകൃഷി തിരിച്ചു കൊണ്ടുവരുന്നതിന് ആലപ്പുഴ കൃഷി വിജ്ഞാന കേന്ദ്രം രണ്ട് സാ ങ്കേതികവിദ്യാ പ്രദര്‍ശന പരിപാടികള് നടത്തുന്നു.\n1. അത്യുത്പാദന ശേഷിയുള്ള വിത്ത്\nഅത്യുത്പാദന ശേഷിയുള്ള 'തില റാണി' എന്ന എള്ളിനത്തിന്റെ പ്രദര് ശന കൃഷിയാണ് ഒന്നാമത്തേത്. മണ്ണുപരിശോധന നടത്തി വളപ്ര യോഗം നല്‍കിയ കൃഷിയില് ഏക്ക റില് 120 കിലോഗ്രാം വിളവും 18000 രൂപ അറ്റാദായവും ലഭിച്ചു.\n2. ശാസ്ത്രീയ ജലപരിപാലനം\nശാസ്ത്രീയ ജലപരിപാലനത്തിലൂടെ വള്ളികുന്നം പഞ്ചായത്തിലെ 20 കര്‍ഷകരെ പങ്കാളികളാക്കി അഞ്ച് ഹെക്ടര് സ്ഥലത്ത് നടത്തിയ പോര് ട്ടബിള് സ്പ്രിംങ്ക്‌ളര് ഉപയോഗിച്ചുള്ള ജലസേചനമാണു രണ്ടാമത്തേത്. എളളിന്റെ പ്രധാന വളര്‍ച്ചാഘട്ട ങ്ങളായ നാല്- അഞ്ച് ഇല പരുവ ത്തിലും ശാഖകള് ഉണ്ടാകുന്ന സമയത്തും പൂവിട്ടു തുടങ്ങുമ്പോഴും കായ്കള് ഉണ്ടാകുമ്പോഴുമായി ജലസേചനം ക്രമീകരിക്കും. ഇതു വഴി ഏക്കറിന് ശരാശരി 175 കിലോ ഗ്രാം വിളവു ലഭിച്ചു. 21,762 രൂപ അറ്റാദായം നേടാനായി. എള്ളുകൃഷി വര്‍ധിപ്പിക്കു ന്നതിനുള്ള നിര്‍ദേശ ങ്ങളും സാങ്കേതിക സഹായങ്ങളും ആലപ്പുഴ കൃഷി വിജ്ഞാന കേന്ദ്രം നല്‍കുന്നുണ്ട്. എള്ളിന്റെ മൂല്ല്യവര് ധിത ഉത്പന്നങ്ങള് ഉണ്ടാക്കി കര് ഷകര്‍ക്ക് അധിക വരുമാനം ലഭി ക്കുന്ന പദ്ധതികളും ആലോചിക്കുന്നു. ഓണാട്ടുകരയുടെ എല്ലാ ഭാഗങ്ങളിലേക്കും എള്ളുകൃഷി വ്യാപിപ്പിക്കുന്നതിനും ലക്ഷ്യമിടുന്നു. എള്ളിന് ഭൗമസൂചക പദവി ലഭിക്കു ന്നതിന് ആവശ്യമായ പ്രവര്‍ത്തനം കൂടി നടത്തുകയാണ് കറ്റാനം നെല്ലു ത്പാദക സമിതി.\nഫോണ്: കറ്റാനം നെല്ലുത്പാദക സമിതി\nഅഡ്വ. തോമസ് എം. മാത്തുണ്ണി 94462 87188.\nഎള്ളുകൃഷിയിലെ യുവ സാന്നിധ്യം\nആലപ്പുഴ ചെട്ടികുളങ്ങര സുകുഭവനത്തില് യുവ കര്‍ഷകനായ ഗണേഷിന് ചെറുപ്പം മുതലേ കൃഷിയോടു താത്പര്യമുണ്ട്. എള്ളുകൃഷിയോടാണു കൂടുതല് ഇഷ്ടം. എംഎസ്‌സി ഇന്റഗ്രേറ്റഡ് കെമിസ്ട്രിയില് മൂന്നാം വര്‍ഷ വിദ്യാര്‍ഥിയായ ഗണേഷ് പഠനം കഴിഞ്ഞുകിട്ടുന്ന സമയം കൃഷിക്കായി മാറ്റുന്നു. എള്ളുകൃഷിയില് നാടന് ഇനങ്ങള്‍ക്കൊപ്പം പുതിയ ഇനങ്ങളും കൃഷി ചെയ്യുന്നു. തൃശൂരിലെ നാഷണല് ബ്യൂറോ ഓഫ് പ്ലാന്റ് ആന്‍ഡ് ജെനറ്റിക്ക് റിസോഴ്‌സസില് നിന്നു (എന്‍ബിപിജിആര്) ലഭിച്ച വിത്തുകളുടെ പരീക്ഷണ കൃഷി കൂടിയാണ് ഈ യുവ കര്‍ഷകന് നടത്തുന്നത്. എന്‍ബിപിജിആറില് നിന്നു ലഭിച്ച വിആര്‍ഐ-1, വിആര്-13, റ്റിവിഎം-4, റ്റിവിഎം-7 എന്നീ ഇനങ്ങളാണ് കൃഷിയിറക്കിയിരിക്കുന്നത്. രണ്ടേക്കറിനു മുകളില് എള്ളുകൃഷി ചെയ്യുന്ന ഈ കര്‍ഷകന് കാലംനോക്കിയാണ് കൃഷി ചെയ്യുന്നത്. ഒരു സമ്മിശ്ര കര്‍ഷകന് കൂടിയാണ് ഗണേഷ്. വീടിനു ചുറ്റും കപ്പ, ഏത്തവാഴ, പച്ചക്കറി എന്നിവയും കൃഷി ചെയ്യുന്നു. ഒപ്പം മത്സ്യ കൃഷിയുമുണ്ട്. ഈ യുവകര്‍ഷകന്‍റെ എളളുകൃഷിയില് നിന്നു പ്രചോദനമുള്‍ക്കൊണ്ട് ധാരാളം പേര് എള്ളുകൃഷി ചെയ്യുന്നു. എള്ളുകൃഷിയില് കളകള് പറിച്ചു മാറ്റുന്നത് കര്‍ഷകര്‍ക്ക് താങ്ങാനാവാത്ത സാമ്പത്തിക ബാധ്യത ഉണ്ടാകുന്നുണ്ട്. ഇതിനു പരിഹാരമായി കളപറിക്കല് പോലെയുള്ള ജോലികള് തൊഴിലുറപ്പുമായി ബന്ധപ്പെടുത്തിയാല് കര്‍ഷകര്‍ക്ക് ആശ്വാസമാകുമെന്നാണ് ഈ യുവകര്‍ഷകന്‍റെ അഭിപ്രായം.\nഫോണ്: ഗണേഷ് 7994533123.


covid confirmed 4167 cases in kerala today സംസ്ഥാനത്ത് ഇന്ന് 4167 പേര്‍ക്ക് കൊവിഡ് സ്ഥിരീകരിച്ചു; 3849 പേര്‍ക്ക് സമ്പര്‍ക്കത്തിലൂടെ രോഗം\nസംസ്ഥാനത്ത് ഇന്ന് 4167 പേര്‍ക്ക് കൊവിഡ് സ്ഥിരീകരിച്ചതായി ആരോഗ്യ വകുപ്പ് മന്ത്രി കെ.കെ. ശൈലജ വാര്‍ത്താകുറിപ്പില് അറിയിച്ചു. ഇന്ന് രോഗം സ്ഥിരീകരിച്ചവരില് 48 പേര് വിദേശ രാജ്യങ്ങളില് നിന്നും 165 പേര് മറ്റ് സംസ്ഥാനങ്ങളില് നിന്നും വന്നതാണ്. 3849 പേര്‍ക്ക് സമ്പര്‍ക്കത്തിലൂടെയാണ് രോഗം ബാധിച്ചത്. അതില് 410 പേരുടെ സമ്പര്‍ക്ക ഉറവിടം വ്യക്തമല്ല. രോഗം സ്ഥിരീകരിച്ച് ചികിത്സയിലായിരുന്ന 2744 പേരുടെ പരിശോധനാഫലം നെഗറ്റീവ് ആയതായും മന്ത്രി അറിയിച്ചു.\nPosted by 24 News on Friday, 18 September 2020\n12 മരണങ്ങളാണ് ഇന്ന് കൊവിഡ് മൂലമാണെന്ന് സ്ഥിരീകരിച്ചത്. സെപ്റ്റംബര് ഒന്‍പതിന് മരണമടഞ്ഞ എറണാകുളം തോപ്പില്‍ക്കാട് സ്വദേശിനി പാര്‍വതി (75), സെപ്റ്റംബര് 11 ന് മരണമടഞ്ഞ തിരുവനന്തപുരം തിരുമല സ്വദേശി പ്രതാപചന്ദ്രന് (75), കൊല്ലം തങ്കശേരി സ്വദേശിനി മാര്‍ഗറ്റ് (68), തൃശൂര് മുണ്ടൂര് സ്വദേശി ഔസേപ്പ് (87), തൂത്തുക്കുടി സ്വദേശിനി അഞ്ജല (55), തിരുവനന്തപുരം ബാലരാമപുരം സ്വദേശി രാജന് (53), തിരുവനന്തപുരം പൂന്തുറ സ്വദേശിനി മേഴ്സ്ലി (72), പാലക്കാട് ചേമ്പ്ര സ്വദേശി സൈദാലി (58), സെപ്റ്റംബര് 13ന് മരണമടഞ്ഞ കാസര്‍ഗോഡ് പടന്ന സ്വദേശിനി സഫിയ (79), സെപ്റ്റംബര് 14ന് മരണമടഞ്ഞ മലപ്പുറം പൂക്കയില് സ്വദേശിനി സുഹറ (58) മലപ്പുറം കോക്കൂര് സ്വദേശി കുഞ്ഞിമുഹമ്മദ് (85), സെപ്റ്റംബര് 15ന് മരണമടഞ്ഞ മലപ്പുറം എടക്കര സ്വദേശി അബ്ദുറഹ്മാന് (68) എന്നിവരാണ് മരണമടഞ്ഞത്. ഇതോടെ ആകെ മരണം 501 ആയി. ഇത് കൂടാതെ ഉണ്ടായ മരണങ്ങള് എന്‍ഐവി ആലപ്പുഴയിലെ പരിശോധനയ്ക്ക് ശേഷം സ്ഥിരീകരിക്കുന്നതാണ്.\n102 ആരോഗ്യ പ്രവര്‍ത്തകര്‍ക്കാണ് സമ്പര്‍ക്കത്തിലൂടെ രോഗം ബാധിച്ചത്. തിരുവനന്തപുരം 27, കണ്ണൂര് 22, മലപ്പുറം ഒന്‍പത്, കൊല്ലം, തൃശൂര്, കാസര്‍ഗോഡ് എട്ട് വീതം, പത്തനംതിട്ട ഏഴ്, കോഴിക്കോട് ആറ്, എറണാകുളം അഞ്ച്, ആലപ്പുഴ, പാലക്കാട് ഒന്ന് വീതവും ആരോഗ്യ പ്രവര്‍ത്തകര്‍ക്കാണ് ഇന്ന് രോഗം ബാധിച്ചത്. എറണാകുളം ജില്ലയിലെ മൂന്ന് ഐഎന്‍എച്ച്എസ് ജീവനക്കാര്‍ക്കും രോഗം ബാധിച്ചു. രോഗം സ്ഥിരീകരിച്ച് ചികിത്സയിലായിരുന്ന 2744 പേരുടെ പരിശോധനാഫലം നെഗറ്റീവ് ആയി.\nഇതോടെ 35,724 പേരാണ് രോഗം സ്ഥിരീകരിച്ച് ഇനി ചികിത്സയിലുള്ളത്. 90,089 പേര് ഇതുവരെ കൊവിഡില് നിന്നും മുക്തി നേടി. സംസ്ഥാനത്തെ വിവിധ ജില്ലകളിലായി 2,16,262 പേരാണ് ഇപ്പോള് നിരീക്ഷണത്തിലുള്ളത്. നിരീക്ഷണത്തിലുള്ളവരില് 1,91,628 പേര് വീട്/ഇന്‍സ്റ്റിറ്റിയൂഷണല് ക്വാറന്റീനിലും 24,634 പേര് ആശുപത്രികളിലും നിരീക്ഷണത്തിലാണ്. 3282 പേരെയാണ് ഇന്ന് ആശുപത്രിയില് പ്രവേശിപ്പിച്ചത്.\nStory Highlights – covid confirmed 4167 cases in kerala today


ഭാഗ്യലക്ഷ്മിയും സംഘവും മുങ്ങി;വീടുകളില് പരിശോധന നടത്തിയെങ്കിലും കണ്ടെത്താനായില്ല; അറസ്റ്റ് ചെയ്യുമെന്ന് വ്യക്തമാക്കി പോലീസ്\nതിരുവനന്തപുരം: വിവാദ യൂട്യൂബര് വിജയ് പി നായരെ കൈയ്യേറ്റം ചെയത കേസില് ഡബ്ബിങ് ആര്‍ട്ടിസ്റ്റ് ഭാഗ്യലക്ഷ്മി, ദിയ സന, ശ്രീലക്ഷ്മി അറയ്ക്കല് എന്നിവരെ പിടികൂടാനാകാതെ പോലീസ്. അഡിഷനല് സെഷന്‍സ് കോടതി ഇവരുടെ ജാമ്യാപേക്ഷ തള്ളിയതോടെ അറസ്റ്റ് ചെയ്യാന് ഇവരുടെ വീടുകളില് പോലീസ് തെരെച്ചില് നടത്തിയെങ്കിലും കണ്ടെത്താനായില്ല. പോലീസ് നടപടി മുന്‍കൂട്ടി അറിഞ്ഞ് ഒളിവില് പോയതാകാം എന്നതാണ് പെലീസ് നിഗമനം.\nമൂവരും നല്‍കിയ ജാമ്യാപേക്ഷ അഡിഷനല് സെഷന്‍സ് കോടതി രൂക്ഷ വിമര്‍ശനത്തോടെയാണ് തള്ളിയത്. സമാധാനവും നിയമവും കാത്തു സൂക്ഷിക്കേണ്ട ബാധ്യത കോടതിക്കുണ്ടെന്നും ഇവര്‍ക്കു ജാമ്യം നല്‍കുന്നതു നിയമം കയ്യിലെടുക്കാന് പ്രേരിപ്പിക്കുന്നതാകും എന്നുമായിരുന്നു കോടതിയുടെ നിരീക്ഷണം. സംസ്‌കാരമുള്ള പ്രവൃത്തിയല്ല ഭാഗ്യലക്ഷ്മി, ദിയ സന, ശ്രീലക്ഷ്മി അറയ്ക്കല് എന്നിവര് കാട്ടിയതെന്നും കോടതി പരാമര്‍ശിച്ചു.\nമുന്‍കൂര് ജാമ്യാപേക്ഷ തള്ളിയതിനാല് പോലീസിന് അറസ്റ്റ്, റിമാന്‍ഡ് നടപടികളുമായി മുന്നോട്ടുപോകേണ്ടതുണ്ട്. ഭവനഭേദനം മോഷണം എന്നി വകുപ്പുകള് ചുമഴ്ത്തിയാണ് തമ്ബാനൂര് പോലീസ് കേസെടുത്തിരിക്കുന്നത്.\nശ്രീനഗര് | ജമ്മു കശ്മീരിലെ കുല്‍ഗാമിലുണ്ടായ ഏറ്റുമുട്ടലില് സുരക്ഷാസേന രണ്ട് ഭീകരരെ വധിച്ചു. ഇവരെ തിരിച്ചറിഞ്ഞിട്ടില്ല. ഇന്ന് പുലര്‍ച്ചെയാണ് ഏറ്റുമുട്ടല് ആരംഭിച്ചത്. ഭീകരര് എത്തിയിട്ടുണ്ടെന്ന രഹസ്യവിവരത്തെത്തുടര്‍ന്ന് പോലീസും സിആര്‍പിഎഫും ഉള്‍പ്പെടുന്ന സംഘം കുല്‍ഗാമിലെ ചിങ്ങാം ഗ്രാമത്തില് തിരച്ചില് നടത്തുകയായിരുന്നു. സുരക്ഷാസേന എത്തയതോടെ ഭീകരര് വെടിയുതിര്‍ക്കുകയായിരുന്നു. സൈന്യം നടത്തിയ പ്രത്യാക്രമണത്തിലാണ് ഭീകരര് കൊല്ലപ്പെട്ടത്. പ്രദേശം ഇപ്പോള് സുരക്ഷാസേനയുടെ പൂര്‍ണ്ണനിയന്ത്രണത്തിലാണ്.


nazriya nazim postedanew look picture of her husband fahadh faasil - Malayalam Filmibeat\n| Updated: Sunday, December 6, 2020, 20:11 [IST]\nമലയാളത്തിലെ യുവതാരങ്ങളില് ശ്രദ്ധേയനായി മുന്നേറുന്ന താരങ്ങളില് ഒരാളാണ് ഫഹദ് ഫാസില്. വ്യത്യസ്തതരം സിനിമകളും കഥാപാത്രങ്ങളും ചെയ്താണ് നടന് പ്രേക്ഷകര്‍ക്ക് മുന്‍പില് എത്താറുളളത്. ഫഹദിന്റെ പുതിയ സിനിമകള്‍ക്കായെല്ലാം വലിയ ആകാംക്ഷകളോടെയാണ് ആരാധകര് കാത്തിരിക്കാറുളളത്. ട്രാന്‍സ്, സീ യൂ സൂണ് എന്നീ ചിത്രങ്ങളാണ് നടന്റെതായി ഈ വര്‍ഷം പുറത്തിറങ്ങിയത്. പിന്നാലെ കൈനിറയെ സിനിമകളാണ് ഫഹദിന്റെതായി അണിയറയില് ഒരുങ്ങുന്നത്\nഫഹദ് ഫാസിലിന്റെ എറ്റവും പുതിയ ചിത്രങ്ങളില് ഒന്നാണ് ജോജി. ദിലീഷ് പോത്തന് സംവിധാനം ചെയ്യുന്ന സിനിമയുടെ ചിത്രീകരണം അടുത്തിടെയാണ് ആരംഭിച്ചത്. ശ്യാം പുഷ്‌കരന്റെ തിരക്കഥയില് ഒരുങ്ങുന്ന ചിത്രത്തില് ടൈറ്റില് റോളിലാണ് ഫഹദ് എത്തുന്നത്. സിനിമയ്ക്ക് വേണ്ടിയുളള നടന്റെ പുതിയ ലുക്ക് അടുത്തിടെ സോഷ്യല് മീഡിയയില് തരംഗമായിരുന്നു. ജോജിയില് ഫഹദിനൊപ്പം അഭിനയിക്കുന്ന ബാബുരാജായിരുന്നു നടന്റെ മെലിഞ്ഞിട്ടുളള പുതിയ ചിത്രം പങ്കുവെച്ചത്.\nപിന്നാലെ ജോജി സെറ്റില് നിന്നും ആരാധകര് എടുത്ത ചിത്രങ്ങളും നടന്റെതായി സോഷ്യല് മീഡിയയില് വ്യാപകമായി പ്രചരിച്ചു. ഇപ്പോഴിതാ ഫഹദിന്റെ എറ്റവും പുതിയ ചിത്രം പങ്കുവെച്ച് ഭാര്യയും നടിയുമായ നസ്രിയയും എത്തിയിരിക്കുകയാണ്. പിന്നാലെ കമന്റുകളുമായി ആരാധകരും നടിയുടെ പോസ്റ്റിന് താഴെ എത്തി. ഫഹദിനെ കാണാന് ഇപ്പോള് പത്ത് വയസ് കുറഞ്ഞതുപോലെ തോന്നുന്നുവെന്നാണ് ആരാധകരില് ഒരാള് പറയുന്നത്. എന്റെ മോനെ പൊളിച്ചു, സൂപ്പര്‍സ്റ്റാര് എന്നിങ്ങനെയാണ് ആരാധകരുടെതായി വന്ന മറ്റു കമന്റുകള്.\nഅതേസമയം കുമ്പളങ്ങി നൈറ്റ്സിന് ശേഷം ശ്യം പുഷ്‌കരന്, ദിലീഷ് പോത്തന്, ഫഹദ് കൂട്ടുകെട്ട് വീണ്ടുമൊന്നിക്കുന്ന ചിത്രമാണ് ജോജി. ഭാവനാ സ്റ്റുഡിയോസ്, വര്‍ക്കിംഗ് ക്ലാസ് ഹീറോ, ഫഹദ് ഫാസില് ആന്‍ഡ് ഫ്രണ്ട്സ് എന്നീ ബാനറുകളിലായി ഫഹദ്, നസ്രിയ, ദിലീഷ് പോത്തന്, ശ്യാം പുഷ്‌കരന് തുടങ്ങിയവര് ചേര്‍ന്ന് ചിത്രം നിര്‍മ്മിക്കുന്നു. ഫഹദിനൊപ്പം ബാബുരാജ്, ഉണ്ണിമായ പ്രസാദ്, ഷമ്മി തിലകന് തുടങ്ങിയവരും ചിത്രത്തില് പ്രധാന വേഷങ്ങളിലെത്തുന്നു.\nഷൈജു ഖാലിദ് ഛായാഗ്രഹണം നിര്‍വ്വഹിക്കുന്ന സിനിമയ്ക്ക് തണ്ണീര്‍മത്തന് ദിനങ്ങളിലൂടെ ശ്രദ്ധേയനായ ജസറ്റിന് വര്‍ഗീസാണ് സംഗീതമൊരുക്കുന്നത്. കിരണ് ദാസ് എഡിറ്റിങും മാഷര് ഹംസ വസ്ത്രാലങ്കാരവും, റോണക്സ് സേവ്യര് മേക്കപ്പും ചെയ്യുന്നു. വില്യം ഷേക്സ്പിയറിന്റെ മാക്ബത്തില് നിന്നും പ്രചോദനമുള്‍ക്കൊണ്ടാണ് ജോജിയുടെ തിരക്കഥ ഒരുക്കിയത്. എരുമേലി, മുണ്ടക്കയം എന്നിവിടങ്ങളിലായാണ് സിനിമയുടെ ചിത്രീകരണം പുരോഗമിച്ചുകൊണ്ടിരിക്കുന്നത്.\nnazriya nazim postedanew look picture of her husband fahadh faasil


മുൾവേലിക്കിടയിലെ തണൽമരം... - IBC Live\nപതിനൊന്നുകാരിയെ പീഡിപ്പിച്ച കേസിൽ ട്യൂഷൻ അധ്യാപകന് ആറ് വർഷം കഠിന തടവും 25,000 രൂപ പിഴയും വിധിച്ചു6hours ago\nകൊവിഡ് ബാധിക്കുന്നത് സിപിഐഎംക്കാർക്ക് മാത്രമല്ല; സമ്മേളനങ്ങൾ നടക്കുന്നത് മാനദണ്ഡങ്ങൾ പാലിച്ച്: കോടിയേരി 11 hours ago\nകൊവിഡ് മാനദണ്ഡം പാലിച്ചു മാത്രമേ സമ്മേളനങ്ങൾ നടത്താവൂ, എല്ലാ രാഷ്ട്രീയകക്ഷികൾക്കും ബാധകം: വീണാ ജോർജ് 12 hours ago\nലോക്ക് ഡൗൺ കാലത്ത് വീട്ടിലിരിക്കുന്ന ആളുകൾക്ക് ഐബിസി ഒരുക്കിയ രസകരമായ മത്സരമായിരുന്നു ‘എന്റെ ലോക്ക് ഡൗൺ ദിനങ്ങൾ’. നിരവധിയാളുകളാണ് അവരുടെ അനുഭങ്ങളും രചനകളും ഐബിസിയിലേക്ക് അയച്ചത്. ലഭിച്ച കൃതികളിൽ നിന്ന് വ്യത്യസ്തമായ ഒരു കഥയാണ് കോഡൂർ സ്വദേശിനിയായ ഫാത്തിമ സനയുടേത്. കൊറോണ വൈറസ് കാലത്തെ ഒരു പോലീസുകാരന്റെ ജീവിതകഥയാണ് സന വളരെ മനോഹരമായ രീതിയിൽ എഴുതിരിക്കുന്നത്. കോഡൂർ സ്വദേശി സിദ്ദിഖ് പാട്ടുപാറയുടെ മകളാണ് ഫാത്തിമ സന. ചെമ്മങ്കടവ് പി.എം.എസ്.എ.എം. എ.എച്.എസ്.എസ്. പ്ലസ് വൺ വിദ്യാർത്ഥിനിയാണ്.\nവിലക്കുകൾ കൊണ്ട് താഴിട്ട ജീവിതങ്ങളുടെ ലോക്ക് ഡൗൺ കാലം. നിധി പോലെയുള്ള ജീവിതങ്ങൾക്ക് കാവൽക്കാരായി ഞങ്ങളും. രാജേഷിന് തന്റെ കാക്കിയോട് വല്ലാത്തൊരു ബഹുമാനം തോന്നി. ഇന്ന് രാവിലെയാണ് ഓഫീസിലേക്ക് ആ കോൾ വന്നത് ” മഞ്ചേരി മെഡിക്കൽ കോളേജിൽ കൊറോണ പോസ്റ്റീവായ ഒരു രോഗിയെ എത്രയും പെട്ടന്ന് കോഴിക്കോടെത്തിക്കാൻ ഗൈഡായി ആവശ്യപ്പെട്ടു കൊണ്ടായിരുന്നു “ആ വിളി. ഇപ്പോൾ ഓരോ നിമിഷവും ആ രോഗിക്ക് വിലപ്പെട്ടതാണ്. പൂർണ ഗർഭണിയാണവൾ ബന്ധുക്കളെന്നു പറയാൻ ആരുമില്ല. ഏതോ അനാഥയാക്കപ്പെട്ട ഒരു സ്ത്രീ. വൈറസിനെന്തു മനുഷ്യത്വം. തിരക്കു പിടിച്ച പല ജീവിതങ്ങൾക്കും ഒരു ഇടവേളയാണ് ഈ ലോക്ക് ഡൗൺ കാലം. അപായസൂചന മുഴക്കി ചെറിയൊരു പ്രതീക്ഷയുമായി വാഹനം മുന്നോട്ട് കുതിച്ചു..\nമധുരിക്കുന്ന ഓർമകൾ സമ്മാനിക്കുന്ന ജനപ്രിയ നഗരമായ കോഴിക്കോടിന്റെ ഹൃദയ ഭാഗത്തായി ഒരു കെട്ടിട സമുച്ചയമുണ്ട്. കൈപ്പ് നിറഞ്ഞ വേദനയും പുത്തൻ പ്രതീക്ഷകളും നൽകുന്ന കോഴിക്കോട് മെഡിക്കൽ കോളേജ്. ആംബുലൻസ് മെഡിക്കൽ കോളേജിന്റെ പ്രവേശനകവാടം കടന്നു. രണ്ടു മൂന്ന് ആരോഗ്യ പ്രവർത്തകർ വന്ന് രോഗിയെ പുറത്തെടുത്തു. ശരീരം മുഴുവനും പാസ്റ്റിക് കവറ് കൊണ്ട് പൊതിഞ്ഞിരുന്ന രോഗിയുടെ മനസ്സിലേറെ ഭീതിയുടെ ഭാണ്ഡ കെട്ടുകളാണെന്ന് ആ കണ്ണുകൾ പറയുന്നുണ്ട്. എന്തോ, ആ നോട്ടം രാജേഷിന് പരിചിതമായ ഒന്നായി തോന്നി. ” താൻ സർവീസിൽ എത്ര പേരെ കണ്ടിട്ടുണ്ട് അതിലാരെലുമാവും” രാജേഷ് സ്വയം സമാധാനിച്ചു. പക്ഷേ ആ രോഗി രാജേഷ് പോവുന്ന വരെ അവനു നേരെ കൈ നീട്ടി എന്തോ പറയാൻ ശ്രമിക്കുന്നുണ്ടായിരുന്നു. ങ്ണിം.. ങ്ണിം …. പെട്ടന്ന് രാജേഷിന്റെ ഫോണടിച്ചു. “ഹലോ മോനെ അമ്മയാടാ” “ആ അമ്മേ എന്തൊക്കെണ്ട് വിശേഷം ” “മോനെ ഈ അമ്മക്ക് ഒരു സമാധാനുല്യ, എന്റെ മോൻ എന്നാ ഒന്ന് വിട്ട്ക്ക് വരുന്നത്. മോനെ സൂക്ഷിച്ചോണെ,” “അമ്മ ഒന്നുകൊണ്ടും പേടിക്കണ്ട ഈ അമ്മേടെ പ്രാർത്ഥന ഇല്ലേ എന്റെ കൂടെ അതോണ്ട് ഒരു വൈറസും അമ്മേന്റെ മോനെ പിടിക്കൂല ” ” എന്നാലും മോനെ നിന്നെ കാണാൻ കൊതിയാവ്ണ്ട് അങ്ങേലെ ശരത്തും ബോബി നൊക്കെ വന്നിട്ടുണ്ട് എന്ത് രസാന്നറിയോ അമ്മക്കുണ്ടാവുലെ ഇപ്പഴെങ്കിലും മോന്റെ കൂടെ നിക്കാനൊരു പൂതി ലോക്ക് ഡൗണാണേലും ഇന്റെ കുട്ടിക്കൊരു ഒഴുവുല്യ” ” അമ്മേ അമ്മയല്ലെ എന്നെ പഠിപ്പിച്ചത് നാടിനു വേണ്ടി സേവനം ചെയ്യാൻ, ഇതെന്റെ ജോലിയല്ലേ അമ്മേ, വിശമിക്കണ്ട ഈ മോൻ വേഗം വരാട്ടോ ” ” എന്നാ ശരി മോനെ, മോൻ ചോറുണ്ടോ ” “ആ അമ്മേ കഴിച്ചു ” വിശന്നെരിയുന്ന വയറുമായി കള്ളം പറഞ്ഞപ്പോഴും അമ്മയുടെ ആ ചോദ്യം അവന്റെ വയർ നിറച്ചിരുന്നു.\nഅർധ രാത്രികൾ പകലിനെക്കാൾ മൂകതയാണ്. ലോക്ക് ഡൗൺ കൂടിയായപ്പോൾ ജീർണിച്ചു പോയിരിക്കുന്നു. ആ ചെറിയ പോലീസ് ക്വോട്ടേഴ്സിൽ അവന്റെ ശരീരവും ഹൃദയവും ഒരു പോലെ വിങ്ങുന്നുണ്ടായിരുന്നു. അവന്റെ ചിന്ത മുഴുവനും ആ രോഗിയിലായിരുന്നു. ആ കണ്ണുകൾ വളരെ പരിചിതമായ ഒന്നാണല്ലോ, എന്തിനാണവൾ തന്റെ നേരെ കൈകൾ നീട്ടിയത്, ഇങ്ങെനെ പല ചിന്തകൾ അവന്റെ മനസ്സിൽ മിന്നി മറഞ്ഞ് കൊണ്ടിരുന്നു. കൂടുതൽ ചിന്തിക്കു തോറും അവന്റെ ഹൃദയം പറയുന്നുണ്ടായിരുന്നു അത് ശ്യാമ ആവരുതെന്ന്. ദൈവമേ അത് അവളാവരുതെ. എന്തായാലും രാവിലെ ആശുപത്രിയിൽ പോയി നോക്കാം. വിഭ്രാന്തി അവന്റെ മനസ്സിനെ കീഴടക്കിയിരുന്നു. സംശയം നിയലിച്ച മനസ്സുമായി അവൻ വേഗം ആശുപത്രിയിലെത്തി. ഐസോലേഷൻ വാർഡ് ലക്ഷ്യമാക്കി നടക്കുമ്പോഴെല്ലാം അലക്ഷ്യമായ അവന്റെ മനസ്സ് ശ്യാമയുടെ ഓർമകൾകൊപ്പമായിരുന്നു.\nപതിവിലും വിപരീതമായി അന്ന് അവിടെ ഒരു പാട് പേരുണ്ടായിരുന്നു. അവന്റെ കണ്ണുകൾ ആർക്കോ വേണ്ടി തിരയുന്നുണ്ടായിരുന്നു. “ആ സാറെ ഇന്ന് റോട്ടിൽ പുള്ളാരെ പിടുത്തോന്നുല്യ” ഇന്നലെ ആ രോഗിയെ കൊണ്ടുവന്ന ആംബുലൻസ് ഡ്രൈവർ ബിജു ചേട്ടനായിരുന്നു അത്. “അത് ശെരി ലോക്ക് ഡൗൺ നിയമം തെറ്റിക്കുന്നവരെ പിടിക്കാനിറങ്ങുന്ന ഞങ്ങൾ പോലീസുകാരിപ്പോ പുള്ളാരെ പിടുത്തക്കാരായല്ലെ ” രാജേഷ് ഇത്തിരി ദേഷ്യത്തോടെ പറഞ്ഞു. “എന്റെ പൊന്നു സാറെ ഞാൻ ഒരു തമാശ പറഞ്ഞതല്ലേ, അല്ല എന്താപ്പോ രാവിലെ തന്നെ?” ” ബിജു നമ്മളിന്നലെ കൊണ്ടുവന്ന ആ പേഷ്യന്റിന്റെ അവസ്ഥ എന്തായി” “എന്റെ സാറെ എന്തു പറയാനാ ആ പെണ്ണിന്റെ കാര്യം കഷ്ട്ടത്തിലാട്ടോ, കുഞ്ഞിനെ ഇന്നലേ ഓപ്പറേഷൻ ചെയ്തെടുത്തു. കുഞ്ഞിന് കൊഴപ്പോന്നുമില്ല ആ പെണ്ണിന്റെ കാര്യം ഇത്തിരി സീരിയസ്സാ. അനാഥ പെണ്ണായതോണ്ട് കുഞ്ഞിനെ ഏറ്റെടുക്കാനും ആരുല്യ, എന്തോ മഹാപാപം ചെയ്തിട്ടുണ്ട് ആ പെണ്ണ് അല്ലാണ്ട് ദൈവം ഇങ്ങെനെ പരീക്ഷിക്കൂല.” ബിജുവിന്റെ വാക്കുകൾ രാജേഷിന്റെ മനസ്സിലെ സംശയത്തിന് മുർച്ച കൂട്ടി. പിന്നെയെല്ലാം ദൈവ വിധി. ജീവിതം തന്നെ വലിയൊരു ചോദ്യചിഹ്നമാണ് അതിലെ ചെറിയ ചോദ്യങ്ങൾക്ക് ഉത്തരം കണ്ടെത്തുന്ന തിരക്കിലാണ് നാം ചിലതിൽ വിജയിക്കും ചിലതിൽ പരാജയപ്പെടും. അങ്ങെനെ രാജേഷ് അവന്റെ സംശയത്തിന്റെ ഉത്തരം കണ്ടെത്തി. ഉത്തരമെന്താണെന്നതാണ് അടുത്ത ചോദ്യം.\nദിവസങ്ങൾ കടന്ന് പോയി. ങണിം …. ങ്ണിം… “ഹലോ അച്ഛനല്ലെ ഇത് ഞാനാ മീനുട്ടി “ആ അച്ഛന്റെ കുഞ്ഞാവ പറ” “അച്ഛനോട് ഞാൻ പിണക്കാ” ” എന്താ പറ്റി അച്ഛന്റെ മീനുട്ടിക്ക് ” ” അച്ഛാ മറ്റന്നാൾ എന്റെ പിറന്നാളാ അച്ഛൻ അന്നേലും വരൂലെ ഇനി ലോക്ക് ഡൗൺ ആണെന്ന് പറഞ്ഞ് എനിക്ക് സമ്മാനം വാങ്ങിച്ചെരാണ്ട് നിൽക്കോ ” “ഇല്ല മോൾക്ക് എന്നത്തെക്കാളും വലിയ സമ്മാനാവും ഇപ്രാവശ്യം അച്ഛൻ തരുന്നത് ” ഐസോലേഷൻ വാർഡിൽ കിടക്കുമ്പോഴും രാജേഷ് തന്റെ മകളുടെ സ്വപ്നങ്ങൾക്കൊപ്പം തന്റെ വേദനകൾ വേണ്ടെന്നു വച്ചു. അതെ രാജേഷിനും കൊറോണ ബാധിച്ചിരിക്കുന്നു. ഒരാഴ്ച മുമ്പു വന്ന ചുമയും പനിയും കൊറോണ വരെയെത്തുമെന്ന് ആരും പ്രതീക്ഷിച്ചില്ല. ഇതൊന്നുമറിയാതെ രാജേഷിന്റെ മകൾ തന്റെ അച്ഛൻ കൊണ്ടു വരുന്ന ആ വലിയ സമ്മാന പൊതിക്കായി കാത്തിരിക്കുകയായിരുന്നു.\nഏപ്രിൽ 30 ! ഇന്ന് മീനുട്ടിയുടെ പിറന്നാളാണ്. പുലർച്ചെ മുതൽ അവൾ അച്ഛനു വേണ്ടി കാത്തിരിപ്പായിരുന്നു. കുറച്ചു സമയത്തിനു ശേഷം ആരോ പുറത്ത് വന്ന് മണിയടിച്ചു. അവൾ ഓടിച്ചെന്ന് വാതിൽ തുറന്നു. അച്ഛന്റെ പിറന്നാളാശംസകൾക്ക് വേണ്ടി കാത്തിരുന്ന അവൾക്ക് ഒരു വലിയ സമ്മാനവുമായി അവിടെ ഒരാളെത്തി. അയാൾ അവൾക്ക് വേണ്ടി കൊണ്ടുവന്ന ആ സമ്മാനം ആ കുടുംബത്തെയാകെ ഞെട്ടി തരിപ്പിച്ചു. ദിവസങ്ങൾ മാസങ്ങളായി വർഷങ്ങളായി. ഇന്നത്തെ ദിവസത്തിന് ഒരു പ്രത്യേകതയുണ്ട്. കൊറോണ അതിജീവനത്തിനു വേണ്ടിയിട്ട് തന്റെ ജീവന് വരെ പണയപ്പെടുത്തി നാടിനെ രക്ഷിച്ച മക്കൾക്ക് ഇന്ന് ലോകം മുഴുവനും ആദരവ് അർപ്പിക്കുന്ന ദിനമാണ്. ആദരവുകൾ ഏറ്റുവാങ്ങാൻ രാജേഷിന്റെ കുടുംബവും അവിടെ എത്തിയിട്ടുണ്ട്. “ഇന്ന് ഞാൻ ഒരു പാട് സന്തോഷിക്കുന്ന ദിവസമാണ്. ഇത്രയും ദിവസത്തെ വിലക്കുകൾക്ക് ശേഷം പൂർണ സ്വതന്ത്ര്യരായിരിക്കുന്നു നാമിന്ന്, നാം മറികടന്ന ഓരോ നിമിഷവും ഭയാനകത നിറഞ്ഞതാണേലും ജീവിതത്തിലെ ഒരു പാട് നല്ല പാഠങ്ങൾക്കുള്ള മഹത്വമാർന്ന ദിനങ്ങളായിരുന്നു ഇവയെല്ലാം, ഇന്നെന്റെ അച്ഛനു വേണ്ടി ഞാൻ ഈ അവാർഡ് മേടിക്കുമ്പോൾ അച്ഛനു മുന്നിൽ കൂപ്പുകൈയോടെ ഈ ലോകം മുഴുവനും വഴങ്ങണമെന്നാണ് എന്റെ ആഗ്രഹം. കാരണം അച്ഛന്റെ അധ്വാനത്തിന്റെ ഉത്തമ ഫലം നിങ്ങൾക്ക് മുന്നിൽ പരിചയപ്പെടുത്താൻ ഞാനാഗ്രഹിക്കുന്നു.” മീനുട്ടി ആരെയോ വേദിയിലേക്ക് ക്ഷണിച്ചു. ഒരു സ്ത്രീ കൈ കുഞ്ഞുമായി വേദിയിലെത്തി. അത് രാജേഷിന്റെ സംശയമായി നിന്നിരുന്ന ശ്യാമ. ഇതു തന്നെയായിരുന്നു മീനുട്ടിക്കുള്ള പിറന്നാൾ സമ്മാനവും. രാജേഷിന്റെ ഒരേയൊരു പെങ്ങളായിരുന്നു ശ്യാമ. വർഷങ്ങൾക്ക് മുമ്പ് ഒരു ദിവസം എല്ലാവരെയും ഉപേക്ഷിച്ച് മറ്റൊരുത്തന്റെ കൂടെ പോയവൾ. തിരിച്ചെടുക്കേണ്ടിയിരുന്നില്ല രാജേഷിനാവളെ എന്നാൽ മനുഷ്യത്വം എന്ന വാക്ക് കാക്കിയിട്ട ഗൗരവം നിറഞ്ഞ ആ പോലീസ്സുക്കാരന്റെ ഉള്ളിലുമുണ്ടായിരുന്നു. മീനുട്ടി വാക്കുക്കൾ തുടർന്നു ” പ്രിയരെ എന്റെ അച്ഛൻ ഇന്ന് എന്റെ കൂടെയില്ല പക്ഷേ എന്റെ അച്ഛൻ രക്ഷിച്ച ഒരു പാട് ജീവിതങ്ങൾ എന്റെ ചുറ്റുമുണ്ട്. ലോക്ക്ഡൗൺ എന്ന പുതിയ പ്രതിഭാസം എനിക്ക് നഷ്ട്ടപ്പെടുത്തിയത് എന്റെ അച്ഛനെയാണെങ്കിൽ പകരമായി എന്റെ അച്ഛനെ പോലുള്ള നാടിന്റെ മക്കൾ നമുക്കായി ഒരു പാട് സഹോദരി സഹോദരന്മാരെ തിരിച്ചു തന്നു. അഭിമാനിക്കാം ആ പാത പിന്തുടരാം. ലോകം മുഴുവനും അന്ന് രാജേഷിനു മുന്നിൽ കൈകൂപ്പി. പലരും രാജേഷിനെ പോലുള്ള നാടിന്റെ മക്കളുടെ ജീവിതം മാതൃകയാക്കി. അന്നൊരു പക്ഷേ ദൈവം രാജേഷിനു വേണ്ടി സല്യൂട്ട് അടിച്ചെക്കാം. നമുക്കും നാടിന്റെ നാഡി മിടിപ്പാവാം ശുഭം…


സമരം ചെയ്ത കര്‍ഷകര്‍ക്കു നേരെ വാഹനങ്ങള് ഓടിക്കുന്ന ദൃശ്യങ്ങള് പുറത്ത്…ചത്തീസ്ഗഡ് മുഖ്യമന്ത്രിയെ തടഞ്ഞു, പ്രിയങ്ക ഗാന്ധി അറസ്റ്റില് - RoundupKerala.com\nHome Current Affairs സമരം ചെയ്ത കര്‍ഷകര്‍ക്കു നേരെ വാഹനങ്ങള് ഓടിക്കുന്ന ദൃശ്യങ്ങള് പുറത്ത്…ചത്തീസ്ഗഡ് മുഖ്യമന്ത്രിയെ തടഞ്ഞു, പ്രിയങ്ക...\nസമരം ചെയ്ത കര്‍ഷകര്‍ക്കു നേരെ വാഹനങ്ങള് ഓടിക്കുന്ന ദൃശ്യങ്ങള് പുറത്ത്…ചത്തീസ്ഗഡ് മുഖ്യമന്ത്രിയെ തടഞ്ഞു, പ്രിയങ്ക ഗാന്ധി അറസ്റ്റില്\nലക്‌നൗ: കര്‍ഷകര്‍ക്കിടയിലേക്കു വാഹനം ഓടിച്ചു കയറ്റുന്നതിന്റെ ദൃശ്യങ്ങള് പുറത്ത്. ലംഖിപൂര് ഖേരിയില് സമരം നടത്തുന്നവര്‍ക്കിടയിലേക്കു പുറകില്‍നിന്നാണ് വാഹനങ്ങള് എത്തുന്നത്. കോണ്‍ഗ്രസും കര്‍ഷക സംഘടനകളുമാണ് ദൃശ്യങ്ങള് പുറത്തുവിട്ടത്.\nസംഘര്‍ഷവുമായി ബന്ധപ്പെട്ട് 18 പേരെ അറസ്റ്റ് ചെയ്തതായി ഉത്തര്‍പ്രദേശ് പോലീസ് അറിയിച്ചു. ചിലര് സംഘര്‍ഷമുണ്ടാക്കാന് ബോധപൂര്‍വ്വം ശ്രമിച്ചെന്നും കര്‍ശന നടപടി ഉണ്ടാകുമെന്നും മീററ്റ് ജില്ലാ പോലീസ് മേധാവി വിനീത് ഭട്‌നഗര് പറഞ്ഞു.\nകൊല്ലപ്പെട്ട നാലു കര്‍ഷകരുടെ മൃതദേഹങ്ങള് ഇന്നു സംസ്‌കരിക്കും. ഇവരുടെ കുടുംബങ്ങള്‍ക്കു 45 ലക്ഷം രൂപയുടെ ധനസഹായവും ആശ്രിതരില് ഒരാള്‍ക്കു സര്‍ക്കാര് ജോലിയും നല്‍കുമെന്ന് ഉത്തര്‍പ്രദേശ് സര്‍ക്കാര് വ്യക്തമാക്കി.\nലഖിംപുര് ഖേരി സംഘര്‍ഷ സ്ഥലത്തേക്കു പുറപ്പെട്ട നേതാക്കളെ വിവിധ സ്ഥലങ്ങളില് തടഞ്ഞു മടക്കി അയക്കുകയാണ്. ശക്തമായ സുരക്ഷാ സംവിധാനങ്ങളാണ് പ്രദേശത്ത് ഏര്‍പ്പെടുത്തിയിട്ടുള്ളത്. ചത്തീസ്ഗഡ് മുഖ്യമന്ത്രി ഭൂപേഷ് ബാഗലിനെ ലക്‌നൗ വിമാനത്താവളത്തില് തടഞ്ഞു. തുടര്‍ന്ന് അദ്ദേഹം വിമാനത്താവളത്തില് കുത്തിയിരുന്നു പ്രതിഷേധിച്ചു.\n30 മണിക്കൂറിലധികമായി പോലീസ് കസ്റ്റഡിയില് നിരാഹാരം തുടരുന്ന എ.ഐ.സി.സി. ജനറല് സെക്രട്ടറി പ്രിയങ്ക ഗാന്ധിയുടെ അറസ്റ്റ് രേഖപ്പെടുത്തി. പ്രിയങ്ക ഉള്‍പ്പെടെ 11 പേര്‍ക്കെതിരെ എഫ്.ഐ.ആര് രജിസ്റ്റര് ചെയ്തുവെന്ന് സീതാപൂര് പോലീസ് സ്ഥിരീകരിച്ചു.\nPrevious articleഉന്നതരുടെ നികുതി വെട്ടിപ്പുകള് വിളിച്ചു പറഞ്ഞ് പാന്‍ഡോറ പേപ്പര്, സച്ചിനും അനില് അംബാനിയും അടക്കം 300 ല് അധികം ഇന്ത്യക്കാര്, കേന്ദ്രം അന്വേഷണത്തിന്\nNext articleഎഞ്ചിനിയറിംഗ്, ഫാര്‍മസി എന്‍ട്രന്‍സ് പരീക്ഷാ ഫലങ്ങള് പ്രസിദ്ധീകരിച്ചു


പ്രസവാനന്തര വിഷാദങ്ങളില് മണിച്ചേച്ചിമാരുടെ ജീവിതം | postpartum depression mother child A nurses experiences by Theresa Joseph\nപ്രസവാനന്തര വിഷാദങ്ങളില് മണിച്ചേച്ചിമാരുടെ ജീവിതം\nഒരു നഴ്‌സിന്റെ ഓര്‍മ്മക്കുറിപ്പുകള്. ട്രീസ ജോസഫ് എഴുതുന്ന പംക്തിയില് ഇത്തവണ പ്രസവാനന്തര വിഷാദവുമായി ബന്ധപ്പെട്ട അനുഭവങ്ങള്.\nThiruvananthapuram, First Published Jun 23, 2020, 5:09 PM IST\nഞാനവളുടെ മുഖത്തേക്ക് നോക്കി. ആകെ ജീവനറ്റത് പോലെ. കുഞ്ഞിന്റെ കരച്ചില് കേട്ടിട്ടും വെറുതെ നോക്കിക്കൊണ്ടിരിക്കുന്നു. ഭര്‍ത്താവ് കുഞ്ഞിനെ ഫോര്‍മുല ഫീഡ് ചെയ്യുന്നു. അവളുടെ കണ്ണുകള് ആരെയെങ്കിലും കാണുന്നുണ്ടോ എന്ന് പോലും ഞാന് സംശയിച്ചു. അത്രയ്ക്ക് ജീവനില്ലാത്ത കണ്ണുകള്. ആകെ തളര്‍ന്ന് , ജീവനറ്റ് അവളിരിക്കുന്നു. ലില്ലിക്ക് ആദ്യത്തെ പ്രസവത്തിന് ശേഷവും ചെറുതായി ഡിപ്രെഷന് ഉണ്ടായിരുന്നു അതിനുള്ള മരുന്നുകള് കഴിച്ചിരുന്നതുമാണ്. ചിലപ്പോള് ഹോസ്പിറ്റലില് നിന്ന് ഡിസ്ചാര്‍ജ് ആയി പോയപ്പോള് മരുന്ന് തുടര്‍ന്നു കഴിക്കണമെന്ന് അവളോട് പറഞ്ഞു കാണില്ല.\nപതിവില് കൂടുതല് തിരക്കുണ്ടായിരുന്നു, അന്നത്തെ ക്ലിനിക്കില്. പലയിടത്തും മാറിമാറി നടക്കുന്നതിനിടയില് കിട്ടിയ ജോലിയാണ്. കുഞ്ഞുങ്ങള് ചെറുതാണ്, രാത്രിയില് ജോലിക്കുപോവേണ്ട എന്ന സൗകര്യമുണ്ട്. വരുന്ന രോഗികളെ - രോഗികള് എന്ന് പറയാനാവില്ല, ഗര്‍ഭിണികളും പ്രസവം കഴിഞ്ഞ അമ്മമാരും ആണ് - ഡോക്ടറുടെ അടുത്തേക്ക് വിടുക , അവര്‍ക്ക് വേണ്ട ഗൈഡന്‍സ് കൊടുക്കുക എന്നതൊക്കെയാണ് പണികള്. രോഗിയുമായി നല്ല ഒരു ബന്ധം ഉണ്ടാകും. എട്ടോ ഒമ്പതോ മാസത്തെ സമയം കൊണ്ട് അവര് നമ്മള്‍ക്കും നമ്മള് അവര്‍ക്കും പരിചിതരാകും .\nഅങ്ങനെ ഒരു ദിവസമാണ് ലില്ലിയെ (നമുക്ക് അങ്ങനെ വിളിക്കാം) കാണുന്നത്. പ്രസവം കഴിഞ്ഞു രണ്ടാഴ്ചയിലെ ചെക്കപ്പിന് വന്നിരിക്കുകയാണ്. കൂടെ ഭര്‍ത്താവും കുഞ്ഞുമുണ്ട് . രണ്ടാമത്തെ പ്രസവം. സുഖ പ്രസവമായിരുന്നു (അത്ര സുഖമൊന്നുമല്ല എന്ന് ഞങ്ങള് പെണ്ണുങ്ങള്‍ക്കേ അറിയൂ ). മറ്റ് സങ്കീര്‍ണ്ണതകള് ഒന്നുമില്ല. ലില്ലിയുടെ ബി പി, ഉയരം, തൂക്കം ഒക്കെ നോക്കി. രക്തസമ്മര്‍ദ്ദം വളരെ കൂടുതലാണ്. ചോദിക്കുന്നതിനൊക്കെ ഒറ്റ വാക്കില് മറുപടി.\nനല്ല മിടുക്കിപ്പെണ്ണായിരുന്നല്ലോ ഇവള്. കുഞ്ഞിനെ നോട്ടവും ഉറക്കമില്ലാത്തതും കൊണ്ട് തളര്‍ന്നതാവും, ഞാന് കരുതി. ഡോക്ടറുടെ റൂമില് അവരെ ഇരുത്തിയിട്ട് ഒരു ഫോം എടുത്തു ലില്ലിയുടെ കൈയില് കൊടുത്തു . ഡോക്ടര് വരുമ്പോഴേക്ക് ഇതിന് ഉത്തരമെഴുതണം പിന്നെ വാതില് പതിയെ ചാരി ഞാന് റൂമിനു വെളിയിലിറങ്ങി. അടുത്ത റൂമിലെ രോഗിയെ നോക്കി കഴിയുന്നതിന് മുന്‍പ് തന്നെ മെസേജ് വന്നു. ലില്ലിയെ ഹോസ്പിറ്റലില് അഡ്മിറ്റ് ചെയ്യാനുള്ള പേപ്പറുകള് ശരിയാക്കണം. ഭര്‍ത്താവ് കൂടെ നില്‍ക്കുന്നുണ്ടെങ്കില് കുഞ്ഞിനെ നിര്‍ത്താം, അല്ലെങ്കില് വീട്ടില് കൊണ്ടുപോകണം.\nഞാനൊന്നമ്പരന്നു. പിന്നെ ഓര്‍ത്തു ബി പി കൂടുതലായിരുന്നല്ലോ. അതാവും. ഉടനെ അവരുടെ റൂമിലേക്ക് ചെന്നു . ലില്ലി തലയും കുമ്പിട്ട് ഇരിക്കുന്നു. കുഞ്ഞു കരയുന്നുണ്ട്. ''എന്ത് പറ്റി?''- ഞാന് ചോദിച്ചു. അവള് കണ്ണീരു നിറഞ്ഞ മുഖമുയര്‍ത്തി എന്നെ നോക്കി. ഡോക്ടറുടെ നോട്‌സ് മേശപ്പുറത്തുണ്ട്. ഒപ്പം ലില്ലി ഫില് ചെയ്ത പേപ്പറും. ഞാന് ആ പേപ്പര് എടുത്ത് നോക്കി. കുറെ ചോദ്യങ്ങളും അതിന്റെ ഉത്തരങ്ങളും. അവളുടെ സ്‌കോര് വളരെക്കൂടുതലാണ്. പ്രസവ ശേഷമുണ്ടാകുന്ന വിഷാദം ( postpartum depression )എന്ന അവസ്ഥയ്ക്കുള്ള സാധ്യതയെയാണ് ഇത് കാണിക്കുന്നത്. എന്റെ മനസ്സ് നൊന്തു.\n'ലില്ലി എന്താണ് മരുന്ന് തുടര്‍ന്ന് കഴിക്കാതിരുന്നത്?'-ഞാന് അവളോട് ചോദിച്ചു.\n'കുഞ്ഞിന് മുലപ്പാല് കൊടുക്കുമ്പോള് സേഫ് അല്ല എന്നുകരുതിയാണ്'-ഭര്‍ത്താവാണ് മറുപടി പറഞ്ഞത്. എനിക്ക് അത്ഭുതം തോന്നി. ഇവരോട് ഞാന് തന്നെയാണ് ഒരു കാരണവശാലും മരുന്ന് നിര്‍ത്തരുതെന്ന് പറഞ്ഞത്. അവള് കഴിക്കുന്ന മരുന്ന് കുഞ്ഞിന് ദോഷമുണ്ടാക്കുന്നതല്ല. എന്നിട്ടും പേടി കാരണം മരുന്ന് കഴിക്കാതെയിരുന്ന് കുഞ്ഞിനെ ഒന്നെടുക്കാന് പറ്റാത്ത അവസ്ഥയിലായിരിക്കുന്നു.\nഉടന് തന്നെ ലില്ലിയുടെ ഹോസ്പിറ്റലില് അഡ്മിറ്റ് ചെയ്യാനുള്ള പേപ്പറുകള് ശരിയാക്കി. ആംബുലന്‍സിന് വേണ്ടി കാത്തിരിക്കുന്ന സമയത്ത് ഞാനവര്‍ക്ക് കുറേ പേപ്പറുകള് കൊടുത്തു. എല്ലാം പ്രസവ ശേഷമുണ്ടാകുന്ന വിഷാദത്തെക്കുറിച്ചുള്ളത് . എന്തെങ്കിലും വായിക്കുമോ എന്തോ!\nകുഞ്ഞു നിര്‍ത്താതെ കരയുന്നത് കണ്ട് എന്റെ ഉള്ളിലും ഒരു നൊമ്പരം. അമ്മ മനസ്സിന്റെ നോവുകള് അറിയാതെ എന്റെ നെഞ്ചിലേയും നോവാകുകയാണ്.\nകുറച്ചു നാളുകള്‍ക്കു മുമ്പ് ഒരു ബന്ധു വീട്ടില് പോയത് ഓര്‍മ്മ വന്നു. പ്രസവം കഴിഞ്ഞ അമ്മയെയും കുഞ്ഞിനേയും കാണാനാണ്. കുഞ്ഞിനുള്ള സമ്മാനപ്പൊതികള് കൊടുത്തപ്പോള് അവള് ഒരു കരച്ചില്. കുറെ നാളുകള് കൂടി എന്നെ കണ്ട സന്തോഷമാണെന്ന് കരുതി ഞാന് ചോദിച്ചു, 'എന്ത് പറ്റിയെടീ?'\nപിന്നെയും അവളുടെ കണ്ണുകള് നിറഞ്ഞു. അമ്മായി പറഞ്ഞു, 'ഈ പെണ്ണിന് ഇതെന്തു പറ്റിയതാണോ? രണ്ടു മൂന്നു ദിവസമായി തുടങ്ങിയിട്ട്, വെറുതെ ഇരുന്നു കരയും. കൊച്ചു കരയുന്നു, പാല് കൊടുക്കാന് പറഞ്ഞാല് അന്നേരവും കരയും. ആരുടെയേലും കണ്ണ് കിട്ടിയതായിരിക്കും.'\n'എന്ത് പറ്റി മോളേ'-ഞാനവളോട് ചോദിച്ചു. 'എനിക്കറിയില്ല ചേച്ചീ' അതും പറഞ്ഞു അവള് അടുത്ത കരച്ചില്. അപകടം മണത്ത ഞാന് ഭര്‍ത്താവിനോട് പറഞ്ഞു , 'അവളെ ഡോക്ടറെ കാണിക്കണം, കരയുന്നതിന് വഴക്കു പറയാതെ അവളോട് അടുത്തിരുന്നു സംസാരിക്കണം.' ഒരു ചെറിയ ക്ലാസ് എടുത്തെങ്കിലും കണ്ണ് കിട്ടിയതാണെന്ന ഉറച്ച വിശ്വാസത്തിലായിരുന്നു അവനും. എന്തായാലും അധികം പ്രശ്‌നമൊന്നുമുണ്ടാകാതെ അവള് സാധാരണ നിലയിലേക്ക് തിരിച്ചു വന്നു.\nചിലപ്പോഴൊക്കെ വീട്ടുകാരുടെ പ്രസവ ശൂശ്രൂഷയും കുഞ്ഞിനെ കരുതലുമൊക്കെ അതിരു കടക്കുന്ന അവസ്ഥകള് ഉണ്ടാകാറുണ്ട് . കുഞ്ഞിന്റെ ചെറിയ ചലനങ്ങളില് പോലും ആകുലപ്പെടുന്ന അമ്മമാര് വിഷാദത്തിലേക്ക് പിന്നെയും കൂപ്പ് കുത്താന് അത് കാരണമായേക്കാം.\nകുഞ്ഞുവാവ ഇത്തിരി നേരം കൂടുതല് കരഞ്ഞാല്, പാല് കുടിക്കാതെയിരുന്നാല് ഒക്കെ ബന്ധുജനങ്ങള് ഓരോ നിഗമനത്തില് എത്തുകയാണ്.\n'അയ്യോ പാലു കുറവാ അല്ലേ , കുഞ്ഞിനെന്നാ ഒരു ക്ഷീണം?'\nഅഭ്യുദയകാംക്ഷിയായ വകയില് അമ്മായിയുടെ ഈ ഒരൊറ്റ ചോദ്യം മതി , ആകെ തകര്‍ന്നു നില്‍ക്കുന്ന അമ്മയെ വീണ്ടും തളര്‍ത്താന്. കണ്ണ് കിട്ടല്, പേടി തട്ടല് എന്നിങ്ങനെ അമ്മായിയുടെ കുറേ കണ്ടുപിടുത്തങ്ങള് പുറകേ വരും. കുഞ്ഞിന്റെ നിര്‍ത്താതെയുള്ള കരച്ചില് കേട്ടാല്, ആരെങ്കിലും ഇനിയും കുറ്റപ്പെടുത്തിയാലോ എന്ന് പേടിച്ചു കുഞ്ഞിന്റെ വായ് പൊത്തി പിടിച്ച കഥ ഒരിക്കല് കൂട്ടുകാരി പറഞ്ഞതോര്‍ക്കുന്നു. പറയുമ്പോള് അവളുടെ കണ്ണുകള് നിറഞ്ഞിരുന്നു.\nഅതിനു പകരം, നീ കുഞ്ഞിനെ നന്നായി ശ്രദ്ധിക്കുന്നു, അല്ലെങ്കില് കുഞ്ഞിന് മുലപ്പാല് കൊടുക്കുന്നത് വളരെ നല്ല കാര്യമാണ് എന്നൊക്കെ ആരെങ്കിലും ഒന്ന് പറഞ്ഞിരുന്നെങ്കില് എന്ന് ഇപ്പോഴും നൊമ്പരപ്പെടുന്നു. അന്ന് ചേര്‍ത്ത് നിര്‍ത്തിയ ഡോക്ടറെ ഇപ്പോഴും നന്ദിയോടെ ഓര്‍ക്കുന്നുണ്ടെന്ന് അവള് പറഞ്ഞപ്പോള് എന്റെ കണ്ണിലും നനവൂറി. പിന്നെയും കുറേ നേരം സംസാരിച്ചിരുന്നു.\nഇടയില് വീണ്ടും കുഞ്ഞുങ്ങളുടെ കാര്യം കടന്ന് വന്നു. അവള് പറഞ്ഞു: ''കുഞ്ഞു കരയുമ്പോള് പാലു കൊടുക്കുന്നതിനേക്കാള് മുന്‍പേ മനസ്സില് വരുന്നത്, ഈശ്വരാ ഈ കരച്ചില് നീണ്ടു നില്‍ക്കല്ലേ എന്ന പ്രാര്‍ത്ഥനയാണ്. ഇത്തിരി നേരം കൂടുതല് കരഞ്ഞാല് എന്തിനാ കൊച്ചിനെ കരയിക്കുന്നത് എന്നാവും ചോദ്യം.'\nഅവള് അന്നനുഭവിച്ച നൊമ്പരം വേറെയും ഒരുപാട് അമ്മമാരുടെ അനുഭവം ആയിരിക്കും.\nഅമ്മമാര്‍ക്ക് അമിതമായ ഉത്കണ്ഠ ഉണ്ടായാല് പാല് കുറയും . ആവശ്യത്തിന് പാല് കിട്ടാതാകുമ്പോള് കുഞ്ഞു വീണ്ടും കരയും. അന്നേരം ബന്ധു ജനങ്ങള് ആരെങ്കിലും അവര്‍ക്ക് തോന്നുന്ന ഒരു പരിഹാരവുമായി വരും.\nഎന്തെങ്കിലും കാരണത്താല് അസ്വസ്ഥ ആയിരിക്കുന്ന അമ്മയുടെ നെഞ്ചോട് ചേര്‍ന്നിരുന്ന് പാല് കുടിയ്ക്കുന്ന കുഞ്ഞിന് അമ്മയുടെ നെഞ്ചിടിപ്പുകള് താളം തെറ്റുന്നത് കൃത്യമായി അറിയാം . കുഞ്ഞിനും അതേ അസ്വസ്ഥതകള് ഉണ്ടാകും. ഒന്‍പത് മാസം അമ്മയുടെ ഭാഗമായി വയറ്റില് കിടന്ന കുഞ്ഞിന് അമ്മയുടെ വികാരങ്ങള് അതേ പടി മനസ്സിലാകുമെന്നത് ശാസ്ത്രീയമായി തെളിയിക്കപ്പെട്ട സത്യമാണ് .കുഞ്ഞുങ്ങള് വളര്‍ന്ന് എത്രയോ കഴിഞ്ഞതിന് ശേഷമാണ് ചില നേരത്തെ നിര്‍ത്താത്ത കുഞ്ഞിക്കരച്ചിലുകള് പോലും അവരുടെ വളര്‍ച്ചയുടെ ഭാഗം മാത്രമാണെന്നും പേടിക്കാനില്ലെന്നും മനസ്സിലായത് .\nവളരെ സെന്‍സിറ്റീവ് ആയ അവസ്ഥയില് കൂടിയാണ് പല അമ്മമാരും കടന്ന് പോകുന്നത്. ഒരു ചേര്‍ത്ത് പിടിക്കല്, തോളിലൊരു സാന്ത്വനം, കരയുമ്പോള് ഒക്കെ ശരിയാകും എന്ന് കാതിലൊരു മന്ത്രണം.\nഅതുമതി, അവള് ആനന്ദ നൃത്തമാടും. വളരെ സാധാരണമായ ഒരു കാര്യമാണ് പ്രജനനം. എല്ലാ ജീവി വര്‍ഗ്ഗങ്ങളും ചെയ്യുന്നത് തന്നെ. ഇതിലെന്താ ഇത്ര വലിയ കാര്യമെന്ന് പലരും ചോദിക്കാറുണ്ട്. അതിന് ഒറ്റ ഉത്തരമേയുള്ളൂ . നിങ്ങള്‍ക്ക് സാധാരണമായത് എല്ലാവര്‍ക്കും അങ്ങനെയാവണമെന്നില്ല . എന്റെ അനുഭവം പോലെ ആവില്ല, മറ്റൊരമ്മയുടേത്. ഒരു താരതമ്യം സാദ്ധ്യമല്ല ഇക്കാര്യത്തില്.\nനാലാം ക്ളാസില് പഠിക്കുന്ന സമയം. അയല്‍പക്കത്തെ വീട്ടില് ഒരു കുഞ്ഞുണ്ടായി. ഒരു ദിവസം മാവേല് എറിഞ്ഞു കൊണ്ടിരുന്ന സമയത്ത് സുരേഷാണ് പറഞ്ഞത്- 'എടീ മണിച്ചേച്ചിക്ക് കൊച്ചൊണ്ടായി. ഇന്നാ ആശൂത്രീന്ന് വന്നെ. നമുക്ക് കൊച്ചിനെ കാണാന് പോകാം.'\nസുരേഷാണ് ഏറ്റവും അടുത്ത കൂട്ടുകാരന്. ഞങ്ങള് രണ്ടുപേരും കൂടി മണിച്ചേച്ചിയുടെ വീട്ടിലേക്കോടി. മതിലുകള് അതിരിടാത്ത വീടുകളായിരുന്നു എല്ലാം. പറമ്പില് വീഴുന്ന മാങ്ങയും ,അയലത്തെ അടുക്കളയിലെ പലഹാരവും വരെ എല്ലാവര്‍ക്കും അവകാശപ്പെട്ടത്. അത് കൊണ്ട് അയല്‍പക്കത്തു കുഞ്ഞുണ്ടായത് ഞങ്ങളുടെയും സന്തോഷമായിരുന്നു. സുരേഷിനെ പുറകിലാക്കി ഞാനോടി. 'ഞാനാ കൊച്ചിനെ ആദ്യമെടുക്കുന്നത്'- ഓടുന്നതിനിടയില് ഞാന് വിളിച്ചു പറഞ്ഞു. അല്ലേലും അവന് പുരുഷ പ്രജയല്ലേ, മാങ്ങാ പെറുക്കുന്നതിലായിരുന്നു അവന്റെ ശ്രദ്ധ. ഓടിയണച്ചു ചെല്ലുമ്പോള് മണിച്ചേച്ചിയുടെ അമ്മ കുഞ്ഞിനെ മടിയില് വച്ച് തിണ്ണയില് ഇരുപ്പുണ്ട്. ചുറ്റും കുഞ്ഞിനെ കാണാന് വന്ന വേറെയും ആരൊക്കെയോ.\nഞാന് പതുക്കെ അടുത്ത് ചെന്ന് കുഞ്ഞിനെ നോക്കി. അന്നൊന്നും കുഞ്ഞിനെ എടുക്കുന്നതിന് മുന്‍പ് കൈ കഴുകണമെന്ന് നിര്‍ബന്ധമൊന്നുമില്ല. മാങ്ങാച്ചുന പാവാടയില് തുടച്ചിട്ട് മണിച്ചേച്ചിയുടെ അമ്മയോട് ഞാന് ചോദിച്ചു, 'കുഞ്ഞാവയെ ഞാനൊന്നെടുത്തോട്ടെ?'- അവര് ചിരിച്ചു കൊണ്ട് കുഞ്ഞിനെ എന്റെ മടിയില് വച്ച് തന്നു. സൂക്ഷിച്ച് ഒരു നിധി കിട്ടിയത് പോലെ ഞാനാ പഞ്ചാരക്കുട്ടനെ ചേര്‍ത്ത് പിടിച്ചു. കുഞ്ഞിക്കൈ കൊണ്ട് അവനെന്റെ വിരലില് ഇറുക്കിപ്പിടിച്ചു. ശ്വാസം വിട്ടാല് അവനെന്റെ വിരലിലെ പിടി വിടുമോയെന്നു കരുതി ശ്വാസം പിടിച്ചു ഞാനിരുന്നു. 'ചേച്ചിയെ അവനിഷ്ടപ്പെട്ടു' എന്ന അമ്മച്ചിമാരുടെ കളിയാക്കലില് ഞാനാകെ പൂത്തുലഞ്ഞു.\nസ്‌കൂള് വിട്ടാലുടനെ മണിച്ചേച്ചിയുടെ വീട്ടിലേക്കോടും. അവധി ദിവസങ്ങളില് ഏറിയ സമയവും അവിടെത്തന്നെ.\nമണിച്ചേച്ചിയുടെ അമ്മ കണ്ണനെ പാളയില് കിടത്തി എണ്ണ തേച്ചു കുളിപ്പിക്കുന്നത് നോക്കിയിരിക്കുമ്പോള് എനിക്ക് തോന്നും അവന് എന്നെ നോക്കി ചിരിച്ചവെന്ന്. 'ചേച്ചീടെ കുട്ടനേ' എന്ന് വിളിച്ചു ഞാനവനെ കൊഞ്ചിക്കും.\nഒരു ദിവസം അമ്മ പറഞ്ഞു ഇനി അവിടേക്ക് പോകണ്ട. മണിച്ചേച്ചിക്ക് നല്ല സുഖമില്ല. എന്താണ് അസുഖം എന്ന് ചോദിച്ചതിന് 'അപ്രത്തെങ്ങാനും പൊക്കോണം' എന്ന പുരാതനമായ മറുപടിയാണ് കിട്ടിയത്.\nഇനി സുരേഷാണ് ആശ്രയം. 'എടീ മണിച്ചേച്ചിക്ക് ബാധയാ, എപ്പോഴും കരച്ചിലാന്നാ ഞങ്ങടമ്മ പറഞ്ഞെ'- സുരേഷ് പറഞ്ഞു. പിന്നെ കുറേ നേരം മാടനും മറുതയും കുറേ നാടന് പ്രേതങ്ങളും അവന്റെ അറിവിന്റെ ഭണ്ഡാരത്തില് നിന്ന് പുറത്തു ചാടി. അവന് ബാധയെ കണ്ടിട്ടുമുണ്ട്.\nഎനിക്ക് പക്ഷെ കണ്ണനെ കാണണം. ഒരു ദിവസം രാവിലെ കണ്ണും തിരുമ്മി എണീറ്റ പാടെ ഞാന് തീരുമാനിച്ചു ഇന്നെന്തായാലും മണിച്ചേച്ചിയുടെ വീട്ടില് പോകണം. കണ്ണനെ കാണണം. ആരും കാണാതെ ഓടാന് തുടങ്ങിയ എന്നെ അമ്മ പിടിച്ചു നിര്‍ത്തി. 'ഇപ്പൊ അങ്ങോട്ടേക്ക് പോകണ്ട'- അമ്മ പറഞ്ഞു.\n'ഞാന് പോകും എനിക്ക് കണ്ണനെ കാണണം.'\nഎത്ര വാശി പിടിച്ചിട്ടും അമ്മ വിട്ടില്ല. മുഖം വീര്‍പ്പിച്ചു തിണ്ണയിലിരിക്കുമ്പോള് കണ്ടു, ആരൊക്കെയോ മണിച്ചേച്ചിയുടെ വീട്ടിലേക്ക് പോകുന്നു. നോക്കുമ്പോള് സുരേഷ് ഓടിവരുന്നുണ്ട്. 'എടീ നീ വരുന്നില്ലേ? ഓടി വാ'-പറയുന്നതിനൊപ്പം അവന് ഓടി. അവന് പോകാമെങ്കില് പിന്നെ എനിക്കെന്താ പോയാല്. ഞാനും ഓടി മണിച്ചേച്ചിയുടെ വീട്ടിലേക്ക്.\nകിതച്ചു കൊണ്ട് ഞങ്ങള് മണിച്ചേച്ചിയുടെ വീട്ടുമുറ്റത്തെത്തി നിന്നു. മുറ്റം നിറയെ ആളുകള്. 'എടാ സുരേഷേ , ആരേലും മരിച്ചാലല്ലേ ഇങ്ങനെ ഒരുപാട് ആളോള് വരുന്നേ'-ഞാന് സുരേഷിനോട് ചോദിച്ചു. 'അപ്പൊ നീയറിഞ്ഞില്ലേ , മണിച്ചേച്ചി തൂങ്ങിച്ചത്തു. പോലീസിനെ വിളിക്കാമ്പോയിട്ടുണ്ട്. ബാധ കേറിയതാന്നാ ഞങ്ങടമ്മ പറഞ്ഞേ. വാ നമുക്ക് അങ്ങേ വശത്തു പോയി നോക്കാം.' അവന് എന്റെ കൈയില് പിടിച്ചു വലിച്ചു.\nകൂടി നില്‍ക്കുന്ന ആള്‍ക്കാരൊക്കെ എന്തൊക്കെയോ പറയുന്നുണ്ട് . ഞാനും സുരേഷും കൂടി അടുക്കളയിലൂടെ കയറി അകത്തെ മുറിയിലെത്തി. മണിച്ചേച്ചിയുടെ മുറി പകുതി ചാരിയിട്ടിട്ടുണ്ട് . പാതി തുറന്ന വാതിലിനിടയിലൂടെ അന്തരീക്ഷത്തില് തൂങ്ങി നില്‍ക്കുന്ന മണിച്ചേച്ചിയുടെ കാലുകള് കണ്ടത് മാത്രമേ എനിക്കോര്‍മ്മയുള്ളു.\nകണ്ണ് തുറക്കുമ്പോള് അമ്മ അടുത്തിരുന്നു വീശുന്നുണ്ട്. 'നിന്നോട് പറഞ്ഞതല്ലേ കൊച്ചേ പോകരുതെന്ന്' -അമ്മ ചോദിച്ചു.\n'എന്തിനാമ്മേ മണിചേച്ചി തൂങ്ങിച്ചത്തെ?' ഞാന് ചോദിച്ചു. അമ്മ എന്തോ പറഞ്ഞു. അമ്മയുടെയും അയല്‍്പക്കത്തെ ചേടത്തിയുടെയും വര്‍ത്തമാനത്തില് നിന്ന് ഒരു കാര്യം മാത്രം എനിക്ക് മനസ്സിലായി. മണിച്ചേച്ചിക്ക് 'ബാധ'യായിരുന്നു. 'എന്നാ തങ്കപ്പെട്ട പെണ്ണായിരുന്നു. ബാധ കേറിയെപ്പിന്നെ കൊച്ചിനെ നോട്ടോമില്ല. ഊണും ഉറക്കോം ഒന്നുമില്ല'- കണ്ണടച്ചു കിടന്ന് ഞാനെല്ലാം കേട്ടു . എനിക്കും തോന്നി മണിച്ചേച്ചിക്ക് ബാധ കൂടിയതാണ്. അവര് വെറുതെയിരുന്ന് കരയുന്നത് ഞാനും കണ്ടിട്ടുണ്ട്. കണ്ണനെ ഞാന് കൊണ്ടുപോട്ടെ എന്ന് ഒരിക്കല് ചോദിച്ചപ്പോള് വിളറിയ ഒരു ചിരി ചിരിച്ചു. ആറ്റില് കുളിക്കാന് പോകുമ്പോള് താളി പറിച്ചു തരാന് മണിചേച്ചി ഇനിയില്ല. കണ്ണനെ ഇനി എനിക്ക് കാണാന് പറ്റുമോ. എനിക്ക് കരച്ചില് വന്നു.\nപിന്നെ കുറേ രാത്രികള് മണിച്ചേച്ചിയുടെ തൂങ്ങിയാടുന്ന കാലുകള് എന്റെ ഉറക്കം മുറിച്ചു. ചില രാത്രികളില് അലറിക്കരഞ്ഞുകൊണ്ട് ഞാനെഴുന്നേറ്റു. സ്വപ്നങ്ങളില്,രണ്ടാഴ്ച്ച മാത്രം പ്രായമുള്ള കണ്ണന് എന്നെ ചേച്ചീ എന്ന് വിളിച്ചു. അവന്റെ ചിരിയില് അലിഞ്ഞു ദുഃസ്വപ്നങ്ങള് പതുക്കെ അകന്നു പോയി.\nഏറെ വര്‍ഷങ്ങള് കഴിഞ്ഞു രോഗികളുമായി ഇടപെടാന് തുടങ്ങിയ ശേഷമാണ്, മണിച്ചേച്ചിക്ക് ബാധ അല്ലായിരുന്നുവെന്നും പ്രസവശേഷം ഉണ്ടാകാന് സാധ്യതയുള്ള വിഷാദ രോഗമായിരുന്നെന്നും മനസ്സിലാകുന്നത്.\nഒരുപാട് തവണ ഇങ്ങനെ പലരെയും കണ്ടുമുട്ടിയിട്ടുണ്ട് . പല പേരുകളുള്ള പല ഭാഷകള് സംസാരിക്കുന്ന സ്ത്രീകള്. രാധയെയും ബീനയെയും ജമീലയെയും എറിക്കയെയും എല്ലാം മനസ്സില് ഞാന് വിളിക്കും, 'മണിചേച്ചി'.\nPost partum depression എന്ന അവസ്ഥയില് കൂടി കടന്നു പോകുന്ന എല്ലാ സ്ത്രീകള്‍ക്കും മണിച്ചേച്ചിയുടെ മുഖമാണ്. ബാധയല്ല മനസ്സിന്റെ നോവാണത്. ഒരുപാട് സ്‌നേഹവും ചിലപ്പോള് ഇത്തിരി മരുന്നും മതിയാകും ആ മനസ്സുകള് നേരെയാകാന് .\nരാവെളുക്കുവോളം നിര്‍ത്താതെ നീണ്ടുനിന്ന കുഞ്ഞിക്കരച്ചിലില് ഞാനും തളര്‍ന്നിട്ടുണ്ട്. ഞാനൊരു നല്ല അമ്മയല്ല, ചെയ്യുന്നതൊന്നും ശരിയല്ല എന്ന തോന്നലില് തകര്‍ന്ന് പോയിട്ടുണ്ട്.\nദൈവമേ, സൃഷ്ടിയുടെ രഹസ്യങ്ങള് എത്രയോ സങ്കീര്‍ണ്ണമാണ്. ഉടലിനും മനസ്സിനും വരുന്ന മാറ്റങ്ങള് സ്ത്രീയെ പലപ്പോഴും കടിച്ചു കുടയാറുണ്ട് . ചിലതൊക്കെ പൂ വിരിയും പോല് മനോഹരം. മറ്റു ചിലത് വിഷാദത്തിന്റെ അഗാധതയിലേക്ക് അവളെ തള്ളി വിടുന്നു. ഈ തിരക്ക് പിടിച്ച ജീവിതത്തിന്റെ വെല്ലുവിളികള്, ഹോര്‍മോണ് വ്യതിയാനങ്ങള് ഇതെല്ലാം ചേര്‍ന്ന് ചുറ്റും നിന്ന് അലറുമ്പോള് അവള് പകച്ചു പോകുന്നു. ചിലപ്പോഴൊക്കെ, കുഞ്ഞിക്കരച്ചിലുകളില് പോലും നെഞ്ചുലയാത്ത വണ്ണം അവള് വിഷാദിയാവുന്നു.\nഈ സമയങ്ങളില് ഒരു പക്ഷെ, മനസ്സിന് ഒരു ചെറിയ താങ്ങ് മാത്രം മതിയാവും. അവളെ ഒന്ന് ചേര്‍ത്ത് പിടിക്കുക. എന്തിനെന്നു പോലുമറിയാത്ത അവളുടെ സങ്കടങ്ങള് പെയ്‌തൊഴിയട്ടെ. നെഞ്ചിലെ നോവ് തീരുവോളം അവള് കരയട്ടെ. എങ്കിലേ കുഞ്ഞിനെ അവള്‍ക്ക് സ്‌നേഹത്തോടെ നെഞ്ചില് ചേര്‍ക്കാനാവൂ. ചിലപ്പോള് നിനക്ക് ഞാനുണ്ട് എന്നൊരു സാന്ത്വനം മാത്രം മതിയാകും അവള്‍ക്ക് പിടിച്ചുനില്ക്കാന്.\nഒരു ഗുഹക്കുള്ളില് എന്ന പോലെയാണ് വിഷാദത്തില് കൂടി കടന്നു പോകുന്ന ഓരോ അമ്മയും. ഗുഹാമുഖത്ത് നിന്ന് ആരൊക്കെയോ എന്തൊക്കെയോ പറയുന്നു. അവളുടെ ഉള്ളിലെത്തുന്നത് അലര്‍ച്ചകളും പ്രതിധ്വനികളും മാത്രം. നിങ്ങള് പറയുന്നത് അവള് കേള്‍ക്കണമെങ്കില് അവളുടെ അടുത്തേക്ക് കുറച്ചു കൂടി ചേര്‍ന്നിരിക്കണം.\nകുഞ്ഞുണ്ടായ ശേഷം വീട്ടിലേക്ക് പോകുന്ന എല്ലാ അമ്മമാരെയും(അപ്പന്‍മാരെയും) പിന്നെയും പിന്നെയും ഈ അവസ്ഥയെക്കുറിച്ചു ഓര്‍മ്മിപ്പിക്കാറുണ്ട്. ചിലപ്പോള് തോന്നും ഇവര്‍ക്ക് മനസ്സിലായില്ലേ? അമ്മ മനസ്സിന്റെ വേവലാതിയാണ് ആ തോന്നല്\n'നീ വിഷാദിയാകുന്നതെന്തിന്?' എന്ന ചോദ്യത്തിന് 'അറിയില്ല ' എന്ന് മാത്രമേയുള്ളു ഉത്തരം. ഏറ്റവും സത്യസന്ധമായ ഉത്തരവും അത് തന്നെയാണ് . ഇനിയും മണിചേച്ചിമാര് ഉണ്ടാകാതിരുന്നെങ്കില്. അന്തരീക്ഷത്തില് തൂങ്ങിയാടുന്ന കാലുകള് കാണാന് ഇനിയും വയ്യ .\nകുഞ്ഞിനെ ഉപദ്രവിക്കുന്ന എല്ലാ കേസുകളും വിഷാദ രോഗത്തിന്റെ ലേബലില് പെടുത്താനാവില്ല. പ്രസവാനന്തര വിഷാദരോഗം ആണെങ്കില് കുറച്ചു ദിവസങ്ങള്‍ക്കുള്ളില് ലക്ഷണങ്ങള് കണ്ടു തുടങ്ങും. നേരത്തെ ഈ അവസ്ഥ ഉണ്ടായിരുന്നവര്, ഉല്‍ക്കണ്ഠാ രോഗത്തിന് മരുന്ന് കഴിക്കുന്നവര് എന്നിവരില് അപകടസാദ്ധ്യത കൂടുതലായിരിക്കും. ഏറെ നാളുകള് കഴിഞ്ഞു കുഞ്ഞിനെ ഉപദ്രവിക്കുന്നതും , കൊല്ലുന്നതുമൊന്നും വിഷാദ രോഗത്തിന്റെ പരിധിയില് വരില്ല.\nLast Updated Jun 23, 2020, 5:12 PM IST\nA nurses experiences


തമിഴ്‌നാട്ടില് ബി.ജെ.പിയുമായുള്ള സഖ്യം തുടരുമെന്ന് എ.ഐ.എ.ഡി.എം.കെ - Kerala Times\nചെന്നൈ: തമിഴ്‌നാട്ടില് ബി.ജെ.പിയുമായുള്ള സഖ്യം തുടരുമെന്ന് എ.ഐ.എ.ഡി.എം.കെ. ഉപമുഖ്യമന്ത്രി പനീര്‍ശെല്‍വമാണ് ഇക്കാര്യം അറിയിച്ചത്. വരാനിരിക്കുന്ന നിയമസഭാ തെരഞ്ഞെടുപ്പില് ബി.ജെ.പിയ്‌ക്കൊപ്പം മത്സരിക്കുമെന്ന് പനീര്‍ശെല്‍വം പറഞ്ഞു. ഇരുപാര്‍ട്ടികളും തമ്മില് അസ്വാരസ്യം തുടരവേയാണ് പനീര്‍ശെല്‍വത്തിന്റെ പ്രതികരണം.\nകേന്ദ്ര ആഭ്യന്തരമന്ത്രി അമിത് ഷാ ശനിയാഴ്ച തമിഴ്‌നാട്ടിലെത്തിയിരുന്നു. മുഖ്യമന്ത്രി എടപ്പാടി പളനിസ്വാമി, ഉപമുഖ്യമന്ത്രി ഒ പനീര്‍സെല്‍വം ഉള്‍പ്പടെയുള്ളവര് വിമാനത്താവളത്തില് എത്തിയാണ് ചെന്നൈയില് എത്തിയ അമിത് ഷായെ സ്വീകരിച്ചത്. എം.ജി.ആറിന്റെയും ജയലളിതയുടെയും അനുസ്മരണ സമ്മേളനത്തില് മുഖ്യാതിഥിയായാണ് അമിത് ഷാ ചെന്നൈയില് എത്തിയത്.\nസംസ്ഥാനത്ത് സഖ്യകക്ഷിയായ എ.ഐ.എ.ഡി.എം.കെയുമായി ഇടഞ്ഞ് നില്‍ക്കുന്ന ബി.ജെ.പിയ്ക്ക് അമിത് ഷായുടെ വരവ് നിര്‍ണായകമാണ്. വെട്രിവേല് യാത്രയുമായി ബന്ധപ്പെട്ട് സംസ്ഥാന സര്‍ക്കാരും ബി.ജെ.പിയും നേരിട്ട് പോരടിച്ചിരുന്നു. അതേസമയം സ്റ്റാലിനുമായി അകന്ന് നില്‍ക്കുന്ന എം.കെ അളഗിരി അമിത് ഷായെ ചെന്നൈയിലെത്തി കാണും. നേരത്തെ അളഗിരിയുടെ വിശ്വസ്തനായ കെ.പി രാമലിംഗം ബി.ജെ.പിയില് ചേര്‍ന്നിരുന്നു.\nAIADMK Amith Shah


കാന്‍സറെന്ന് സരിത എസ് നായര്; ജാമ്യ ഹര്‍ജി അടിയന്തരമായി പരിഗണിക്കണമെന്ന് ആവശ്യം\nPublished on : 16 Feb, 2021 , 7:54 am\nക്യാന്‍സര് ബാധിതയാണെന്നാണ് സരിത എസ് നായര്.ചികിത്സ ആവശ്യമായതിനാല് തന്റെ ജാമ്യ ഹര്‍ജി അടിയന്തരമായി പരിഗണിക്കണമെന്ന് കോടതിയില് അഭ്യര്‍ത്ഥിച്ചുയ ഹൈക്കോടതിയിലാണ് സരിത എസ് നായര് ഇക്കാര്യം ആവശ്യപ്പെട്ടിരിക്കുന്നത്.ക്യാന്‍സര് രോഗിയായതിനാല് കൊവിഡ് സാഹചര്യം കൂടി പരിഗണിക്കണം എന്ന് ഹര്‍ജിയില് അഭ്യര്‍ത്ഥിക്കുന്നുണ്ട്.\nകീമോ തെറാപ്പിയ്ക്ക് വിധേയയായിക്കൊണ്ടിരിക്കുകയാണ് എന്നാണ് സരിതയുടെ അഭിഭാഷകന് കോടതിയെ അറിയിച്ചിട്ടുള്ളത്. ഇതില് പ്രോസിക്യൂഷന് സംശയം പ്രകടിപ്പിച്ചു. ചികിത്സയുമായി ബന്ധപ്പെട്ട് ഹാജരാക്കപ്പെട്ട രേഖകളില് ഒന്നും കീമോ തെറാപ്പിയെ കുറിച്ച് പരാമര്‍ശിക്കുന്നില്ല എന്നാണ് പ്രോസിക്യൂഷന് പറയുന്നത്.സരിതയുടെ ഹാര്‍ജി പരിഗണിക്കുന്നത് അടുത്ത ആഴ്ചയിലേക്ക് മാറ്റിവച്ചിരിക്കുകയാണ് ഹൈക്കോടതി.\nസോളാര് തട്ടിപ്പ് കേസില് ഹാജരാകാത്തതിനെ തുടര്‍ന്ന് സരിത എസ് നായര്‍ക്കെതിരെ കോഴിക്കോട് ജുഡീഷ്യല് മജിസ്ട്രേറ്റ് കോടതി ജാമ്യമില്ലാ വാറണ്ട് പുറപ്പെടുവിച്ചിരുന്നു. ഈ കേസ് ഫെബ്രുവരി 25 ന് ആണ് കോടതി വീണ്ടും പരിഗണിക്കുന്നത്. കോഴിക്കോട് കോടതി കേസ് പരിഗണിക്കുന്ന ദിവസം തന്നെ തന്റെ ജാമ്യം ഹര്‍ജിയും പരിഗണിക്കണം എന്നാണ് ഹൈക്കോടതിയിലെ ഹര്‍ജി. കോഴിക്കോട് സ്വദേശിയായ അബ്ദുള് മജീദ് നല്‍കിയ കേസില് ആണ് ഫസ്റ്റ് ക്ലാസ് ജൂഡീഷ്യല് മജിസ്ട്രേറ്റ് കോടതിയുടെ നടപടി. 42.7 ലക്ഷം രൂപയുടെ തട്ടിപ്പ് കേസാണിത്. സരിതയെ കൂടാതെ ബിജു രാധാകൃഷ്ണനും ഈ കേസില് പ്രതിയാണ്. രണ്ട് പേരുടേയും ജാമ്യം നേരത്തേ കോടതി റദ്ദാക്കിയിരുന്നു.\nജാമ്യം റദ്ദാക്കിയതിന് പുറകേ, സരിതയോടും ബിജു രാധാകൃഷ്ണനോടും സ്വമേധയാ ഹാജരാകാന് കോടതി നര്‍ദ്ദേശിച്ചിരുന്നു. അല്ലാത്ത പക്ഷം അറസ്റ്റ് ചെയ്ത് ഹാജരാക്കണം എന്നായിരുന്നു നിര്‍ദ്ദേശം. എന്നാല് ഈ കേസില് സരിതയും ബിജു രാധാകൃഷ്ണനും സ്വമേധയാ ഹാജരായില്ല. തുടര്‍ന്നാണ് ജാമ്യമില്ലാ വാറണ്ട് പുറപ്പെടുവിച്ചത്.


‘മൂല്യമുള്ള വിദ്യാഭ്യാസം വിദ്യാര്‍ഥികള്‍ക്ക് നല്‍കും’ – Future Kerala :\nടെക്‌സാസിലെ എ&എം സര്‍വകലാശാലയില് എയ്‌റോസ്‌പേസ് എന്‍ജിനീയറിംഗില് പിഎച്ച്ഡി പഠനം പൂര്‍ത്തിയാക്കുമ്പോള് അരുണ് സുരേന്ദ്രന് തന്റെ പിഎച്ച്ഡി അഡൈ്വസറെ ഒരു സ്ഥാപനം തുടങ്ങാന് സഹായിച്ചിരുന്നു. അത് വളരെ വലിയ ഒരു അനുഭവമായിരുന്നുവെന്ന് അരുണ് ഇന്നും ഓര്‍മിക്കുന്നു. വളരെ മനോഹരമായ കാമ്പസുള്ള ഐഐടി മുംബൈയിലും ടെക്‌സസിലെ എ&എമ്മിലും പഠിച്ചതുകൊണ്ടുതന്നെ വളരെ ആകര്‍ഷകമായ വിദ്യാര്‍ഥി ജീവിതമായിരുന്നു അദ്ദേഹത്തിന്റേത്. അതുകൊണ്ടുതന്നെ വിദ്യാഭ്യാസവുമായി ബന്ധപ്പെട്ട ഭാവിയാണ് അരുണ് ആഗ്രഹിച്ചിരുന്നതും. ടെക്‌സാസില് നിന്ന് ഇന്ത്യയിലേക്ക് മടങ്ങിയെത്തിയപ്പോള് ട്രിനിറ്റി കോളെജ് ഓഫ് എന്‍ജിനീയറിംഗ് തുടങ്ങാനുള്ള സുവര്‍ണാവസരമാണ് അരുണിന് മുന്നില് തെളിഞ്ഞത്. ഇപ്പോള് തിരുവനന്തപുരം ട്രിനിറ്റി കോളെജ് ഓഫ് എന്‍ജിനീയറിംഗിന്റെ സ്ട്രാറ്റജിക് ഡയറക്ടറും പ്രിന്‍സിപ്പലുമാണ് ഡോ. അരുണ് സുരേന്ദ്രന്. കോളെജ് ചെയര്‍മാനും എംഡിയുമായ ഡോ തോമസ് അലക്‌സാണ്ടറാണ് കോളെജിന്റെ ചുമതല ഏല്‍പ്പിക്കാന് അരുണിനെ തെരഞ്ഞെടുത്തത്. അലക്‌സ് സാറിനെ മെന്ററായി ലഭിച്ചതും സ്വന്തം നാട്ടില്‍ത്തന്നെ വിദ്യാഭ്യാസവുമായി ബന്ധപ്പെട്ട് പ്രവര്‍ത്തിക്കാനായതും തന്നെ ഈ ചുമതല ഏറ്റെടുക്കാന് പ്രേരിപ്പിച്ച പ്രധാന ഘടകങ്ങളെന്ന് അരുണ് പറയുന്നു.\nജോലിയില് പ്രവേശിച്ച ശേഷമുള്ള ആദ്യനാളുകള് വളരെയേറെ വെല്ലുവിളിനിറഞ്ഞതും അതോടൊപ്പംതന്നെ സന്തോഷം തരുന്നതുമായിരുന്നുവെന്ന് അരുണ് വ്യക്തമാക്കുന്നു. ‘ബെന് ഹൊറോവിറ്റ്‌സിന്റെ ദി ഹാര്‍ഡ് തിംഗ് എബൗട്ട് ഹാര്‍ഡ് തിംഗ്‌സ്’ എന്ന പുസ്തകത്തില് പറയുന്നത് ഒരു സംരംഭകന് രണ്ടുവികാരങ്ങള് മാത്രമേ ഉണ്ടാകാവൂ എന്നാണ്. ഭയവും സന്തോഷവുമാണ് ആ വികാരങ്ങള്. എല്ലാ സംരംഭങ്ങളുടെയും ആദ്യനാളുകളുടെ കാര്യം പരിഗണിച്ചാല് ഇത് വളരെ ശരിയാണെന്നാണ് എനിക്കുതോന്നുന്നത്. ഐഐടി, അമേരിക്കന് സര്‍വകലാശാല തുടങ്ങിയ വളരെ ശാന്തവും സംഘടിതവുമായ വിദ്യാഭ്യാസ സമ്പദ്രായം പിന്തുടരുന്ന അന്തരീക്ഷത്തില് പഠിച്ച എനിക്ക് കേരളത്തിലെ പഠനത്തിന് അവസാന പരിഗണന നല്‍കുന്ന രാഷ്ട്രീയത്തിലൂന്നിയ കോളെജ് അന്തരീക്ഷം ആദ്യകാലങ്ങളില് വലിയ വെല്ലുവിളി തന്നെയായിരുന്നു. എന്നാല് അലക്‌സ് സാറിനെപ്പോലൊരു മെന്ററിനെ ലഭിച്ചതില് ഞാന് ഭാഗ്യവാനാണ്. വലിയ വെല്ലുവിളികള്‍ക്കുള്ളിലാണ് മികച്ച കാര്യങ്ങള് ചെയ്യാനുള്ള അവസരങ്ങളുള്ളതെന്ന് അദ്ദേഹം എപ്പോഴും പറയുമായിരുന്നു. അതുകൊണ്ടുതന്നെ ആദ്യ സമയങ്ങള് കൂടുതല് വെല്ലുവിളി നിറഞ്ഞതാകുന്നത് നല്ലതാണെന്നും അത് പിന്നീടുണ്ടാകുന്ന പ്രശ്‌നങ്ങള് നേരിടാന് നമ്മെ പ്രാപ്തമാക്കുമെന്നും അദ്ദേഹം എപ്പോഴും പറയാറുണ്ടായിരുന്നു. ക്ലാസുകള് നടക്കുമ്പോള് തന്നെ അടിസ്ഥാനസൗകര്യങ്ങളുമായി ബന്ധപ്പെട്ട നിര്‍മാണപ്രവര്‍ത്തനങ്ങള് നടത്തിയിരുന്നു. ക്ലാസുകളെ ബാധിക്കാത്ത രീതിയില് ഇത് മുന്നോട്ടുകൊണ്ടുപോയത് വലിയ അനുഭവമായിരുന്നു. കോളെജിന്റെ ആദ്യകാലങ്ങളിലെടുക്കുന്ന തീരുമാനങ്ങളും വച്ചുപുലര്‍ത്തുന്ന കാഴ്ചപ്പാടുകളും അനുസരിച്ചായിരിക്കും ഭാവിയിലെ കോളെജ് സംസ്‌കാരമെന്നു ഞാന് വിശ്വസിച്ചിരുന്നു. അരുണ് കൂട്ടിച്ചേര്‍ക്കുന്നു.\nവളരെ ആസ്വാദ്യകരവും ആവേശകരവുമായ അന്തരീക്ഷം പ്രദാനംചെയ്തുകൊണ്ട് മൂല്യമുള്ള വിദ്യാഭ്യാസം വിദ്യാര്‍ഥികളിലേക്ക് എത്തിക്കുകയെന്നതാണ് തന്റെ ലക്ഷ്യമെന്ന് അരുണ് ആവേശത്തോടെ പറയുന്നു. ഇത് എത്രത്തോളം ഫലപ്രദമായ രീതിയില് പ്രാവര്‍ത്തികമാക്കാനായി എന്നതിന്റെ അടിസ്ഥാനത്തിലാണ് ഞാന് എന്റെ വിജയത്തെയും നേട്ടങ്ങളെയും കാണുന്നത്. അതുകൊണ്ടുതന്നെ ഓരോ പുതിയ ബാച്ച് വരുമ്പോഴും അവര്‍ക്കായുള്ള എന്റെ ലക്ഷ്യങ്ങള് ശാശ്വതമായിരിക്കും. ഓരോ കുട്ടിക്കും വ്യത്യസ്തമായ ആവശ്യങ്ങളായിരിക്കും. സംരംഭകത്വത്തിലേക്ക് നേരത്തെ കടക്കാനായത് തങ്ങളുടെ നേട്ടങ്ങളിലൊന്നാണെന്നും അദ്ദേഹം പറയുന്നു. ഫാക്കല്‍റ്റി അംഗങ്ങള് സംരംഭകത്വത്തിലേക്ക് തിരിയുന്നില്ലെങ്കില് കുട്ടികളെ സ്റ്റാര്‍ട്ടപ്പുകളിലേക്കു തിരിക്കാന് പ്രയാസമായിരിക്കുമെന്നും ഞങ്ങള് മനസിലാക്കി. നല്ല മെഡിക്കല് കോളെജുകളില് ഡോക്ടര്‍മാര് പഠിപ്പിക്കാന് എത്തുന്നതിനോടൊപ്പം അവരുടെ പ്രാക്ടീസ് തുടരുന്നതുപോലെതന്നെ എന്‍ജിനീയറിംഗ് കോളെജില് ജോലിചെയ്യുന്ന എന്‍ജിനിയര്‍മാര് പഠിപ്പിക്കാനെത്തുന്ന തരത്തിലുള്ള എന്‍ജിനീയറിംഗ് കോളെജാണ് ഞങ്ങള്‍ക്കാവശ്യം. ലാഭകരമായി പ്രവര്‍ത്തിക്കുന്ന എന്‍ജിനീയറിംഗ് കമ്പനികള് സ്വന്തമായി നടത്തുന്ന അധ്യാപകരുള്ള ഏക എന്‍ജിനീയറിംഗ് കോളെജാണ് ട്രിനിറ്റിയെന്നും അരുണ് അഭിമാനത്തോടെ പറയുന്നു. ഇത്തരത്തില് പ്രവര്‍ത്തിക്കുന്ന നാലുപേര് നിലവില് കോളെജിലുണ്ട് ഇനിയും നിരവധിപ്പേര് ഈ രീതി പിന്തുടരാന് തയാറായിരിക്കുകയാണ്, അരുണ് കൂട്ടിച്ചേര്‍ക്കുന്നു.\n”പരാജയങ്ങളെ പഠിക്കാനുള്ള അവസരമായി നോക്കിക്കാണുന്നതാണ് പ്രധാന കാര്യം. അങ്ങനെയാകുമ്പോള് ഒരിക്കലും പരാജയങ്ങളുണ്ടാകില്ല. മറിച്ച് പഠനാവസരങ്ങളാണ് ഉണ്ടാകുക. ഇത് നമ്മളെ കൂടുതല് അഭിവൃദ്ധിപ്പെടുത്തും. എന്‍ജിനീയറിംഗ് കൈകാര്യം ചെയ്യാനാവാത്ത നിരവധി കുട്ടികളെ ഞാന് കാണാറുണ്ട്. അവരുമായി വ്യക്തിപരമായി സംസാരിച്ച് അവരുടെ താത്പര്യത്തിനും ഇഷ്ടത്തിനും കഴിവിനും അനുസരിച്ച് അവര്‍ക്ക് ശോഭിക്കാനാവുന്ന മറ്റുതലങ്ങള് എന്തെല്ലാമാണെന്ന് കണ്ടെത്താന് ഞാന് സഹായിക്കാറുണ്ട്,” ഡോ അരുണ് സുരേന്ദ്രന് പറയുന്നു.\nകൂടുതല് യുവാക്കളുമായി ചേര്‍ന്നുനില്‍ക്കാനാണ് താന് ആഗ്രഹിക്കുന്നതെന്നും അരുണ് വ്യക്തമാക്കുന്നു. അവരുടെ ആശയങ്ങള്‍കേട്ട് അവര്‍ക്ക് വിജയം നേടാന് സഹായിക്കുന്നതരത്തിലുള്ള കാര്യങ്ങള് ചെയ്യുകയെന്നത് എനിക്ക് വളരെയേറെ താല്‍പര്യമുള്ള കാര്യമാണ്. ഇത്തരം ധാരാളം അവസരങ്ങള് എനിക്ക് ട്രിനിറ്റി കോളെജില് ലഭിക്കുന്നുണ്ട്. ദൈനംദിനം മാറിവരുന്ന സാങ്കേതികവിദ്യയുടെയും ശാസ്ത്രത്തിന്റെയും ലോകത്ത് കൂടുതല് അറിവ് സ്വായത്തമാക്കാന് ആഗ്രഹിക്കുന്ന ഒരു വിദ്യാര്‍ഥിയായിരിക്കാനാണ് താന് ആഗ്രഹിക്കുന്നതെന്നും അരുണ് പറയുന്നു. കേരളത്തിലെ ബിസിനസ് ഇന്‍ക്യുബേഷന്റെ പിതാവെന്നറിയപ്പെടുന്ന ഡോ. കെസിസി നായരുമായി ചേര്‍ന്ന് അരുണ് ദി സ്റ്റാര്‍ട്ടബ് ഹാബിറ്റ് എന്ന പുസ്തകത്തിന്റെ സഹരചയിതാവുമായി. റിട്ടയര്‍മെന്റിനു ശേഷവും ഒരു അധ്യാപകനും അതോടൊപ്പംതന്നെ വിദ്യാര്‍ഥിയുമായി തുടരാനാണ് ആഗ്രഹം. ഒരു നല്ല മെന്ററും പരിചയസമ്പന്നയായ സംരംഭകനുമായി മാറാനാണ് താന് ആഗ്രഹിക്കുന്നതെന്നും അദ്ദേഹം പറയുന്നു.\nഡോ അരുണ് സുരേന്ദ്രന്\nഎയ്‌റോസ്‌പേസ് എന്‍ജിനീയറിംഗില് ബിടെക്കും പിഎച്ച്ഡിയും നേടിയ അരുണ് സുരേന്ദ്രന് മാത്തമാറ്റിക്കല് മോഡലിംഗ് ഓഫ് സ്റ്റോക് മാര്‍ക്കറ്റ് സെക്യൂരിറ്റീസ് എന്ന വിഷയമാണ് ഡെസര്‍ട്ടേഷനായി തിരഞ്ഞെടുത്തത്. ഇത് ബിസിനസിനെക്കുറിച്ചും യുഎസ്എയിലെ വിജയകരമായ കമ്പനികളെക്കുറിച്ചും കൂടുതല് വായിച്ചറിയാനു\nള്ള അവസരമായിരുന്നുവെന്നും ജോലിയും സമ്പത്തും സൃഷ്ടിക്കുന്ന മികച്ച സംരംഭകരില്‍നിന്ന് അതിശക്തമായി താന് പ്രചോദിതനായെന്നും അരുണ് പറയുന്നു. ഇന്ത്യയില് തിരിച്ചെത്തിയ ശേഷം ട്രിനിറ്റി കോളെജിന്റെ ഭരണപരവും അക്കാദമിക്പരവുമായ മുഴുവന്‍സമയ ഉത്തരവാദിത്വങ്ങള് വഹിക്കുന്നതിനു പുറമേ ബാങ്കേഴ്‌സ് ട്രെയ്‌നിംഗ് സെന്ററിന്റെയും കോയില് എ ഡെ ചെല്‍ഡ്‌കെയര് ഫൗണ്ടേഷന്റെയും ഭാഗമാണ് അരുണ്. ഇന്ത്യന് ഇന്‍സ്റ്റിറ്റ്യൂട്ട് ഓഫ് സ്‌പെയ്‌സ് സയന്‍സ് ആന്‍ഡ് ടെക്‌നോജിയിലും ചാരാച്ചിറയിലുള്ള സര്‍ക്കാരിന്റെ സിവില് സര്‍വീസ് അക്കാദമിയിലും അരുണ് ഗസ്റ്റ് ലക്ചറായി പോകാറുണ്ട്. ഇത്തരം അവസരങ്ങള് പ്രയോജനപ്പെടുത്താന് തനിക്ക് വളരെയേറെ സന്തോഷമാണെന്നും അദ്ദേഹം പറയുന്നു.\nവിവിധ പശ്ചാത്തലങ്ങളില് പ്രവര്‍ത്തിക്കുന്ന നേതാക്കളുടെ തത്വങ്ങളും അവരുടെ സ്വഭാവവും മാതൃകയാക്കാന് ശ്രമിക്കാറുണ്ട്. എതിരാളികളെ കൈകാര്യം ചെയ്യാനുള്ള എബ്രഹാം ലിങ്കന്റെ കഴിവ് മാതൃകയാണ്. പല പ്രതിസന്ധികള് മറികടന്ന് ഐതിഹാസിക ബ്രാന്‍ഡ് കെട്ടിപ്പെടുത്ത അമുലിന്റെ വര്‍ഗീസ് കുര്യനും പ്രചോദനം തന്നെയാണ്. നേടിയെടുക്കാനാവില്ലെന്നു കരുതുന്ന ലക്ഷ്യങ്ങള് വളരെ ചിട്ടയായ രീതികളിലൂടെ എങ്ങനെ നേടിയെടുക്കാമെന്നതിന് ഉത്തമ ഉദാഹരണമാണ് റൈറ്റ് സഹോദരന്‍മാരുടെ കഥ. ഒരു അധ്യാപകനെന്ന നിലയഅിലും സാങ്കേതികവിദഗ്ധനായ ഭരണാധികാരിയെന്ന നിലയിലും ഡോ കലാം എന്നും മാതൃകയാണ്. റോള് മോഡലായ മെന്റര്‍മാരെ ലഭിച്ചത് എന്റെ ഭാഗ്യമാണ്. ഞാന് കണ്ടിട്ടുള്ളതില് വച്ച് ഏറ്റവുമധികം ആളുകളുമായി ചേര്‍ന്നുനില്‍ക്കുന്ന സംരംഭകനാണ് അലക്‌സ് സാര്. ഡോ കെസിസി നായരും പോസിറ്റീവായ സമീപനങ്ങള് നിറഞ്ഞ വ്യക്തിയാണ്.\nകേരളത്തിലെ സംരംഭക സംസ്‌കാരത്തില് മാറ്റം\nകൊണ്ടുവരാനാവുന്ന മൂന്ന് ആശയങ്ങള്\nമാതാപിതാക്കളുടെയും അധ്യാപകരുടെയും ഭരണാധികാരികളുടെയും കാഴ്ചപ്പാടുകള് മാറണം. വീട്, സ്‌കൂള്, കോളെജ് എന്നിവിടങ്ങളിലും സര്‍ക്കാര് തലത്തിലും സംരംഭകത്വം പ്രോത്സാഹിപ്പിച്ചില്ലെങ്കില് പുരോഗതിയുണ്ടാവില്ല. 90 ശതമാനം സമയങ്ങളിലും പുതിയ സംരംഭങ്ങള് പരാജയപ്പെടും. വീണ്ടും വീണ്ടും ശ്രമിക്കാന് തയാറാകുന്നവരാണ് വിജയികളായ സംരംഭകര്. പിന്തുണ നല്‍കുന്ന അന്തരീക്ഷമാണ് നമുക്കാവശ്യം. പരീക്ഷ, മാര്‍ക്ക് തുടങ്ങിയവയെ നോക്കിക്കാണുന്ന കണ്ണോടെ സ്റ്റാര്‍ട്ടപ്പുകളെ നോക്കാന് നമുക്കു കഴിയില്ല.\nപ്രൊഫഷനില് വിജയം നേടാന്\nനിങ്ങളുടെ എല്ലാ തീരുമാനങ്ങളുടെയും പ്രവൃത്തികളുടെയും പൂര്‍ണ ഉത്തരവാദിത്വം എടുക്കുക.\nവിജയത്തെയും വളര്‍ച്ചയെയും കുറിച്ച് ചിന്തിക്കുമ്പോള് പണത്തെക്കാളുപരിയായി നിങ്ങള്‍ക്ക് ചുറ്റുമുള്ള ആളുകളെക്കുറിച്ച് ചിന്തിക്കുക (സ്റ്റാഫ്, ഉപഭോക്താക്കള്, ഇടപാടുകാര്, പ്രതിയോഗികള്)\nനര്‍മബോധം ഉണ്ടാക്കിയെടുക്കുക. എങ്കില് മാത്രമേ പരാജയങ്ങളെ പഠനമാര്‍ഗങ്ങളായി കാണാനാവൂ.\nട്രിനിറ്റി കോളെജ് ഓഫ് എന്‍ജിനീയറിംഗ്\nചാരിറ്റബിള് ട്രസ്റ്റിന്റെ ഉടമസ്ഥതയിലുളള വിദ്യാഭ്യാസ സ്ഥാപനമാണ് ട്രിനിറ്റി കോളെജ് ഓഫ് എന്‍ജിനീയറിംഗ്. 400 വിദ്യാര്‍ഥികളുള്ള കോളെജില് 130 ഓളം ഫാക്കല്‍റ്റികള് സേവനമനുഷ്ടിക്കുന്നുണ്ട്. നിസ്വാര്‍ഥ ലക്ഷ്യങ്ങളുമായി മുന്നോട്ടുപോയാല് അത് മികച്ച അനന്തരഫലം നല്‍കുമെന്നതാണ് കോളെജിന്റെ മോറല് ഫിലോസഫി. 2021-ല് എന്‍ജിനീയറിംഗ് വിദ്യാഭ്യാസം, ഇന്നൊവേഷന്, സംരംഭകത്വം എന്നിവയില് മികവ് പുലര്‍ത്തുന്ന സ്ഥാപനമായി മാറാന് ട്രിനിറ്റി കോളേജ് ലക്ഷ്യമിടുന്നു.\nTags:\tArun Surendran, Trinity college of Engineering, valuable education


വിവാഹചടങ്ങിനിടെ ട്രാന്‍സ്‌ഫോര്‍മര് പൊട്ടിത്തെറിച്ച് 14 പേര് മരിച്ചു | Keralabhooshanam.com | Breaking News, Latest News, Kerala, India and World news\nവിവാഹചടങ്ങിനിടെ ട്രാന്‍സ്‌ഫോര്‍മര് പൊട്ടിത്തെറിച്ച് 14 പേര് മരിച്ചു\nBy web desk on 01/11/2017 Comments Off on വിവാഹചടങ്ങിനിടെ ട്രാന്‍സ്‌ഫോര്‍മര് പൊട്ടിത്തെറിച്ച് 14 പേര് മരിച്ചു\nജയ്പൂര്: ട്രാന്‍സ്‌ഫോര്‍മര് പൊട്ടിത്തെറിച്ച് സ്ത്രീകളും കുട്ടികളുമടക്കം 14 പേര് മരിച്ചു. അപകടത്തില് നിരവധി പേര്‍ക്ക് പരിക്കേറ്റു. രാജസ്ഥാനിലെ സഹാപുര ടൗണിലെ ഖാട്ടുലായ് ഗ്രാമത്തിലാണ് സംഭവം.\nചൊവ്വാഴ്ച ഉച്ചയ്ക്ക് ശേഷമാണ് ഗ്രാമത്തെ നടുക്കിയ അപകടമുണ്ടായത്. വിവാഹ പാര്‍ട്ടിയുടെ ഘോഷയാത്ര കടന്നുപോകുന്നതിനിടെയാണ് റോഡരികിലെ ട്രാന്‍സ്‌ഫോര്‍മര് വന് ശബ്ദത്തോടെ പൊട്ടിത്തെറിച്ചത്. സ്ത്രീകളും കുട്ടികളുമടക്കം നിരവധിപേരാണ് വിവാഹ ഘോഷയാത്രയിലുണ്ടായിരുന്നത്.\nപൊട്ടിത്തെറിയെ തുടര്‍ന്ന് പലരും മീറ്ററുകള്‍ക്കപ്പുറമാണ് തെറിച്ചുവീണത്. എട്ട് പേര് സംഭവസ്ഥലത്ത് വെച്ച് തന്നെ മരണപ്പെട്ടു. ബാക്കിയുള്ളവര് എസ്എംഎസ് ആശുപത്രിയില് വെച്ചാണ് മരണപ്പെട്ടത്. വൈദ്യുത വകുപ്പിന്റെ ട്രാന്‍സ്‌ഫോര്‍മര് പൊട്ടിത്തെറിക്കാനിടയായ കാരണമെന്താണെന്ന് ഇതുവരെ വ്യക്തമായിട്ടില്ല. സംഭവമറിഞ്ഞ് വൈദ്യുത വകുപ്പിലെ ഉന്നത ഉദ്യോഗസ്ഥര് സ്ഥലത്തെത്തി പരിശോധന നടത്തി. മുഖ്യമന്ത്രി വസുന്ധരാ രാജെ എസ്എംഎസ് ആശുപത്രിയിലെത്തി പരിക്കേറ്റവരെ സന്ദര്‍ശിച്ചു.\nഅപകടത്തില് മരണപ്പെട്ടവര്‍ക്ക് 10 ലക്ഷം രൂപയുടെ ധനസഹായം പ്രഖ്യാപിച്ച മുഖ്യമന്ത്രി, പരിക്കേറ്റവര്‍ക്ക് ചികിത്സാ സഹായം നല്‍കുമെന്നും അറിയിച്ചു. സംഭവത്തെക്കുറിച്ച് ഉന്നതതല അന്വേഷണത്തിനും മുഖ്യമന്ത്രി ഉത്തരവിട്ടിട്ടുണ്ട്.\nവിവാഹചടങ്ങിനിടെ ട്രാന്‍സ്‌ഫോര്‍മര് പൊട്ടിത്തെറിച്ച് 14 പേര് മരിച്ചു added by on 01/11/2017


Vivo launchinganew smartphone on November 20; press invites out - Malayalam Gizbot\nനവംബര് 15നാണ് ജിയോണി എം7 പവര് ഇന്ത്യയില് പുറത്തിറക്കാന് പോകുന്നത്. എന്നാല് ഇതു കൂടാതെ മറ്റു ചൈനീസ സ്മാര്‍ട്ട്‌ഫോണ് കമ്പനികളും പുതിയ ഫോണുമായി ഇന്ത്യയില് എത്തുന്നു.\nഇപ്പോള് നമ്മള് ഇവിടെ സംസാരിക്കാന് പോകുന്നത് വിവോ ഫോണിനെ കുറിച്ചാണ്. കമ്പനി പുറത്തിറക്കിയ റിപ്പോര്‍ട്ടു പ്രകാരം പുതിയ ഒരു സ്മാര്‍ട്ട്‌ഫോണ് നവംബര് 20ന് എത്തുമെന്നു മാത്രമേ ഉളളൂ. എന്നാല് അത് ഏതു ഫോണ് ആണ് എന്നു മാത്രം വ്യക്തമല്ല. കൂടാതെ പ്രസ് ക്ഷണം അത്ര വ്യക്തവുമല്ല.\nപ്രസ് ക്ഷണത്തില് ഫോണിന്റെ ഒരു ഭാഗം മാത്രമേ കാണിക്കുന്നുളളൂ. ഫോണിന്റെ മുകളില് ഒരു മെറ്റാലിക് റിങ്ങ് ഉണ്ട്. ആന്റിന ബാന്‍ഡുകള് എങ്ങനെയാണോ പ്രവര്‍ത്തിക്കുന്നത് തു പോലെയാണ് ഇത്. ഏതാനും മാസങ്ങള്‍ക്കു മുന്‍പ് ഇന്ത്യയില് അവതരിപ്പിച്ച വിവോ വി7 പ്ലസിനു സമാനമായ ഡിസൈന് ആണ് ഇവിടെ കണ്ടത്. മറ്റൊരു ദൃശ്യമായ വിഷയം ഫിങ്കര്‍പ്രിന്റ് സ്‌കാനര് ആണ്.\nടിക്ക്റ്റ് ബുക്കിങ്ങിനായി ഐഡിയ മണിയും റെഡ്ബസും പങ്കാളിത്തത്തില്\nഇത് ഫോണിന്റെ പിന്നിലെ പാനലിന്റെ മധ്യഭാഗത്ത് സ്ഥാപിച്ചിരിക്കുന്നു.ഈ ഘട്ടത്തില് വരാനിരിക്കുന്ന സ്മാര്‍ട്ട്‌ഫോണിനെ കുറിച്ച് നമ്മള്‍ക്ക് അറിയാവുന്ന കാര്യമാണ് ഇത്. അടുത്ത കാലത്തിയി മറ്റു പുതിയ സ്മാര്‍ട്ട്‌ഫോണിനെ കുറിച്ചൊന്നും ബഞ്ച്മാര്‍ക്കില് കണ്ടിട്ടില്ല. കഴിഞ്ഞ ആഴ്ചയാണ് വിവോ Y79 ഫോണ് ചൈനയില് ഇറങ്ങിയത്. വിവോ വി9 പ്ലസ് മറ്റൊരു രീതിയിലാണ് ഉപയോഗിക്കുന്നത്. സ്മാര്‍ട്ട്‌ഫോണില് കാണുന്ന എല്ലാ ഫീച്ചറുകളും പോലെ v7 പ്ലസ് പ്രോസസര് സ്‌ക്രിപ്റ്റിന് സമാനമാണ്. പകരം സ്‌നാപ്ഡ്രാഗണ് 450 SoC ആണ് വി7 പ്ലസിലും വിവോ Y79ല് സ്‌നാപ്ഡ്രാഗണ് 625 പ്രോസസര് ആണ് വിലോ Y79ല്.\nAccording to the press invite sent by the company, we will witnessanew vivo smartphone launch on November 20.


'ഞങ്ങൾ ടെസ്‌ലയെ പോലെ'; കൂപ്പുകുത്തിയ പേടിഎമ്മിനെ കുറിച്ച് സിഇഒ വിജയ് ശേഖർ ശർമ | We are like Tesla Vijay Sekhar Sharma CEO about the collapsed PDM\n'ഞങ്ങൾ ടെസ്‌ലയെ പോലെ'; കൂപ്പുകുത്തിയ പേടിഎമ്മിനെ കുറിച്ച് സിഇഒ വിജയ് ശേഖർ ശർമ\nഓഹരി വിപണിയിൽ നിലയുറപ്പിക്കും മുൻപേ കൂപ്പുകുത്തിയ പേടിഎമ്മിനെ ആഗോള ഇലക്ട്രിക് വാഹന നിർമ്മാണ ഭീമൻ ടെസ്‌ലയുമായി താരതമ്യം ചെയ്ത് സിഇഒയും സ്ഥാപകരിലൊരാളുമായ വിജയ് ശേഖർ ശർമ. സ്വന്തം ജീവനക്കാരോട് കമ്പനിയുടെ ഓഹരികൾ വാങ്ങിക്കൂട്ടാൻ ഇദ്ദേഹം പ്രേരിപ്പിച്ചെന്നാണ് വിവരം\nMumbai, First Published Nov 23, 2021, 12:01 AM IST\nദില്ലി: ഓഹരി വിപണിയിൽ നിലയുറപ്പിക്കും മുൻപേ കൂപ്പുകുത്തിയ പേടിഎമ്മിനെ ആഗോള ഇലക്ട്രിക് വാഹന നിർമ്മാണ ഭീമൻ ടെസ്‌ലയുമായി താരതമ്യം ചെയ്ത് സിഇഒയും സ്ഥാപകരിലൊരാളുമായ വിജയ് ശേഖർ ശർമ. സ്വന്തം ജീവനക്കാരോട് കമ്പനിയുടെ ഓഹരികൾ വാങ്ങിക്കൂട്ടാൻ ഇദ്ദേഹം പ്രേരിപ്പിച്ചെന്നാണ് വിവരം. എന്നാൽ 27 ശതമാനമാണ് കമ്പനിയുടെ ഓഹരി വ്യാഴാഴ്ച മാത്രം ഇടിഞ്ഞത്. ഇന്നും ഓഹരി വിപണിയിൽ കുത്തനെ കൂപ്പുകുത്തിയതാണ് പേടിഎം ഓഹരികൾ.\nതുടക്കത്തിലെ ഇടിവ് കാര്യമാക്കേണ്ടെന്നാണ് വിജയ് ശേഖർ ശർമ്മയുടെ വാദം. ദീർഘകാല നേട്ടം നിക്ഷേപകർക്ക് തന്നെയാകുമെന്ന് അദ്ദേഹം വാദിക്കുന്നു. ഇന്ത്യയിലെ ഡിജിറ്റൽ പേമെന്റ്സ് വിപണി വളരുന്നതാണ് ഇതിന് കാരണമായി അദ്ദേഹം പറയുന്നത്. ഇലോൺ മുസ്കിന്റെ ടെസ്ല കമ്പനിയുടെ ഓഹരി തുടക്കത്തിൽ ഇടിഞ്ഞതാണെന്നും വർഷങ്ങളോളം സമയമെടുത്താണ് ഓഹരി വില കുതിച്ചുയർന്ന് ലോകത്തിലെ ഒന്നാമത്തെ കമ്പനിയായി ടെസ്‌ല മാറിയതെന്നും അദ്ദേഹം പറഞ്ഞു.\nവൺ 97 കമ്യൂണിക്കേഷൻസിന്റെ ഉടമസ്ഥതയിലുള്ളതാണ് പേടിഎം. ഇന്ന് ഈ കമ്പനിയുടെ ഓഹരി മൂല്യം 17 ശതമാനമാണ് ഇടിഞ്ഞത്. ഐപിഒയിൽ 2150 രൂപയ്ക്കാണ് ഓഹരികൾ വിറ്റത്. ഇത് കഴിഞ്ഞ രണ്ട് വിപണി ദിവസങ്ങളിലായി 40 ശതമാനത്തോളം ഇടിഞ്ഞു. 2020 ജൂലൈയിൽ ടെസ്ലയെ ശർമ പ്രകീർത്തിച്ചിരുന്നു. അന്ന് ടൊയോറ്റ മോട്ടോർ കോർപറേഷനെ മറികടന്ന് ലോകത്തിലെ ഏറ്റവും മൂല്യമേറിയ വാഹന നിർമ്മാണ കമ്പനിയായി ടെസ്ല വളർന്നതായിരുന്നു ഇതിന് കാരണം.\n2010 ൽ ഐപിഒയുടെ തൊട്ടടുത്ത ദിവസം 41 ശതമാനത്തോളം ടെസ്‌ലയുടെ ഓഹരി മൂല്യം ഉയർന്നിരുന്നു. എന്നാൽ പിന്നീട് മൂല്യമിടിഞ്ഞ് നാല് ഡോളർ വരെയായി. പക്ഷെ അവിടെ നിന്ന് ഇന്ന് ഒരു ലക്ഷം കോടി ഡോളർ വിപണി മൂലധനമുള്ള കമ്പനിയായി ടെസ്‌ല മാറി.


rsc | പ്രവാസി എഴുത്തുകാർക്കായി രിസാല സ്റ്റഡി സർക്കിൾ 'കലാലയം പുരസ്‌കാരം' നൽകുന്നു - MarunadanMalayali.com\nJanuary 15, 2020 | 01:08 PM IST | Permalink\nമനാമ രിസാല സ്റ്റഡി സർക്കിൾ നടത്തുന്ന പതിനൊന്നാമത് സാഹിത്യോത്സവിന്റെ ഭാഗമായി കലാലയം സാംസ്‌കാരിക വേദി, പ്രവാസി മലയാളികളിലെ യുവ എഴുത്തുകാർക്കായി 'കലാലയം പുരസ്‌കാരം' നൽകുന്നു. കഥ, കവിത പ്രബന്ധം തുടങ്ങിയ വിഭാഗങ്ങളിൽ അതാത് ഗൾഫ് രാജ്യങ്ങളിൽ നിന്ന് തിരഞ്ഞെടുക്കപ്പെടുന്ന ഓരോരുത്തർക്കാണ് പ്രഥമമായി പ്രഖ്യാപിക്കുന്ന പുരസ്‌കാരം സമ്മാനിക്കുക. ബഹ്റൈനിൽ താമസിക്കുന്ന, മുൻപ് പ്രസിദ്ധീകരിക്കാത്ത അവരുടെ മൗലിക രചനകളാണ് പുരസ്‌കാരത്തിന് സമർപ്പിക്കേണ്ടത്.\nസെൻട്രൽ മത്സരങ്ങളിൽ ഒന്നാം സ്ഥാനം ലഭിക്കുന്ന മുന്നൂറിലധികം കലാപ്രതിഭകൾ മാറ്റുരക്കുന്ന നാഷനൽ സാഹിത്യോത്സവ് ഫെബ്രുവരി7ന് മനാമ പാക്കിസ്ഥാൻ ക്ലബ്ബിലാണ് അരങ്ങേറുന്നത്. നാഷനൽ സാഹിത്യോത്സവിൽ പുരസ്‌കാരം ജേതാവിന് സമ്മാനിക്കും.\nആർഎസ്‌സി സ്‌നേഹ സംഗമങ്ങൾ സംഘടിപ്പിച്ചു\nഒരാളിൽ നിന്ന് പരമാവധി ഒരു കഥയും കവിതയും മാത്രമേ സ്വീകരിക്കുകയുള്ളൂ. കവിത 40 വരികളിലും കഥ 400 വാക്കുകളിലും കവിയരുത്. വിഷയം നിർണയിച്ചിട്ടില്ല. അതേസമയം പ്രബന്ധ രചനയ്ക്ക് നിർണ്ണയിക്കപ്പെട്ട വിഷയം ''അതിജീവനത്തിന്റെ പ്രവാസ ചരിത്രം' രചനകൾ മുൻപ് വെളിച്ചം കാണാത്തതോ മറ്റു മത്സരങ്ങളിൽ തിരഞ്ഞെടുക്കപ്പെട്ടവയോ ആയിരിക്കരുത്.\nപ്രവാസം നഷ്ടപ്പെടുത്തിയ വിലപ്പെട്ട പലതിനുമിടയിലും യുവാക്കളുടെ സർഗാത്മകതയെ വീണ്ടെടുക്കുക എന്നതാണ് പുരസ്‌കാരത്തിന്റെ ലക്ഷ്യമെന്ന് സംഘാടകർ പറഞ്ഞു. ലോകവും പ്രത്യേകിച്ച് നമ്മുടെ രാജ്യവും ഇന്ന് നേരിടുന്ന സർവാധിപത്യ പ്രതിസന്ധികളെ അക്ഷരങ്ങളിലൂടെയും ഭാഷയിലൂടെയും ഉള്ള സർഗസമരങ്ങൾക്ക് ചെറുത്ത് തോല്പിക്കാനാകും. സമഭാവനയും ലോകവീക്ഷണവും രുപപ്പെടുക സാഹിത്യത്തിലൂടെയാണ്. അതിന്റെ സാക്ഷാത്കാമാണ് വർഷവും നടത്തുന്ന സാഹിത്യോത്സവിലൂടെ സംഘടന ഉന്നം വെയ്ക്കുന്നത്.\nഈ വർഷം പ്രികെജി, കെജി, പ്രൈമറി, ജൂനിയർ, സെക്കന്ററി, സീനിയർ, ജനറൽ വിഭാഗങ്ങളിലായി 106 ഇനങ്ങളിൽ മത്സരങ്ങൾ സംഘടിപ്പിക്കുന്നുണ്ട്. അടിസ്ഥാന ഘടകമായ യൂനിറ്റിൽ സാഹിത്യോത്സവ് ആരംഭിച്ചു കഴിഞ്ഞു. യൂനിറ്റ് മത്സരത്തിന് ശേഷം സെക്ടർ, സെൻട്രൽ ഘടകങ്ങളിൽ മാറ്റുരച്ചാണ് നാഷനൽ തല സാഹിത്യോത്സവിൽ ഓരോ പ്രതിഭയും എത്തുക. ഇപ്രാവശ്യത്തെ നാഷനൽ സാഹിത്യോത്സവിന് വേണ്ടിയുള്ള\nനാട്ടിൽ എസ് എസ് എഫ് 26 വർഷമായി നടത്തുന്ന സാഹിത്യോസവാണ് ആർ എസ് സിയുടെ പ്രചോദനം. കഴിഞ്ഞ കാലങ്ങളിൽ കേരളത്തിലെ തിരഞ്ഞെടുക്കപ്പെട്ട സാഹിത്യകാന്മാർക്ക് സാഹിത്യോത്സവ് പുരസ്‌കാരം നൽകി വരുന്നുണ്ട് . ഈ വർഷം കവി കെ സച്ചിദാന്ദന് ആയിരുന്നു. തോപ്പിൽ മുഹമ്മദ് മീറാൻ, റഹ്മാൻ, വീരാൻകുട്ടി, കെപി രാമനുണ്ണി, കെ സുരേന്ദ്രൻ എന്നിവർ മുൻ വർഷങ്ങളിൽ സാഹിത്യോത്സവ് പുരസ്‌കാരം നേടിയവരാണ്. കലാലയം പുരസ്‌കാരത്തിലൂടെ പ്രവാസ ലോകത്തെ സർഗധനരെ കണ്ടെത്തി അംഗീകാരം നൽകാനും അവർക്ക് അവസരം സൃഷ്ടിക്കാനും കഴിയുമെന്ന് ഞങ്ങൾ കരുതുന്നു.\nകലാലയം പുരസ്‌കാരത്തിലേക്കുള്ള സൃഷ്ടികൾ kalalayambh@gmail.com എന്ന ഇമെയിൽ വിലാസത്തിൽ സ്വന്തം ഇമെയിലിൽ നിന്ന് ലഭിച്ചിരിക്കണം. നാട്ടിലെയും പ്രവാസ ലോകത്തെയും വിലാസം, ബന്ധപ്പെടേണ്ട നമ്പർ, സ്വയം പരിചയപ്പെടുത്തിയ ചെറുവിവരണം, എഴുത്തിന് മറ്റു അവാർഡുകളോ നേട്ടങ്ങളോ ലഭിച്ചിട്ടുണ്ടെങ്കിൽ അത്, എന്നിവയും സൃഷ്ടിയോടൊപ്പം വെയ്ക്കണം. രചനകൾ ടൈപ് ചെയ്ത പിഡിഎഫ് ഫോർമാർറ്റിലോ യുനികോഡ് ഫോണ്ടിലോ ആണ് അയക്കേണ്ടത്. എൻട്രികൾ ലഭിക്കേണ്ട അവസാന തിയ്യതി 2020 ജനുവരി 31 ആണ്.\nരിസാല സ്റ്റഡി സർക്കിൾ:\n'പ്രവാസ യൗവനങ്ങളുടെ സാസ്‌കാരിക സംഘ ബോധം' എന്ന അടയാള വാക്യം സ്വീകരിച്ച് കഴിഞ്ഞ 26 വർഷമായി പ്രവാസി യുവാക്കൾക്കിടയിൽ പ്രവർത്തിക്കുന്നു. കേരള മുസ്ലിം ജമാഅത്താണ് മാതൃ സംഘടന. ആറ് ജിസിസി രാജ്യങ്ങളിലായി7നാഷനൽ കമ്മിറ്റികൾ നിലവിലുണ്ട്. ഗൾഫ് കൗൺസിൽ ആണ് കോർഡിനേഷൻ സാധ്യമാക്കുന്നത്. വിദ്യാഭ്യാസ കരിയർ ഗൈഡൻസ് പ്രവർത്തനങ്ങൾ നേതൃത്വം വഹിക്കാൻ 'വിസ്ഡം' സമിതിയും ആത്മീയ സംഘടന പരിശീലനത്തിന് ട്രൈനിങ് വിഭാഗവും, കുട്ടികൾക്ക് വേണ്ടി പദ്ധതികൾ ആവിഷ്‌കരിച്ച് സ്റ്റുഡന്റസ് വിഭാഗവും പ്രവൃത്തിക്കുന്നു. സംഘടനക്ക് കീഴിൽ സാഹിത്യ കലാ സാംസ്‌കാരിക പ്രവർത്തനങ്ങൾക്ക് നേതൃത്വം നൽകുന്ന വിഭാഗമാണ് കലാലയം സാംസ്‌കാരിക വേദി. പ്രസിദ്ധീകരണത്തിന്റെ പത്താണ്ട് പിന്നിടുന്ന പ്രവാസി രിസാലയാണ് മുഖപത്രം. 11 ന്റെ നിറവിൽ എത്തി നിൽക്കുന്ന സാഹിത്യോത്സവിൽ കുട്ടികൾ, യുവാക്കൾ, സ്ത്രീകൾ ഉൾപ്പെടെ പ്രവാസ ലോകത്തെ മത ലിംഗ ഭേദമന്യേ ധാരാളം പ്രതിഭകൾ പങ്കാളികളാകുന്നു.


Dubnil in Malayalam ഉപയോഗങ്ങൾ, ഡോസേജ്, പാർശ്വഫലങ്ങൾ, പ്രയോജനങ്ങൾ, പ്രതിപ്രവർത്തനങ്ങൾ, മുന്നറിയിപ്പ് - Dubnil in Malayalam\nNorethisterone साल्ट से बनी दवाएं:\nCrina NCR (2 प्रकार उपलब्ध) Cycloreg (1 प्रकार उपलब्ध) Dub (1 प्रकार उपलब्ध) Gynaset (1 प्रकार उपलब्ध) Nortas (2 प्रकार उपलब्ध) Nostra (3 प्रकार उपलब्ध) Primolut N (1 प्रकार उपलब्ध) Regestrone (3 प्रकार उपलब्ध) Sysron N (3 प्रकार उपलब्ध)\nDubnil के सारे विकल्प देखें\nDubnil നേട്ടങ്ങളും ഉപയോഗങ്ങളും- Dubnil Benefits & Uses in Malayalam- Dubnil nettangalum upayogangalum\nDubnil ഡോസേജും കഴിക്കേണ്ട വിധവും- Dubnil Dosage & How to Take in Malayalam - Dubnil dosagum kazhikkenda vidavum\nDubnil പാർശ്വഫലങ്ങൾ- Dubnil Side Effects in Malayalam- Dubnil paarswafalangal\nDubnil ബന്ധപ്പെട്ട മുന്നറിയിപ്പുകൾ- Dubnil Related Warnings in Malayalam- Dubnil bandhappeṭṭa munnaṟiyippukaḷ\nDubnil-ന് മറ്റ് മരുന്നുകളുമായുള്ള തീവ്ര പ്രവർത്തനം- Severe Interaction of Dubnil with Other Drugs in Malayalam- Dubnil-nu marunnukaḷumāyulla theevra pravarthanam\nDubnil വൈരുദ്ധ്യങ്ങൾ- Dubnil Contraindications in Malayalam- Dubnil vairudyangal\nDubnil സംബന്ധിച്ച് പൊതുവെയുള്ള ചോദ്യങ്ങൾ- Frequently asked Questions about Dubnil in Malayalam- Dubnil sambandhichu pothuveyulla chodyangal\nDubnil ഭക്ഷണവും മദ്യവുമായുള്ള പ്രതിപ്രവർത്തനങ്ങൾ- Dubnil Interactions with Food and Alcohol in Malayalam- Dubnil bhakshnavum madyavumaayulla prathipravarthanangal\nDubnil നേട്ടങ്ങളും ഉപയോഗങ്ങളും - Dubnil Benefits & Uses in Malayalam - Dubnil nettangalum upayogangalum\nDubnil പിൻവരുന്നവ ചികിത്സിക്കാൻ ഉപയോഗിക്കുന്നു\nपीरियड्स में दर्द मुख्य\nDubnil ഡോസേജും കഴിക്കേണ്ട വിധവും - Dubnil Dosage & How to Take in Malayalam - Dubnil dosagum kazhikkenda vidavum\nबीमारी चुनें मासिक धर्म का न आना एंडोमेट्रिओसिस (अन्तर्गर्भाशय अस्थानता) एब्नार्मल यूटराइन ब्लीडिंग गर्भधारण से बचने के उपाय\nDubnil-ന്റെ ചേരുവകൾ - Dubnil Active Ingredients in Malayalam - Dubnil-nte cheruvakal\nDubnil പാർശ്വഫലങ്ങൾ - Dubnil Side Effects in Malayalam - Dubnil paarswafalangal\nDubnil ഉപയോഗിക്കുമ്പോൾ പിൻവരുന്ന പാർശ്വഫലങ്ങൾ കാണപ്പെടുന്നതായി ഗവേഷണം സൂചിപ്പിക്കുന്നു -\nDubnil ബന്ധപ്പെട്ട മുന്നറിയിപ്പുകൾ - Dubnil Related Warnings in Malayalam - Dubnil bandhappeṭṭa munnaṟiyippukaḷ\nDubnil-ന്റെ ഉപയോഗം ഗർഭിണികൾക്കു സുരക്ഷിതമാണോ?\nDubnil കഴിച്ചശേഷം ഗർഭിണികൾക്ക് വല്ലാത്ത ബുദ്ധിമുട്ട് തോന്നുന്നു. അതിനാൽ, ഡോക്ടറുടെ ഉപദേശം ഇല്ലാതെ അതു കഴിക്കാനേ പാടില്ല.\nDubnil-ന്റെ ഉപയോഗം മുലയൂട്ടുന്ന സമയത്ത് സുരക്ഷിതമാണോ?\nമുലയൂട്ടുന്ന സ്ത്രീകൾക്ക് Dubnil കഴിച്ചശേഷം ഗുരുതരമായ അനന്തരഫലങ്ങൾ ഉണ്ടായേക്കാം. അതിനാൽ, ഡോക്ടറെ കാണുന്നതിന് മുമ്പ് ഈ മരുന്ന് കഴിക്കരുത്. അല്ലാത്തപക്ഷം അത് നിങ്ങൾക്ക് അപകടം ചെയ്തേക്കാം.\nDubnil വൃക്കകളെ എങ്ങനെയാണ് ബാധിക്കുന്നത്?\nDubnil-ന് വൃക്ക-നുമേൽ പാർശ്വഫലങ്ങൾ ഒന്നുമില്ല.\nDubnil കരളിനെ എങ്ങനെ ബാധിക്കുന്നു?\nDubnil നിങ്ങളുടെ കരൾ ചെറുതായി ബാധിച്ചേക്കാം. കരൾ-മേലുള്ള എന്തെങ്കിലും ഫലത്തെ കുറിച്ച് മിക്കവരും ശ്രദ്ധിക്കുക പോലുമില്ല.\nDubnil ഹൃദയത്തെ എങ്ങനെ ബാധിക്കുന്നു?\nDubnil ഉപയോഗിക്കുന്നതിന് നിങ്ങളുടെ ഹൃദയം-ന്റെമേൽ ഹാനികരമായ ഒരു ഫലവും ഉണ്ടാകുകയില്ല.\nDubnil-ന് മറ്റ് മരുന്നുകളുമായുള്ള തീവ്ര പ്രവർത്തനം - Severe Interaction of Dubnil with Other Drugs in Malayalam - Dubnil-nu marunnukaḷumāyulla theevra pravarthanam\nരോഗികൾക്ക് ഗുരുതരമായ പാർശ്വഫലങ്ങൾ ഉണ്ടാകുമെന്നതിനാൽ Dubnil പിൻവരുന്ന മരുന്നുകളോടൊപ്പം ഉപയോഗിക്കരുത് -\nDubnil വൈരുദ്ധ്യങ്ങൾ - Dubnil Contraindications in Malayalam - Dubnil vairudyangal\nപിൻവരുന്ന രോഗങ്ങളിൽ ഏതെങ്കിലും നിങ്ങൾക്ക് ഉണ്ടെങ്കിൽ ഡോക്ടർ നആവശ്യപ്പെടാത്തപക്ഷം Dubnil കഴിക്കരുത് -നിങ്ങളോട്\nDubnil സംബന്ധിച്ച് പൊതുവെയുള്ള ചോദ്യങ്ങൾ - Frequently asked Questions about Dubnil in Malayalam - Dubnil sambandhichu pothuveyulla chodyangal\nDubnil ഒരിക്കൽ ഉപയോഗിച്ചാൽ തുടർന്ന് ഉപയോഗിക്കാനുള്ള ആസക്തി തോന്നുമോ?\nഇല്ല, നിങ്ങൾക്ക് Dubnil-നോട് ആസക്തി ഉണ്ടാകുന്നില്ല.\nDubnil നിങ്ങളിൽ ഉറക്കമോ മയക്കമോ ഉണ്ടാക്കുകയില്ല. അതുകൊണ്ട് നിങ്ങൾക്ക് സുരക്ഷിതമായി വാഹനമോടിക്കാനും യന്ത്രങ്ങൾ പ്രവർത്തിപ്പിക്കാനും കഴിയും.\nഅതെ, Dubnil സുരക്ഷിതമാണ്, എന്നാൽ ഡോക്ടറുടെ ഉപദേശം തേടിയശേഷകം കഴിക്കുക.\nDubnil കൊണ്ട് മാനസിക വൈകല്യങ്ങൾ ചികിത്സിക്കാൻ സാധ്യമല്ല.\nDubnil ഭക്ഷണവും മദ്യവുമായുള്ള പ്രതിപ്രവർത്തനങ്ങൾ - Dubnil Interactions with Food and Alcohol in Malayalam - Dubnil bhakshnavum madyavumaayulla prathipravarthanangal\nആഹാരവും Dubnil-ഉം തമ്മിലുള്ള പ്രതിപ്രവർത്തനം\nഭക്ഷണത്തോടൊപ്പം Dubnil കഴിക്കുന്നത് സുരക്ഷിതമാണ്.\nമദ്യവും Dubnil-ഉം തമ്മിലുള്ള പ്രതിപ്രവർത്തനം\nമദ്യത്തോടൊപ്പം Dubnil കഴിക്കുന്നതിന്റെ പാർശ്വഫലങ്ങളെ കുറിച്ച് വിവരങ്ങൾ ലഭ്യമല്ല. ഇക്കാര്യത്തിൽ ഗവേഷണം നടക്കാത്തതാണ് കാരണം.\nDubnil ന് പകരമുള്ള മറ്റു മരുന്നുകൾ എല്ലാം കാണുക - Substitutes for Dubnil in Malayalam\nPrimolut N खरीदें\nPremont N खरीदें\nനിങ്ങൾ അല്ലെങ്കിൽ നിങ്ങളുടെ കുടുംബത്തിലെ ഒരാൾ Dubnil കഴിച്ചുവോ ? ദയവായി ഒരു സർവ്വേ നടത്തി മറ്റുള്ളവരെ സഹായിക്കുക\nഡോക്ടർ ഉപദേശിച്ചതനുസരിച്ച് നിങ്ങൾ Dubnil കഴിച്ചുവോ ?\nനിങ്ങൾ എത്രമാത്രം Dubnil ?\nനിങ്ങൾ ഭക്ഷണം കഴിഞ്ഞശേഷമോ അതോ അതിനുമുൻപാണോ Dubnil കഴിച്ചത്?\nനിങ്ങൾ എപ്പോഴാണ് Dubnil ഉപയോഗിക്കുന്നത് ?